





Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1 - 13) 






"Alif. Laam. Miim(1). Apakah manusia mengira bahawa 
mereka akan dibiarkan dengan hanya berkata: Kami telah 
beriman, sedangkan mereka belum lagi diuji(2). Dan 
sesungguhnya Kami telah menguji orang-orang yang 
terdahulu dari mereka, maka sesungguhnya Allah 
mengetahui siapakah orang-orang yang benar beriman, dan 
mengetahui siapakah orang-orang yang berdusta? (3). Atau 
apakah orang-orang yang mengerjakan kejahatan itu 
mengira bahawa mereka akan terlepas dari ('azab) Kami? 
Alangkah buruknya keputusan yang ditetapkan mereka(4). 
Barang siapa yang mengharapkan pertemuan dengan Allah, 
maka sesungguhnya masa pertemuan yang dijanjikan itu 
tetap akan tiba, dan Allah Maha Mendengar dan Maha 
Mengetahui(5). Dan barang siapa yang berjihad, maka 
sesungguhnya dia berjihad untuk (kebaikan) dirinya sendiri. 
Sesungguhnya Allah Maha Kaya dari sekalian makhluk(6). 
Dan orang-orang yang beriman dan mengerjakan amalan- 
amalan yang soleh sesungguhnya Kami akan menghapuskan 
kesalahan-kesalahan mereka dan memberi sebaik-baik 
balasan yang lebih baik dari amalan yang dilakukan 
mereka(7). Dan Kami telah memerintah manusia berbuat 
baik kepada dua ibu bapanya dan jika kedua-duanya 
mendesak engkau supaya mempersekutukan-Ku dengan 

sesuatu yang engkau tidak mengetahuinya, maka janganlah 
engkau ta'at kepada keduanya. Kepada-Kulah kembalinya 
kamu dan kelak Aku akan menerangkan kepada kamu 
segala perbuatan yang dilakukan kamu(8). Dan orang-orang 
yang beriman dan mengerjakan amalan-amalan yang soleh 
sesungguhnya Kami akan masukkan mereka ke dalam 
golongan para Solehin(9). Dan di antara manusia ada yang 
berkata: Kami beriman kepada Allah, kemudian apabila dia 
ditindas kerana beriman kepada Allah, dia jadikan dugaan 
manusia itu sama dengan 'azab Allah, dan jika datang 
pertolongan kemenangan dari Tuhanmu, mereka akan 
berkata: Sesungguhnya kami tetap bersama kamu. 
Bukankah Allah lebih mengetahui apa yang terpendam di 
dalam hati semesta aiam(IO). Dan sesungguhnya Allah 
mengetahui siapakah orang-orang yang beriman dan 
mengetahui siapakah orang-orang yang munafiq?(1 1) Dan 
orang-orang kafir berkata kepada orang-orang yang 
beriman: Ikutilah jalan kami dan biarlah kami tanggung 
dosa-dosa kamu, sedangkan sebenarnya mereka tidak akan 
dapat menanggung sedikit pun dari dosa-dosa mereka. 
Sesungguhnya mereka adalah pendusta-pendusta(12). Dan 
sesungguhnya mereka akan menanggung beban-beban 
(dosa) mereka dan beban (dosa orang lain yang disesatkan 
mereka) bersama dosa-dosa mereka sendiri, dan 
sesungguhnya mereka akan ditanya pada hari Qiamat 
tentang pembohongan-pembohongan yang telah diada- 
adakan mereka."(13). 

(Latar belakang dan pokok pembicaraan) 

Surah al-'Ankabut adalah Surah Makkiyah. 
Setengah-setengah riwayat telah menyebut bahawa 
sebelas ayat pertama adalah diturunkan di Madinah. 
Hal yang sedemikian kerana adanya sebutan perkara 
"jihad" dan perkara "orang-orang Munafiqin", tetapi 
kami tarjihkan bahawa ayat-ayat surah ini semuanya 
diturunkan di Makkah, kerana ada riwayat mengenai 
sebab turunnya ayat yang kelapan mengatakan 
bahawa ayat ini adalah diturun kerana berkaitan 
dengan Sa'd ibn Abu Waqqas memeluk agama islam 
sebagaimana akan dijelaskan nanti. Peristiwa Sa'd ibn 
Abu Waqqas memeluk islam tidak syak lagi berlaku di 
Makkah, dan ayat yang kelapan ini adalah termasuk 
di dalam kumpulan sebelas ayat yang dikatakan turun 
di Madinah. Oleh sebab itulah kami tarjihkan bahawa 
seluruh ayat surah ini adalah Makkiyah belaka. 
Adapun tafsiran mengenai jihad di dalam surah ini 
amat sedikit sekali kerana ia hanya menjelaskan 
mengenai jihad melawan ujian iaitu jihad di dalam 
jiwa supaya bersabar dan tidak tergugat dengan 
tindasan manusia. Ini amat jelas dapat difaham dari 
penerangan ayat-ayat itu sendiri. Begitu juga sebutan 
perkara "nifaq" di dalam surah ini hanya bertujuan 
untuk menggambarkan keadaan contoh sebahagian 
manusia sahaja. 

Seluruh surah ini mempunya ikatan yang padu 
dalam satu garis dari awal hingga akhir. 

Surah ini dimulakan selepas huruf-huruf potongan 
dengan penjelasan mengenai iman dan ujian, 
mengenai tugas-tugas keimanan yang sebenar yang 
mendedahkan mutu kualiti jiwa manusia, kerana iman 
itu bukannya hanya kata-kata yang dituturkan lidah, 
malah keimanan ialah kesabaran menanggung 
kesulitan-kesulitan dan memikul tugas-tugas yang 


wujud di jalan kalimat iman yang memang penuh 
dengan kesulitan-kesulitan dan tugas-tugas itu. 

Persoalan iman dan ujian hampir-hampir merupakan 
paksi dan pokok dari pembicaraan surah ini. Seluruh 
penjelasannya selepas bahagian permulaan itu mem- 
bentangkan kisah Nabi Nuh, Ibrahim, Lut a.s. dan 
kisah-kisah 'Ad, Thamud, Qarun, Fir'aun dan Haman. 
Semuanya dibentangkan secara sepintas lalu dengan 
menggambarkan aneka halangan dan ujian yang 
wujud di jalan da'wah kepada keimanan itu di 
sepanjang sejarah generasi manusia. 

Kisah-kisah yang mendedahkan berbagai-bagai 
kekuatan dan kuasa-kuasa yang menentang 
kebenaran dan hidayat ini diiringi dengan satu 
kesimpulan yang memperkecilkan kekuatan dan 
kuasa-kuasa itu, dan semua kekuatan dan kuasa- 
kuasa itu telah dibinasakan Allah: 



"Setiap mereka telah Kami binasakan dengan sebab dosa 
masing-masing.. Di antara mereka ada yang Kami timpakan 
hujan batu ke atas mereka, dan di antara mereka pula ada 
yang dibinasakan oleh bahana yang dahsyat, dan di antara 
mereka lagi ada yang Kami benamkan ke dalam bumi dan di 
antara mereka ada yang Kami tenggeiamkan."(40) 


AI-Qur'an mengemukakan satu perbandingan yang 
menggambarkan kelemahan dan kekerdilan 
kekuatan-kekuatan dan kuasa-kuasa itu. 



"Bandingan mereka yang mengambil pelindung-pelindung 
selain dari Allah adalah seperti labah-labah yang membuat 
rumah dan sesungguhnya rumah yang paling lemah ialah 
rumah labah-labah jika mereka mengetahui."(4l) 

Setelah itu Al-Qur'an hubungkan pula di antara 
lunas kebenaran yang wujud di dalam da'wah-da'wah 
(para rasul itu) dengan lunas kebenaran yang wujud di 
dalam penciptaan langit dan bumi, kemudian ia 
gabungkan seluruh da'wah (para rasul) itu dengan 
da'wah Nabi Muhammad s.a.w. yang semuanya 
datang dari Allah. Seluruhnya hanya merupakan satu 
da'wah kepada Allah. Kerana itu Al-Qur'an terus 
memperkatakan tentang kitab suci yang akhir dan 
bagaimana sambutan kaum Musyrikin terhadapnya. 
Mereka menuntut mu'jizat-mu'jizat yang lain tanpa 

merasa cukup dengan kitab suci ini yang membawa 
rahmat dan pengajaran kepada kaum yang beriman. 
Mereka menggesa supaya disegerakan 'azab yang 
dijanjikan Allah itu, sedangkan Neraka Jahannam 
tetap akan mengepung orang-orang kafir, dan 
mereka bercakap dengan logik yang bertentangan: 


^ ^ y) "/L, j " , 


"Dan jika engkau tanyakan mereka: Siapakah yang telah 
menciptakan langit dan bumi dan menundukkan matahari 
dan bulan, nescaya mereka menjawab: Allah. Oleh Itu 
bagaimana mereka boleh dipesongkan?(61) 



“Dan jika engkau bertanya mereka, siapakah yang 
menurunkan air hujan dari langit lalu menghidupkan bumi 
dengannya sesudah ia mati, nescaya mereka menjawab: 
Katakanlah: Segala kepujian itu terpulang kepada Allah, 
tetapi kebanyakan mereka tidak berakal. "(63) 

\ <4! 

"Dan apabila mereka menaiki kapal mereka berdo'a kepada 
Allah dengan menumpukan keta'atan kepada-Nya."(65) 

Namun demikian mereka tetap mempersekutukan 
Allah dan menindas orang-orang yang beriman. 



"Dan orang-orang yang berjihad untuk mendapat keredhaan 
Kami, Kami tetap menunjukkan kepada mereka jalan-jalan 
Kami dan sesungguhnya Allah tetap bersama para 
Muhsinin."(69) 

Dengan ini terjalinlah persesuaian di antara awal 
surah dengan akhirnya, dan jelaslah hikmat dari 
seluruh penerangan surah dan hubungan yang padu 
ayat-ayatnya di antara bahagian awal dengan 
bahagian akhir yang berkisar di sekitar paksi dan 
pokok pembicaraannya yang utama itu. 

****** 


Penerangan surah ini berlegar di sekitar paksi yang 
tunggal itu dalam tiga pusingan: 


Pusingan yang pertama membicarakan hakikat 
iman, undang-undang ujian dan dugaan, kesudahan 
orang-orang Mu'min, orang-orang Munafiq dan 
orang-orang kafir, kemudian menjelaskan konsep 
tanggungjawab individu, iaitu seseorang itu tidak 
akan dapat menanggung dosa orang lain sedikit pun 
pada hari Qiamat: 





"Dan sesungguhnya mereka akan ditanya pada hari Qiamat 
tentang pembohongan-pembohongan yang telah diada- 
adakan mereka."(13) 


Di tengah-tengah soal jawab itu Al-Qur'an menyeru 
orang-orang Mu'min supaya berhijrah 
menyelamatkan agama mereka dari penindasan tanpa 
gentar kepada maut kerana: 



'Tiap-tiap yang bernyawa itu akan merasa kematian 
kemudian kepada Kami kamu sekalian dikembalikan."(57) 


Dan tanpa takut kepada kehilangan punca rezeki 
kerana: 


U3jjJ AJil 0*^=6 



"Dan berapa banyak binatang yang tidak dapat 
menanggung rezekinya. Aliahlah yang memberi rezeki 
kepadanya dan kepada kamu. Dan Dia Maha Mendengar 
dan Maha Mengetahui. "(60) 


Surah ini diakhiri dengan memuji orang-orang yang 
bermujahadah kerana jalan Allah dan mengukuhkan 
pendirian dan keyakinan mereka kepada hidayat: 


Pusingan yang kedua membentangkan kisah-kisah 
yang telah kita sebutkan tadi dan memuatkan 
gambaran ujian-ujian dan halangan-halangan yang 
dihadapi oleh da'wah-da'wah dan para 
penda'wahnya, dan pada akhirnya memperkecilkan 
kekuatan halangan-halangan itu apabila 
dibandingkan dengan kekuatan Allah. Pusingan ini 
juga memperkatakan tentang "lunas kebenaran" 
yang wujud dalam da'wah para rasul itu iaitu "lunas 
kebenaran" yang sama dengan "lunas kebenaran" 
yang wujud di dalam penciptaan langit dan bumi, 
semuanya datang dari sisi Allah belaka. 

Pusingan yang ketiga mengemukakan larangan 
berbantah dengan Ahlil-Kitab melainkan dengan cara 
yang baik kecuali dengan orang-orang yang zalim dari 
mereka, juga memperkatakan tentang kesatuan 
seluruh agama yang lampau dan persatuan agama- 
agama itu dengan agama yang akhir yang 
disangkalkan oleh orang-orang kafir dan dipertikaikan 
oleh kaum Musyrikin. Kemudian pusingan ini diakhiri 
dengan mengukuhkan pendirian, menyampaikan 
berita gembira dan memberi ketenteraman kepada 
orang-orang yang berjihad kerana Aliah dan 
menerima hidayat ke jalan Allah: 

"Sesungguhnya Allah adalah bersama para Muhsinin."(69) 

Surah ini dari awal hingga akhir diselangi dengan 
nada-nada kenyataan yang kuat dan mendalam di 
sekitar konsep keimanan dan hakikatnya. Kenyataan- 
kenyataan itu menggoncang dan menggerakkan 
kesedaran manusia dengan sekuat-kuatnya, la 
meletakkan manusia di hadapan tugas-tugas 
keimanan dengan tegas dan serius iaitu sama ada 
mereka sanggup memikul tugas-tugas itu atau 
melepaskan diri darinya. Jika tidak, maka itulah sikap 
nifaq atau talam dua muka yang dikecamkan Allah. 

Itulah nada-nada kenyataan yang tidak dapat 
digambar dengan kenyataan-kenyataan yang lain dari 
nas-nas Al-Qur'an yang mengemukakannya. 
Cukuplah kami sebutkan sekadar ini di sini dan kami 
akan jelaskannya semula apabila sampai pada 
tempatnya di dalam penerangan surah ini. 

****** 

(Pentafsiran ayat 1-7) 



"Alif. Laam. Miim."(1) 

Tafsiran huruf-huruf potongan yang kami pilih ialah 
huruf-huruf itu bertujuan menyedarkan bahawa 
bahan kitab suci AI-Qur'an yang telah diturunkan 
Allah kepada Rasul-Nya Muhammad s.a.w. adalah 
digubah dari huruf-huruf yang seperti ini, iaitu huruf- 
huruf yang terkenal di kalangan kaum Arab dan dapat 
digunakan dengan mudah oleh mereka untuk 
mengarang dan menyusun kata-kata yang 
dikehendaki mereka, tetapi mereka tidak mampu 
menyusun dengan huruf ini sebuah karangan yang 
setanding dengan kitab suci Al-Qur'an kerana Al- 
Our'an adalah dari gubahan Allah bukannya dari 
ciptaan manusia. 

Setiap Surah Yang Dimulakan Dengan Huruf-huruf 
Potongan Memperkatakan Tentang Al-Qw J an 

Sebelum ini kami telah jelaskan bahawa surah-surah 
yang dimulakan dengan huruf potongan ini adalah 
mengandungi pembicaraan mengenai Al-OuCan sama 
ada secara langsung selepas huruf ini atau di tengah- 
tengah surah sebagaimana yang berlaku di dalam 
surah ini iaitu: 

"Bacalah apa yang diwahyukan kepadamu dari kitab Al- 
Qur'an ini. "(45) 



"Dan demikianlah Kami turunkan kitab AI-CluKan 
kepadamu. "(47) 



"Dan engkau sama sekali tidak pernah membaca sebarang 
kitab sebelumnya (Al-Qur'an) dan tidak juga pernah menulis 
(sebarang kitab) dengan tangan kananmu."(48) 


"Apakah tidak cukup kepada mereka Kami turunkan 
kepadamu Al-Qur'an yang dibacakan kepada mereka. "(51) 

ini adalah sesuai dengan kaedah yang telah kami 
pilih untuk mentafsirkan huruf-huruf potongan ini di 
permulaan surah-surah. 


Keimanan Dan Ujian 


Selepas huruf pembukaan ini Al-Qur'an mula 
membicarakan persoalan iman dan ujian yang 
dihadapi oleh orang-orang yang beriman untuk 
menegakkan .keimanan ini dan mendedahkan orang- 
orang yang benar-benar beriman dan orang-orang 
yang dusta dengan perantaraan ujian dan dugaan itu: 









"Apakah manusia mengira bahawa mereka akan dibiarkan 
dengan hanya berkata: Kami telah beriman, sedangkan 
mereka belum lagi diuji(2). Dan sesungguhnya Kami telah 
menguji orang-orang yang terdahulu dari mereka, maka 
sesungguhnya Allah mengetahui siapakah orang-orang 'yang 
benar beriman, dan mengetahui siapakah orang-orang yang 
berdusta" (3) 


Itulah nada kenyataan yang pertama di dalam 
sepotong ayat yang kuat dari surah ini. Kenyataan itu 
dibuat dalam bentuk pertanyaan mengecam 
tanggapan manusia terhadap konsep keimanan dan 
terhadap sangkaan mereka bahawa keimanan itu 
hanya merupakan sebuah kata-kata yang dituturkan 
oleh lidah sahaja. 




"Apakah manusia mengira bahawa mereka akan dibiarkan 
dengan hanya berkata: Kami telah beriman, sedangkan 
belum lagi diuji?"(2) 

Sesungguhnya iman itu bukanlah sebuah kata-kata 
yang diucap, malah iman adalah suatu hakikat yang 
mempunyai tugas-tugasnya, suatu amanah yang 
mempunyai beban-beban tanggungjawabnya, suatu 
jihad yang memerlukan kesabaran dan suatu 
perjuangan yang memerlukan ketabahan. Manusia 
tidak cukup dengan hanya berkata: "Kami telah 
beriman"(tU), Mereka tidak dibiarkan membuat 
dakwaan seperti itu sehingga mereka terdedah 
kepada ujian dan membuktikan kebenaran dakwaan 
mereka dan keluar dari ujian itu dengan hati yang 
bersih sebagaimana api menguji emas untuk 
memisahkan unsur-unsur logam yang murah yang 
melekat padanya. Inilah makna asal kata-kata ujian 
dari segi bahasa, la mempunyai tujuannya, 
bayangannya dan saranannya dan begitulah juga 
ujian itu bertindak pada hati manusia. 

Ujian terhadap keimanan merupakan satu dasar dan 
peraturan yang tetap berlaku di dalam neraca 
pertimbangan Allah S.W.T.: 



"Dan sesungguhnya Kami telah menguji orang-orang yang 
terdahulu dari mereka, maka sesungguhnya Allah 
mengetahui siapakah orang-orang yang benar beriman, dan 
mengetahui siapakah orang-orang yang berdusta."(3) 

Allah memang mengetahui hakikat hati manusia 
sebelum dilakukan ujian lagi, tetapi ujian itulah yang 
mendedahkan ke alam kenyataan hakikat yang 
diketahui ilmu Allah dan terlindung daripada 
pengetahuan manusia. Jadi Aliah menghisabkan 
manusia berdasarkan amalan yang dilakukan mereka 
bukannya berdasarkan semata-mata kepada ilmu-Nya 
terhadap hakikat mereka. Ini dari satu segi merupakan 
suatu limpah kemurahan dari Allah, dan dari satu segi 
lagi merupakan keadilan dari-Nya, dan dari satu segi 
yang lain pula merupakan pengajaran kepada 
manusia supaya mereka jangan mempersalahkan 
seseorang melainkan dengan tindakan lahir 'yang 
dilaksanakannya, kerana mereka bukannya lebih 
mengetahui dari Allah tentang hakikat hati orang itu. 

Marilah kita kembali kepada Sunnatullah yang 
menguji orang-orang yang beriman dan 
mendedahkan mereka kepada dugaan untuk 
mengetahui siapakah orang-orang yang benar 
beriman dan siapakah orang-orang yang berdusta dari 
antara mereka? 

Keimanan Diuji Dengan Berbagai-bagai Bentuk Ujian 

Iman merupakan amanah Allah di muka bumi, iaitu 
amanah yang tidak dapat dipikul melainkan oleh 
mereka yang mempunyai kelayakan dan keupayaan 
memikulnya di samping mempunyai hati yang ikhlas 
dan tulus kepada-Nya. Ia tidak dapat dipikul 
melainkan oleh mereka yang sanggup 
mengutamakannya dari kerehatan, kesenangan, 


keamanan, keselamatan dan keni'matan diri mereka. 
Amanah iman merupakan amanah khilafah di muka 
bumi, amanah memimpin manusia ke jalan Allah dan 
menegakkan kalimatuliah di alam kehidupan, la 
adalah amanah yang amat mulia dan amat berat, ia 
adalah dari perintah Allah yang dipikul oleh manusia. 
Oleh sebab itu ia memerlukan kepada golongan 
manusia yang istimewa yang sabar dan tabah 
menghadapi ujian. 

Di antara ujian itu iaiah seseorang yang beriman 
akan terdedah kepada gangguan dan tindasan dari 
kebatilan dan pendukung-pendukungnya, ketika itu 
dia tidak mendapat penolong yang dapat menolong 
dan mempertahankannya, dia tidak mendapat 
sokongan dan pembelaan terhadap dirinya dan dia 
tidak mendapat kekuatan untuk melawan kezaliman. 
Inilah gambaran ujian yang amat jelas yang biasa 
tergambar di dalam fikiran apabila disebut ujian, 
tetapi sebenarnya gambaran ini bukanlah satu 
gambaran ujian yang paling hebat, maiah di sana 
terdapat berbagai bentuk ujian yang mungkin lebih 
pahit dan dahsyat dari itu lagi. 

Di sana terdapat ujian keluarga dan orang-orang 
kesayangan yang dikhuatiri menderita dengan sebab 
keimanannya, sedangkan dia tidak 'mampu 
mempertahankan keselamatan mereka. Kadang- 
kadang mereka menyerunya supaya bertolak ansur 
dan menyerah kalah atas nama hubungan kasih 
sayang dan kekeluargaan dan atas tujuan memelihara 
hubungan rahim agar dia tidak dapat 
mendedahkannya kepada penindasan dan 
kebinasaan. Di dalam surah ini disebut ujian seperti ini 
iaitu ujian dengan ibu bapa, yang merupakan satu 
ujian yang amat sukar. 

Di sana terdapat ujian dalam bentuk kemewahan 
hidup pendukung-pendukung kebatilan. Mereka 
dipandang berjaya dan tinggi di mata orang ramai 
dan mereka disanjung-sanjung oleh dunia dan diberi 
tepukan gemuruh oleh khalayak ramai. Segala 
halangan di jalan mereka hancurlebur. Segala 
kemuliaan dibangun untuk mereka dan kehidupan 
mereka senang-lenang, sedangkan orang yang 
beriman hidup terbiar, tidak dikenali dan tidak 
dirasakan oleh seseorang pun. Tiada siapa yang 
mempertahankannya. Nilai kebenaran yang ada 
padanya hanya dirasakan oleh segelintir manusia 
sahaja yang sama seperti dirinya, iaitu manusia yang 
tidak mempunyai suatu apa dalam kehidupan dunia 
ini. 

Di sana terdapat ujian tersisih dalam masyarakat 
dan terpencil dengan 'aqidahnya. Apabila orang yang 
beriman melihat dia hanya nampak segala sesuatu 
dan segaia mereka yang ada di sekelilingnya 
tenggelam di dalam arus kesesatan belaka. Hanya dia 
seorang diri sahaja yang tinggal sepi, asing dan 
tersisih. 

Di sana terdapat satu ujian dari jenis yang lain yang 
kita dapati begitu menonjol pada masa ini, iaitu ujian 
di mana orang yang beriman melihat berbagai-bagai 
bangsa dan negara (di dunia) tenggelam di dalam 
kejahatan atau akhlak yang keji, namun demikian 
mereka keiihatan maju dan bertamadun di dalam 
masyarakat dan kehidupan mereka. Setiap rakyat 
mereka mendapat perlindungan dan pengawasan 

yang sesuai dengan nilai manusia. Orang yang 
beriman melihat bangsa-bangsa dan negara ini begitu 
kaya dan kuat sedangkan mereka menentang Allah. 

Di sana terdapat satu ujian yang paling besar dan 
hebat dari segala ujian yang lain iaitu ujian nafsu 
keinginan, ujian daya tarikan hidup dunia, ujian 

keinginan daging dan darah yang berat, ujian 

keinginan kepada keni'matan dan kuasa atau 

keinginan kepada kesenangan dan ketenteraman, 
ujian kesukaran untuk berjalan lurus di jalan iman dan 
menaiki ke puncaknya kerana adanya halangan- 
halangan dan penghambat-penghambat motivasi di 
dalam jiwa, di dalam suasana-suasana kehidupan, di 
dalam logik pemikiran masyarakat dan di dalam 
kefahaman-kefahaman orang-orang di zaman itu. 

Apabila masa ujian itu berpanjangan dan 
pertolongan Allah berlambatan, maka ujian itu 
menjadi lebih dahsyat dan keras lagi. Tiada siapa yang 
dapat bertahan melainkan hanya orang-orang yang 
dilindungi Aliah sahaja. Mereka ialah orang-orang 
yang dapat merealisasikan hakikat iman di dalam jiwa 
mereka. Merekalah orang-orang yang boleh 
diserahkah amanah yang agung itu, iaitu amanah 
langit di muka bumi dan amanah Allah dalam dhamir 
insan. 

Allah S.W.T. sama sekali tidak bertujuan 
menyeksakan orang yang beriman dengan ujian itu, 
tetapi ujian itu merupakan satu persediaan yang 
sebenar untuk memikul amanah, kerana amanah itu 
memerlukan kepada satu persediaan khas yang tidak 
akan sempurna melainkan dengan melalui tindakan- 
tindakan amali menghadapi kesulitan-kesulitan dan 
kebolehan yang sebenar mengawal nafsu keinginan, 
juga melalui kesabaran yang haqiqi menanggung 
penderitaan dan melalui kepercayaan yang sebenar 
terhadap pertolongan Allah dan terhadap balasan 
yang disediakan-Nya walaupun ujian itu berlarutan 
dan semakin bertambah. 

Jiwa manusia itu dileburkan dengan ujian-ujian yang 
keras untuk membuang sifat-sifat yang tidak baik. 
Ujian-ujian itu memukul dan menukul hati itu dengan 
kuat supaya ia bertambah kuat dan berkilat. 
Demikianlah pengaruh ujian-ujian kesusahan itu 
bertindak pada kelompok-kelompok manusia. Tiada 
yang dapat bertahan (di dalam ujian itu) melainkan 
orang yang paling kuat pendirian dan wataknya dan 
paling kukuh hubungannya dengan Allah dan paling 
teguh kepercayaannya terhadap dua ganjaran Allah 
yang paling baik iaitu kemenangan atau pahala. 
Merekalah golongan yang pada akhirnya akan 
diserahkan panji-panji iman dan amanah kepada 


mereka setelah selesai mereka membuat persediaan 
dan menjalani ujian. 

Mereka menerima amanah itu sebagai satu amanah 
yang paling mahal kepada mereka kerana mereka 
telah membayarnya dengan harga yang amat tinggi 
dan menghadapi berbagai-bagai penderitaan 
kerananya dengan penuh kesabaran dan mengalami 
berbagai-bagai kesakitan dan pengorbanan. 
Seseorang yang mengorbankan darah dan sarafnya, 
mengorbankan kerehatan dan kesenangannya, 
mengorbankan keinginan-keinginan dan keni'matan- 
keni'matannya kemudian bersabar pula menempuh 
penindasan dan penafian tidak syak lagi menyedari 
betapa mahalnya nilai amanah yang 
diperjuangkannya itu. Oleh kerana itu dia tidak akan 
menyerahkannya dengan harga yang murah setelah 
berkorban sedemikian banyak dan mengalami 
penderitaan sedemikian besar. 

Setiap Mu'min Diuji Mengikut Sekuat Mana 
Keyakinan Keagamaannya 

Kemenangan iman dan kebenaran di akhir 
perjuangan itu merupakan satu perkara yang telah 
dijanjikan Allah dan tiada seorang Mu'min pun yang 
meragui janji- Allah itu. Andainya kemenangan itu 
lambat, maka kelambatan itu berlaku kerana sesuatu 
hikmat yang tertentu yang memberi kebaikan kepada 
iman dan para pejuangnya. Tiada siapa yang ghairah 
terhadap kebenaran dan para pejuang lebih dari 
Allah. Cukuplah bagi para Mu'minin yang menerima 
ujian itu menjadi orang-orang pilihan Allah untuk 
memikul amanah Allah dan orang-orang yang 
disaksikan Allah sebagai orang-orang yang 
mempunyai keteguhan di dalam agama mereka 
kerana Allah telah memilih mereka untuk menjalani 
ujian itu. 

Tersebut di dalam sebuah hadith yang sahih: 
l JiuVU Ji/ifl t i j-UJI Adsl 

V^> (j OlS' Oji <■ i- jJp J^l (J^ 

"Orang-orang yang paling hebat menerima ujian ialah para 
Anbia', kemudian para Solehin, kemudian orang-orang yang 
terpilih. Seseorang itu diuji mengikut sekuat mana pegangan 
keagamaannya, jika ia mempunyai pegangan agama yang 
kukuh, maka ujian akan ditambahkan terhadapnya." 


Adapun orang-orang yang menindas para Mu'minin 
dan melakukan tindakan-tindakan yang jahat, maka 
mereka tidak akan terlepas dari 'azab Allah dan tidak 
akan selamat dari-Nya walau bagaimana hebat 
kebatilan yang diperjuangkan mereka dan walaupun 
mereka nampak menang dan berjaya. Demikianlah 
janji Aliah pada akhir perjuangan itu: 

"Atau apakah orang-orang yang mengerjakan kejahatan itu 
mengira bahawa mereka akan terlepas dari ('azab) Kami? 
Alangkah buruknya keputusan yang ditetapkan mereka. "(4) 

Oleh itu setiap orang yang melakukan kerosakan 
dan kejahatan janganlah berfikir bahawa mereka akan 
terlepas dari balasan Allah. Barang siapa yang berfikir 
begitu bererti pandangan, penilaian dan 
pemahamannya itu telah rosak dan meleset, kerana 
Allah yang telah menjadikan ujian itu sebagai satu 
peraturan untuk menduga keimanan orang yang 
beriman dan untuk membezakan di antara orang- 
orang yang benar beriman dengan orang-orang yang 
berdusta, maka Dialah juga yang menjadikan 
hukuman terhadap orang-orang yang melakukan 
kejahatan itu sebagai satu peraturan yang tetap tidak 
berubah, tidak mungkir dan tidak menyimpang. 

Inilah nada kenyataan yang kedua di permulaan 
surah yang seimbang dan sama dengan nada 
kenyataan yang pertama, iaitu jika ujian merupakan 
satu peraturan yang tetap untuk menguji hati dan 
barisan pejuang, maka kekecewaan dan hukuman 
terhadap orang-orang yang melakukan kejahatan dan 
kerosakan juga merupakan satu peraturan yang tetap 
akan datang. 


Nada kenyataan yang ketiga digambarkan dalam 
bentuk memberi keyakinan kepada orang-orang yang 
mengharapkan pertemuan dengan Allah. Kenyataan 
ini mengikatkan hati mereka dengan pertemuan itu 
dengan penuh keyakinan dan kepercayaan: 





"Barang siapa yang mengharapkan pertemuan dengan Allah, 
maka sesungguhnya masa pertemuan yang dijanjikan itu 
tetap akan tiba, dan Allah Maha Mendengar dan Maha 
Mengetahui."(5) 


Oleh sebab itu orang-orang yang berharap 
menemui Allah itu hendaklah bertenang dan 
hendaklah menunggu janji Allah itu dengan penuh 
keyakinan dan kepercayaan dan. . hendaklah 
menunggu hari pertemuan itu dengan penuh 
kerinduan tetapi penuh yakin. 


Pengungkapan Al-Qur'an itu menggambarkan hati 
manusia yang rindukan pertemuan dengan Allah itu 
dengan gambaran yang memberi saranan yang amat 
menarik, iaitu gambaran orang yang penuh berharap 
dan rindu serta mempunyai hubungan yang rapat 
dengan pertemuan itu. Kemudian harapan dan 
kerinduan itu dijawab dengan jawapan yang tegas 
dan menenangkan hati kemudian diiringi dengan 
memberi keyakinan yang diserapkan ke dalam hati 
itu, iaitu Allah mendengar harapan hati-hati itu dan 
mengetahui kerinduannya "Dan Allah Maha 
Mendengar dan Maha Mengetahui." 


Nada kenyataan yang keempat ditujukan kepada 
orang-orang yang memikul tugas-tugas keimanan dan 
kesulitan perjuangan, la menjelaskan bahawa faedah 
perjuangan mereka itu adalah semata-mata untuk 
kebaikan diri mereka sendiri dan untuk 
menyempurnakan kelebihan-kelebihannya, juga untuk 
memperbaiki keadaan kehidupan mereka, kerana 
Allah tidak berhajat kepada sesiapa pun dan Dia 
Maha Kaya dari semua manusia: 



"Dan barang siapa yang berjihad, maka sesungguhnya dia 
begihad untuk (kebaikan) dirinya sendiri. Sesungguhnya 
Allah Maha Kaya dari sekalian makhluk."(6) 


Tugas-tugas Keimanan Dan Jihad Untuk 
Kesempurnaan Hidup Manusia 

Oleh itu apabila Allah menetapkan ujian ke atas 
para Mu'minin dan mewajibkan mereka melawan diri 
mereka supaya sabar dan tabah menghadapi 
kesulitan, maka itu adalah untuk kebaikan dan 
kesempurnaan diri mereka, juga untuk melahirkan 
kebaikan untuk mereka di dunia dan Akhirat. 
Perjuangan itu boleh memperbaiki jiwa dan hati 
seseorang pejuang, ia boleh meningkatkan daya-daya 
pemikiran dan meluaskan bidangnya, la boleh 
mengatasi tabiat bakhil untuk mengorbankan jiwa 
dan harta, la boleh merangsangkan bakat-bakat dan 
kelebihan-kelebihan yang terbaik yang ada pada 
seseorang. Semuanya ini sebelum ia membawa 
dirinya ke dalam kelompok, para Mu'minin yang akan 
mendatangkan kebaikan kepada mereka dan 
memantapkan kebenaran di antara mereka, juga 
menjadikan kebaikan di kalangan mereka mengatasi 
kejahatan dan keruntuhan akhlak. 



"Barang siapa yang berjihad, maka sesungguhnya dia 
berjihad untuk (kebaikan) dirinya sendiri."(6) 

Justeru itu janganlah seseorang itu berhenti di 
pertengahan jalan sahaja setelah berjihad dalam satu 
pusingan kerana menuntut upah jihad atau 
perjuangannya atau membangkit-bangkitkan jasa 
perjuangan dan da'wahnya atau merasa lambat 
mendapat balasan kerana Allah tidak mendapat 
sesuatu apa dari hasil jihad dan perjuangannya. Allah 
tidak berhajat kepada usaha manusia yang lemah dan 
kerdil itu. "Sesungguhnya Allah Maha Kaya dari 
sekalian makhluk." Malah itulah limpah kemurahan 
Allah yang menolong manusia di dalam 
perjuangannya dan melantikkannya selaku khalifah- 
Nya di muka bumi ini dan memberi pahala kepadanya 
di negeri Akhirat. 

"Dan orang-orang yang beriman dan mengeijakan amalan- 
amalan yang soleh sesungguhnya Kami akan menghapuskan 
kesalahan-kesalahan mereka dan memberi balasan yang 
lebih baik dari amalan yang dilakukan mereka. "(7) 

Oleh kerana itu hendaklah para Mu'minin yang 
beramal soleh itu yakin kepada balasan yang 
disediakan untuk mereka di sisi Allah dan hendaklah 
mereka teguh dan tabah menghadapi ujian 
kesusahan. Harapan yang gemilang dan balasan yang 
baik tetap menunggu mereka di akhir perjuangan 
mereka. Ini merupakan satu balasan yang cukup 
kepada orang yang beriman walaupun dia tidak 
sempat mendapat habuannya dalam hidup di dunia. 


engkau tidak mengetahuinya, maka janganlah 
engkau ta'at kepada keduanya." 

Hubungan dengan Allah merupakan hubungan 
yang utama dan pertalian dengan Allah merupakan 
ikatan yang amat kukuh. Andainya kedua ibu bapa itu 
dari golongan Musyrikin, maka mereka hanya berhak 
diberi layanan dan penjagaan yang baik sahaja 
bukannya keta'atan dan kepatuhan. Hubungan ini 
hanya hubungan dalam kehidupan dunia kemudian 
seluruh manusia akan kembali kepada Allah: 



"Kepada-Kulah kembalinya kamu dan kelak Aku akan 
menerangkan kepada kamu segala perbuatan yang 
dilakukan kamu. "(8) 


****** 

(Pentafsiran ayat-ayat 8 - 9) 

Ujian Keluarga Dan Orang-orang Kesayangan 

Kemudian Al-Qur'an memperkatakan sejenis lagi 
ujian dari ujian-ujian yang telah kami sebut di 
permulaan surah iaitu ujian keluarga dan orang-orang 
kesayangan. Di sini ia menjelaskan kedudukan yang 
rumit itu dengan kata-kata yang tegas dan sederhana, 
tidak melampau dan tidak kurang: 




“Dan Kami telah memerintah manusia berbuat baik kepada 
kedua ibu bapanya dan jika kedua-duanya mendesak engkau 
supaya mempersekutukan-Ku dengan sesuatu yang engkau 
tidak mengetahuinya, maka janganlah engkau ta'at kepada 
keduanya. Kepada-Kulah kembalinya kamu dan kelak Aku 
akan menerangkan kepada kamu segala perbuatan yang 
dilakukan kamu(8). Dan orang-orang yang beriman dan 
mengerjakan amalan-amalan yang soleh sesungguhnya Kami 
akan masukkan mereka ke dalam golongan para Solehin."(9) 

Kedua ibu bapa merupakan dua orang yang paling 
dekat kepada seseorang. Mereka mempunyai jasa dan 
hak hubungan rahim. Mereka mempunyai hak yang 
wajib (di atas anak-anak mereka) iaitu hak kewajipan 
kasih sayang, kewajiban memulia dan memberi 
penghormatan dan pemeliharaan, tetapi mereka tidak 
wajib dita'ati di dalam perkara yang berhubung 
dengan hak Allah. Inilah jalan yang saksama: "Dan 
Kami telah memerintah manusia berbuat 
kebaikan terhadap dua ibu bapanya dan jika 
kedua-duanya mendesak engkau supaya 
mempersekutukan-Ku dengan sesuatu yang 


Kemudian Al-Qur'an menjelaskan perbezaan 
hubungan di antara orang-orang Mu'minin dengan 
orang-orang Musyrikin, iaitu orang-orang Mu'minin 
merupakan keluarga dan sahabat teman belaka 
walaupun mereka tidak mempunyai hubungan 
keturunan dan persemendaan: 



“Dan orang-orang yang beriman dan mengerjakan amalan- 
amalan yang soleh sesungguhnya Kami akan masukkan 
mereka ke dalam golongan para Solehin."(9) 


Demikianlah seluruh orang-orang yang berhubung 
dengan Allah itu kembali ke dalam satu kelompok, 
danitulah hakikat mereka yang sebenar. Segala 
pertalian darah, kerabat, keturunan dan 
persemendaan akan berakhir dengan tamatnya 
kehidupan dunia, kerana pertalian-pertalian itu hanya 
pertalian sementara bukannya haqiqi kerana ia 
terputus dari ikatan pertalian dengan Allah yang amat 
kukuh dan tak kunjung putus itu. 

At-Tirmizi telah meriwayatkan, ketika mentafsirkan 
ayat ini, bahawa ianya diturunkan dalam peristiwa 
Sa'd ibn Abu Waqqas r.a. dengan ibunya Hamnah 
binti Abu Sufyan. Dia seorang yang amat berbakti 
kepada ibunya dan ibunya telah berkata kepadanya: 
"Apakah agama yang engkau bawa ini? Demi Allah, 
emak tidak akan makan dan minum sehingga engkau 
kembali semula kepada agama engka yang asal atau 
biarlah emak mati. Kematian emak akan memalukan 
engkau di sepanjang zaman kerana engka akan 
dipanggil orang: "Wahai si pembunuh ibunya". 
Kemudian ibunya terus tidak makan dan minum 
selama sehari semalam, lalu Sa'd datang menemuinya 
dan berkata kepadanya: "Wahai ibuku! Jika sekalipun 
ibu mempunyai seratus nyawa dan nyawa itu keluar 
dari ibu satu dem satu, nescaya hamba tidak akan 
tinggal agama hamba. Oleh itu, makanlah jika ibu 
suka dan jangan makan jika ibu tidak suka". Apabila 
ibunya berputus asa darinya diapun makan dan 
minum, lalu Allah turunkan ayat ini menyuruh 
manusia berbuat baik kepada dua ibu bapa dan 

melarang menta'ati mereka di dalam kepercayaan 
syirik. 

Demikianlah kemenangan iman mengatasi ujian 
kerabat dan hubungan rahim di samping 

mengekalkan kewajipan berbuat baik kepada dua ibu 
bapa. Orang yang beriman adalah terdedah kepada 
ujian ini pada setiap masa. Oleh itu jadikanlah 
penerangan Allah dan contoh teladan Sa'd itu sebagai 
pedoman keselamatan. 

****** 


(Pentafsiran ayat-ayat 10-11) 


Kemudian Al-Qur'an melukiskan satu gambaran 
yang sempurna iaitu gambaran contoh segolongan 
manusia yang menghadapi ujian penindasan dengan 
semangat yang lemah kemudian membuat dakwaan- 
dakwaan yang besar ketika dalam keadaan senang. 
Gambaran ini dilukiskan dengan kata-kata yang 
sedikit tetapi jelas segala sifat dan perwatakannya: 

ij. 

^ ^ ^ 'c. ^ ** j 

jkidj 4JJ> 

(J) 











"Dan di antara manusia ada yang berkata: Kami beriman 
kepada Allah, kemudian apabila dia ditindas kerana beriman 
kepada Allah, maka dia jadikan dugaan manusia itu sama 
dengan 'azab Allah, dan jika datang pertolongan 
kemenangan dari Tuhanmu, mereka akan berkata: 
Sesungguhnya kami tetap bersama kamu. Bukankah Allah 
lebih mengetahui apa yang terpendam di dalam hati semesta 
alam(10). Dan sesungguhnya Allah mengetahui siapakah 
orang-orang yang beriman dan mengetahui siapakah orang- 
orang yang munafig. "(1 1) 


Golongan Yang Tidak Tahan Ditindas 

Itulah contoh orang yang mengisytiharkan kalimat 
keimanan di dalam masa senang dengan anggapan 
bahawa kalimat keimanan itu senang dipikul dan 
mudah tanggungannya, la tidak mempunyai apa-apa 
komitmen selain dari melafazkannya dengan lidah, 
tetapi "apabila Dia ditindas kerana beriman 
kepada Allah" iaitu dengan sebab kalimat keimanan 
yang diucapkannya di dalam masa aman, "Maka dia 
jadikan dugaan manusia sama dengan 'azab 
Allah" iaitu dia menerima dugaan itu dengan penuh 
ketakutan dan kecemasan hingga nilai-nilai dan 
'aqidah bergoyang di dalam jiwa dan dhamirnya. Dia 
memandang keseksaan yang diterima dari penindasan 


manusia itu melebihi segala 'azab yang lain walaupun 
'azab Allah. Dia berkata di dalam hatinya keseksaan 
ini amat pedih dan tiada keseksaan yang melebihinya. 
Oleh itu bagaimana aku hendak sabar 
mempertahankan iman, sedangkan 'azab Allah tidak 
melebihi keseksaan ini? Ini hanya satu kekeliruan 
penilaiannya sendiri dalam membandingkan di antara 
keseksaan yang mampu ditanggungjawab manusia 
dengan keseksaan 'azab Allah yang tiada sesiapa pun 
mengetahui batasnya. 


Inilah sikap satu golongan manusia dalam 
menghadapi ujian di sa'at yang genting. 



"Dan jika datang pertolongan kemenangan dari Tuhanmu, 
mereka akan berkata: Sesungguhnya Kami tetap bersama 
kamu."(10) 


Sikap mereka di dalam sa'at yang genting ialah 
sikap pengecut, patah semangat, mengalah, 
membuat pertimbangan dan penilaian yang buruk 
dan' salah, tetapi apabila tiba zaman senang timbullah 
dakwaan-dakwaan yang mendabik dada. Mereka 
(yang selama ini) pengecut tiba-tiba melenting 
menunjukkan kegagahan dan mereka (yang selama 
ini) kalah dan lemah tiba-tiba menunjukkan singanya 
aan berkata: 



"...Sesungguhnya kami tetap bersama kamu....(10)‘ 




...Bukankah Allah lebih mengetahui apa yang terpendam di 
dalam hati semesta alam. "(10) 


Yakni tidakkah Allah itu mengetahui rahsia yang 
dikandung hati iaitu rahsia sabar dan takut, iman dan 
berpura-pura iman? Siapakah yang mahu ditipu 
mereka? 



"Dan sesungguhnya Allah mengetahui siapakah orang-orang 
yang beriman dan mengetahui siapakah orang-orang yang 
munafiq."(1 1) 


Sesungguhnya Allah mahu mendedahkan keadaan 
mereka yang sebenar supaya mereka dapat dikenali. 
Jujuan ujian ialah untuk mengetahui orang-orang 
yang sebenar beriman dan orang-orang yang 
munafiq. 

Marilah kita berhenti sejenak di hadapan ungkapan 
Al-Qur'an yang amat halus ketika ia mendedah titik 
kesalahan golongan ini dengan perkataan: 

"Dia jadikan dugaan manusia sama dengan 'azab Allah. "(10) 

Kesilapan mereka yang sebenar bukannya kerana 
kesabaran mereka menjadi lemah untuk menanggung 
keseksaan penindasan itu, kerana kelemahan ini 
pernah berlaku kepada setengah-setengah ketika 
kepada orang-orang yang beriman dengan sebenar, 
sebab daya tenaga manusia itu memang mempunyai 
had dan batasnya, tetapi kesalahan mereka ialah 
mereka masih boleh membezakan dengan jelas di 
dalam fikiran dan perasaan mereka di antara 
keseksaan dari penindasan manusia dengan 
keseksaan dari 'azab Allah yang amat besar. Mereka 
sama sekali tidak terkeliru di antara alam bumi yang 
kecil ini dengan alam Akhirat yang besar walaupun 
pada sa'at penyeksaan dan penindasan manusia 
terhadap mereka melebihi daya kemampuan yang 
dapat ditanggung mereka. Pada hemat seseorang 
Mu'min 'azab Allah itu tidak dapat dibanding dengan 
mana-mana 'azab sekalipun walaupun 'azab 
penindasaan itu melebihi daya kemampuannya untuk 
ditanggung. Inilah persimpangan jalan di antara iman 
dan nifaq di dalam hati manusia. 

****** 


(Pentafsiran ayat-ayat 12 - 13) 

Pada akhirnya Al-Qur'an membentangkan ujian 
dalam bentuk pujuk rayu yang mengelirukan di 
samping mendedahkan tanggapan yang salah dari 
orang-orang kafir terhadap konsep tanggungjawab 
dan balasan. Di sini Ai-Qur'an menjelaskan dasar 
tanggungjawab individu dan dasar balasan individu, la 
merupakan satu dasar Islam yang amat besar yang 
merealisasikan keadilan dalam bentuknya yang paling 
jelas dan baik: 

Konsep Tanggungjawab Individu Dan 
Balasan Individu 







"Dan orang-orang kafir berkata kepada orang-orang yang 
beriman: Ikutilah jalan kami dan biarlah kami tanggung 
dosa-dosa kamu, sedangkan sebenarnya mereka tidak akan 
dapat menanggung sedikit pun dari dosa-dosa mereka. 
Sesungguhnya mereka adalah pendusta-pendusta(12). Dan 
sesungguhnya mereka akan menanggung beban-beban 
(dosa) mereka dan beban (dosa orang lain yang disesatkan 
mereka) bersama dosa-dosa mereka sendiri dan 
sesungguhnya mereka akan ditanya pada hari Qiamat 
tentang pembohongan-pembohongan yang telah diada- 
adakan mereka."(13) 


Orang-orang kafir mengeluarkan perkataan- 
perkataan ini kerana menyelaraskan dengan 
tanggapan dan kefahaman kesukuan mereka yang 
menetapkan bahawa suku itu harus menanggung 
bayaran-bayaran diat dan tanggungjawab- 
tanggungjawab bersama anak-anak buahnya. Mereka 
menyangka bahawa mereka boleh menanggung dosa 
syirik orang lain terhadap Allah dan boleh 
menghapuskan dosa itu dari mereka. Itulah yang 
menyebabkan mereka mempersenda-sendakan 
balasan di Akhirat: 


CJj 


"Ikutilah jalan kami dan biarlah kami tanggung dosa-dosa 
kamu." (12) . 


OJeh kerana itu Al-Our'an memberi jawapan yang 
tegas kepada mereka, la mengembalikan setiap 
manusia kepada Tuhannya dengan sifat individu 
masing-masing. Setiap orang dihisab dengan amalan 
masing-masing dan tiada seorang pun yang dapat 
menanggung dosa orang lain: 



"Sebenarnya mereka tidak akan dapat menanggung sedikit 
pun dari dosa-dosa mereka."(12) 


Al-Qur'an memberi jawapan mendustakan dakwaan 
mereka: 



"Sesungguhnya mereka adalah pendusta-pendusta."(1 2) 


Al-Qur'an membebankan ke atas mereka dosa 
kesesatan dan syirik mereka dan dosa perbuatan 
mereka menyesatkan orang lain. Mereka tidak akan 
dimaafkan dari tanggungjawab kesesatan: 


s* $ b*— s' s' 



"Dan sesungguhnya mereka akan menanggung beban- 
beban (dosa) mereka dan beban (dosa orang lain yang 
disesatkan mereka) bersama dosa-dosa mereka sendiri, dan 
sesungguhnya mereka akan ditanya pada hari Qiamat 
tentang pembohongan-pembohongan yang telah diada- 
adakan mereka. "(13) 


Dengan ini Al-Qur'an menutup pintu pembicaraan 
mengenai ujian, dan dari sini dapatlah manusia 
mengetahui bahawa Allah tidak menghisabkan 
mereka secara berkelompok, malah Dia 
menghisabkan mereka secara individu, dan setiap 
individu adalah bertanggungjawab terhadap 
perbuatan yang dilakukannya. 

(Kumpulan ayat-ayat 14 - 45) 

"Dan sesungguhnya Kami telah mengutuskan Nuh kepada 
kaumnya lalu dia tinggal di dalam kalangan mereka selama 
seribu tahun kurang lima puluh. Mereka telah dibinasakan 
banjir yang besar, sedangkan mereka dalam keadaan zalim 
(kafir)(14). Kemudian Kami telah menyelamatkannya (Nuh) 
dan penumpang-penumpang bahtera dan Kami jadikan 
bahtera itu suatu bukti kekuasaan Kami kepada semesta 
alam(15). (Kenangilah kisah) Ibrahim ketika dia berkata 
kepada kaumnya: Sembahlah Allah dan ' bertaqwalah 
kepada-Nya. Itu adalah lebih baik bagi kamu jika kamu 
mengetahui(16). Sesungguhnya kamu menyembah berhala- 
berhala selain dari Allah dan kamu mengada-adakan sesuatu 
yang dusta. Sesungguhnya sembahan-sembahan yang kamu 
sembah selain dari Allah itu tidak berkuasa memberi rezeki 
kepada kamu. Oleh itu carilah rezeki di sisi Allah dan 
sembahkan Dia serta bersyukurlah kepada-Nya. Kelak 
kepada-Nya kamu sekalian dikembalikan(17). Dan jika kamu 
mendustakan (rasul), maka sesungguhnya umat-umat 
sebelum kamu juga pernah mendustakan (rasul-rasul 
mereka), sedangkan tugas rasul itu hanya menyampaikan 
(perintah)."(1 8). 

"Tidakkah mereka melihat bagaimana Allah memulakan 
penciptaan makhluk-Nya (dari 'Adam) kemudian Dia 
mengulanginya semula (di Akhirat), sesungguhnya 
penciptaan sedemikian amat mudah kepada Allah(19). 
Katakanlah: Jelajahilah kamu di bumi ini dan lihatlah 
bagaimana Allah telah memulakan penciptaan makhluk-Nya 
(dari 'Adam), kemudian Allah mengadakan ciptaan itu sekali 
lagi (di Akhirat), sesungguhnya Allah Maha Kuasa di atas 
segala sesuatu(20). Dia menyeksakan siapa yang 
dikehendaki-Nya dan memberi rahmat kepada siapa yang 
dikehendab-Nya, dan kepada-Nya kamu sekalian 
dikembalikan(21). Dan kamu tidak sekali-kali dapat 
melemahkan Allah di bumi dan di langit, dan kamu tidak 
sekali-kali memperolehi sebarang penaung dan penolong 
selain dari Allah(22). Dan orang-orang yang kafir terhadap 
ayat-ayat Allah dan pertemuan dengan-Nya mereka adalah 
orang-orang yang putus harapan dari mendapat rahmat-Ku 
dan mereka akan memperolehi 'azab yang amat pedih. "(23). 

"Maka tiada lain jawapan kaumnya (Ibrahim) melainkan 
mereka berkata: Bunuhlah dia atau bakarlah dia, lalu Allah 
menyelamatkannya dan (jilatan) api. Sesungguhnya peristiwa 
itu merupakan bukti-bukti (kekuasaan Allah) kepada 
golongan orang-orang yang beriman(24). Dan dia (Ibrahim) 
berkata (kepada kaumnya): Tujuan kamu menyembah 
berhala-berhala selain dari Allah itu semata-mata kerana 
memelihara hubungan mesra di antara kamu di dalam 
kehidupan dunia sahaja, kemudian pada hari Qiamat kelak 
kamu akan ingkarkan satu sama lain dan mengutuk satu 
sama lain dan tempat kembali kamu ialah Neraka dan kamu 
tidak sekali-kali akan memperolehi penolong-penolong(25). 
Kemudian Lut beriman kepadanya (Ibrahim) dan berkata: 
Sesungguhnya aku hendak berhijrah kepada Tuhanku. 
Sesungguhnya Dia Maha Perkasa dan Maha Bijaksana(26). 
Dan Kami telah mengurniakan kepadanya lshaq dan Ya'kub 
dan tetapkan kenabian dan kitab-kitab suci di dalam 
kalangan zuriatnya dan Kami kurniakan balasan kepadanya 
di dunia, dan sesungguhnya dia di Akhirat kelak dari 
golongan para Soleh. "(27). 




Q3\ oXjb jjfcl 

(n) 

ilbj) d^dLA 


©d^d^ 

Jd? ldd> Os-W 



"Dan (kenangilah kisah) Lut ketika dia berkata kepada 
kaumnya: Sesungguhnya kamu melakukan kejahatan (liwat) 
yang keji yang tidak pernah dilakukan oleh seseorang pun 
dari umat manusia sebelum kamu(28). Adakah patut kamu 
melakukan persetubuhan dengan lelaki dan menyamun di 
tengah jalan dan melakukan perbuatan yang mungkar di 
tempat-tempat perhimpunan kamu? Dan tiada lain jawab 
kaumnya melainkan mereka berkata: Bawakanlah 'azab 
Allah kepada kami jika engkau dari orang-orang yang 
benar(29). Lalu dia (Lut) berdo'a: Wahai Tuhanku! 
Kurniakanlah pertolongan kepadaku untuk mengatasi kaum 
yang melakukan kerosakan(30). Dan apabila (malaikat- 
malaikat) utusan Kami datang kepada Ibrahim membawa 
berita gembira, mereka berkata: Sesungguhnya kami akan 
membinasakan penduduk negeri ini kerana penduduknya 
adalah orang-orang yang zalim(31). Dia (Ibrahim) berkata: 
Sesungguhnya di dalam negeri itu ada Lut. Jawab mereka: 
Kami lebih mengetahui tentang orang-orang yang tinggal di 
dalamnya. Kami akan menyelamatkannya dan keluarganya 
kecuali isterinya kerana dia adalah termasuk dalam golongan 
penduduk yang tertinggal (dibinasakan)(32). Dan apabila 
utusan-utusan Kami datang menemui Lut dia berdukacita 
dan merasa cemas kerana (kehadiran) mereka. Lalu mereka 
berkata: Janganlah anda takut dan janganlah anda dukacita. 
Sesungguhnya kami akan menyelamatkan anda dan 
keluarga anda kecuali isteri anda kerana dia adalah termasuk 
di dalam golongan penduduk yang tertinggal 
(dibinasakan)(33). Sesungguhnya Kami akan menurunkan 
'azab dari langit ke atas penduduk negeri ini dengan sebab 
mereka telah melakukan perbuatan yang fasiq. (34). Dan 
sesungguhnya Kami telah tinggalkan (kesan-kesan runtuhan) 
dari negeri itu sebagai satu bukti yang nyata kepada orang- 
orang yang beraka. "(35). 

"Dan (Kami telah utuskan) kepada (penduduk) Madyan 
saudara mereka Syu'ayb lalu dia berkata: Wahai kaumku! 
Sembahlah Allah dan harapkanlah (pahala), hari Akhirat dan 
janganlah kamu bertindak sewenang-wenang melakukan 
kerosakan di bumi06). Kemudian mereka mendustakannya, 
lalu mereka dibinasakan gempa bumi dan jadilah mereka 
mayat-mayat yang bergelimpangan di dalam rumah-rumah 
mereka07). Dan (Kami juga telah membinasakan) kaum 'Ad 
dan Thamud dan sesungguhnya telah ternyata kepada kamu 
(kesan-kesan kebinasaan) dari rumah-rumah kediaman 
mereka, dan syaitan telah mendandankan perbuatan- 
perbuatan mereka (yang jahat) lalu dia menghalangi mereka 
dari jalan Aliah, sedangkan mereka orang-orang yang 
mempunyai pandangan yang bijak(38). Dan (Kami juga telah 
membinasakan) Qarun, Firiaun dan Haman, dan 
sesungguhnya Musa telah datang membawa kepada mereka 
keterangan-keterangan yang nyata, lalu mereka bertindak 
angkuh di bumi dan mereka tidak sekali-kali luput (dari 
kebinasaan)09). Setiap mereka telah Kami binasakan 
dengan sebab dosa masing-masing. Di antara mereka ada 
yang Kami timpakan hujan batu ke atas mereka, dan di 
antara mereka pula ada yang dibinasakan oleh bahana yang 
dahsyat, dan di antara mereka lagi ada yang Kami benamkan 
ke dalam bumi dan di antara mereka ada yang Kami 
tenggelamkan (dalam lautan). Dan Allah tidak sekali-kali 
menganiayai mereka tetapi merekalah yang menganiayai diri 
sendiri. "(40). 




"Bandingan mereka yang mengambil pelindung-pelindung 
selain dari Allah adalah seperti labah-labah yang membuat 
rumah, dan sesungguhnya rumah yang paling lemah ialah 
rumah labah-labah, jika mereka mengetahui(41). 
Sesungguhnya Allah mengetahui apa sahaja yang disembah 
mereka selain dari Allah, dan Dia Maha Perkasa dan Maha 
Bijaksana(42). Dan Kami buatkan perumpamaan itu untuk 
(renungan) manusia, dan tiada yang dapat memahaminya 
kecuali orang-orang yang mengetahui(43). Dia (Allah) telah 
menciptakan langit dan bumi dengan lunas kebenaran: 
Sesungguhnya pada dptaan itu menjadi bukti kepada orang- 
orang yang beriman(44). Bacalah apa yang diwahyukan 
kepadamu dari kitab Al-Qurian ini dan dirikanlah solat 
kerana sesungguhnya solat mencegah dari perbuatan yang 
keji dan mungkar. Dan sesungguhnya Zikrullah itu adalah 
lebih besar (dari amalan-amalan yang lain). Dan Allah 
Mengetahui segala apa yang dilakukan kamu. "(45). 

(Latar belakang dan pokok pembicaraan] 

Pusingan yang pertama tamat dengan pembicaraan 
mengenai Sunnatullah yang menguji orang-orang 
yang memilih keimanan untuk mengetahui siapakah 
yang benar-benar beriman dan siapakah yang 
berdusta. Ujian-ujian yang telah disebut ialah ujian 
dengan penindasan dan gangguan, ujian dengan 
hubungan kerabat dan ujian dengan pujuk rayu yang 
menggoda. 

Di dalam pusingan ini pula Al-Qur'an 
membentangkan contoh-contoh ujian yang dihadapi 
oleh da'wah Islam di dalam sejarah umat manusia 
yang panjang iaitu sejak Nabi Nuh a.s. Contoh-contoh 
itu dikemukakan dalam bentuk ujian-ujian yang 

diterima oleh rasul-rasul selaku pejuang-pejuang 
da'wah Allah sejak permulaan pertumbuhan umat 
manusia dengan memperincikan lebih panjang sedikit 
kisah Nabi Ibrahim dan Lut, sedangkan kisah-kisah 
selainnya hanya diterangkan secara ringkas sahaja. 

Di dalam kisah-kisah ini terdapat berbagai-bagai 
bentuk ujian, kesulitan dan halangan yang menyekat 
jalan da'wah. 

Di dalam kisah Nuh a.s. dengan kaumnya dapat 
dilihat dengan jelas betapa besar usaha perjuangan 
beliau dan betapa kecil hasilnya. Beliau tinggal di 
dalam kalangan kaumnya sembilan ratus lima puluh 
tahun, tetapi yang beriman kepada da'wahnya hanya 
segelintir manusia sahaja: 

jLfeJjJ \s 

"Mereka telah dibinasakan banjir yang besar, sedangkan 
mereka didalam keadaan yang zalim (kafir)."(14) 

Di dalam kisah Ibrahim dengan kaumnya dapat 
dilihat dengan jelas tindakan balas yang buruk dan 
kesesatan yang zalim. Beliau telah berusaha untuk 
membawa mereka ke jalan hidayat dengan segala 
keupayaannya dan berbicara dengan mereka 
berlandaskan hujah dan logik yang jelas: 

"Maka tiada lain jawapari kaumnya melainkan mereka 
berkata: Bunuhlah dia atau bakarlah dia. "(24) 


Di dalam kisah 'Ad dan Thamud disebut bagaimana 
kaum-kaum itu berbangga-bangga dengan kekuatan 
mereka dan menyalahgunakan ni'mat-ni'mat Allah. 

Di dalam kisah Qarun, Fir'aun dan Haman disebut 
tentang kezaliman dan keangkuhan mereka kerana 
memiliki kekayaan, dan tentang pemerintahan yang 
bermaharajalela dan sifat nifaq. 

Kisah-kisah ini diiringi dengan satu perumpamaan 
yang menggambarkan segala kuasa dan kekuatan 
yang menentang da'wah Allah, iaitu biar bagaimana 
kuatnya kuasa itu namun ia: 

0^? O j&\ O y^=s=C^\ JJU.4r=> 

"Adalah seperti labah-labah yang membuat rumah dan 
sesungguhnya rumah yang paling lemah ialah rumah labah- 
labah, jika mereka mengetahui."(41) 

Pusingan ini berakhir dengan menyeru Rasulullah 
s.a.w. supaya membaca kitab suci Al-Qur'an, 
mendirikan solat dan kemudian tinggalkan sahaja 
perkara itu kepada Allah kerana: 

"Allah mengetahui segala apa yang dilakukan kamu. "(45) 
****** 


Di dalam kisah Lut pula dapat dilihat dengan jelas 
betapa angkuhnya manusia melakukan kejahatan 
homoseksual dengan terus terang tanpa malu dan 
segan, dan betapa rendahnya manusia jatuh ke 
tingkatan penyelewengan dan keganjilan yang paling 
rendah di samping bertindak sewenang-wenang 
terhadap Rasul, dan tiada lain jawapan kaumnya 
melainkan mereka berkata: 

dj; 4 $\ ]}\3 



"Bawakanlah 'azab Allah kepada kami jika engkau dari 
orang-orang yang benar. "(29) 


Di dalam kisah Syu'ayb dengan penduduk Madyan 
pula dapat dilihat dengan jelas betapa hebatnya 
kerosakan akhlak dan sikap memberontak kaumnya 
yang menentang kebenaran dan keadilan dan 
mendustakan Rasul. 





"Lalu mereka dibinasakan gempa bumi dan jadilah mereka 
mayat-mayat yang bergelimpangan di dalam rumah-rumah 
mereka."(37) 


(Pentafsiran ayat-ayat 14-15) 



"Dan sesungguhnya Kami telah mengutuskan Nuh kepada 
kaumnya lalu dia tinggal di dalam kalangan mereka selama 
seribu tahun kurang lima puluh. Mereka telah dibinasakan 
banjir yang besar, sedangkan mereka dalam keadaan zalim 
(kafir)(14). Kemudian Kami telah menyelamatkannya (Nuh) 
dan penumpang-penumpang bahtera dan Kami jadikan 
bahtera itu suatu bukti kekuasaan Kami kepada semesta 
alam."(15) 


Usia Nabi Nuh 

Pendapat yang kuat mengatakan lama masa Nuh 
a.s. menjadi Rasul menyeru kaumnya ialah sembilan 
ratus lima puluh tahun. Sebelum menjadi Rasul beliau 
telah didahului oleh satu masa kekosongan Rasul 

yang tidak diketahui jarak lamanya, dan selepas 
diselamatkan dari banjir yang besar pula beliau telah 
diiringi oleh satu masa kekosongan Rasul yang juga 
tidak diketahui jarak lamanya. Usia beliau yang amat 
panjang itu pada hemat kita sekarang merupakan 
satu usia yang luar biasa dan tidak berlaku pada umur 
individu-individu manusia, tetapi keterangan 
mengenai usia beiiau ini kita terima dari sumber yang 
paling benar di alam al-wujud ini dan ini sahaja sudah 
cukup untuk membuktikan kebenarannya. Andainya 
kita hendak memberi pentafsiran mengenai usia yang 
amat panjang itu dapatlah kita berkata bahawa 
bilangan manusia pada masa itu adalah kecil dan 
terbatas, oleh kerana itu tidaklah jauh jika dikatakan 
bahawa Allah telah menggantikan bilangan yang 
banyak itu dengan usia yang panjang untuk 
mengimarah dan membangunkan bumi dan 
melanjutkan hayat sehingga apabila bilangan manusia 
telah ramai dan bumi telah diimarahkan, maka ketika 
itu tidak ada lagi sebab yang diperlu untuk 
memanjangkan usia mereka. Gejala yang seperti ini 
dapat dilihat pada umur banyak binatang-binatang 
yang hidup. Semakin sedikit bilangan binatang- 
binatang itu dan zuriat keturunannya semakin 
panjang umurnya. Sebagaimana yang berlaku pada 
burung nasar atau helang dan setengah-setengah 
binatang merangkak atau reptilia sehingga setengah- 
setengahnya ada yang hidup hingga beratus-ratus 
tahun, sedangkan lalat yang beranak berjuta-juta itu 
hanya hidup tidak lebih dari • dua minggu sahaja. 
Seorang penyair telah membayangkan gejala ini 
dalam sajaknya: 

Burung-burung yang lemah paling banyak anaknya. 

Tetapi ibu helang sedikit pula zuriatnya. 

Kerana itu umur burung helang panjang dan umur 
burung-burung kecil pendek. Ciptaan Allah 
mempunyai hikmat yang amat mendalam, kerana 
segala sesuatu diciptakan dengan pertimbangan yang 
tepat. 

Perjuangan selama sembilan ratus iima puluh tahun 
tidak memberi hasil kecuali hanya segelintir manusia 
sahaja yang beriman kepada da'wah Nuh: Banjir yang 
besar telah menyapu bilangan mereka yang terbesar 
dengan sebab kekafiran, keingkaran dan penolakan 
mereka terhadap da'wah yang begitu lama masanya 
itu. Hanya sebilangan kecil dari orang-orang yang 
beriman yang menumpang bahtera Nuh sahaja yang 
terselamat. Kisah banjir besar dan bahtera Nuh telah 
menjadi "Suatu bukti kekuasaan kepada semesta 
alam" yang mengisahkan kepada mereka tentang 
akibat kekafiran dan kezaliman di sepanjang zaman. 
****** 

(Pentafsiran ayat-ayat 16 - 18) 

Selepas kisah Nuh, Al-Qur'an telah menggulung 
abad-abad kemudiannya hingga sampai kepada 


zaman kerasulan yang agung iaitu kerasulan Nabi 
Ibrahim a.s: 

"(Kenangilah kisah) Ibrahim ketika dia berkata kepada 
kaumnya: Sembahlah Allah dan bertaqwalah kepada-Nya. Itu 
adalah lebih baik bagi kamu jika kamu mengetahui(1 6). 
Sesungguhnya kamu menyembah berhala-berhala selain dari 
Allah dan kamu mengada-adakan sesuatu yang dusta. 
Sesungguhnya sembahan-sembahan yang kamu sembah 
selain dari Allah rtu tidak berkuasa memberi rezeki kepada 
kamu. Oleh itu carilah rezeki di sisi Allah dan sembahkan Dia 
serta bersyukurlah kepada-Nya. Kelak kepada-Nya kamu 
sekalian dikembalikan(17). Dan jika kamu mendustakan 
(Rasul), maka sesungguhnya umat-umat sebelum kamu juga 
pernah mendustakan (rasul-rasul mereka), sedangkan tugas 
Rasul itu hanya menyampaikan (perintah)."(1 8) 


Langkah-langkah Da'wah Nuh 

Beliau telah berda'wah kepada mereka dengan 
da'wah yang mudah dan jelas. Tidak ada sebarang 
kerumitan dan kesamaran. Da'wah itu diatur dengan 
rapi yang elok diperhatikan dengan teliti oleh para 
penda'wah. 

Beliau memulakan da'wahnya dengan 
menerangkan hakikat da'wah: 



"Sembahlah Allah dan bertaqwalah kepada-Nya. "(1 6) 

Kemudian langkah yang kedua beliau menanamkan 
rasa kasih terhadap hakikat ini yang mengandungi 
kebaikan kepada mereka jika mereka tahu di mana 
letaknya kebaikan itu: 

"Itu adalah lebih baik bagi kamu jika kamu mengetahui."(1 6) 

Ayat ini menggalakkan mereka supaya menolak 
kejahilan dan memilih kebaikan untuk diri mereka, 
dan dalam waktu yang sama ayat ini mengandungi 

satu hakikat yang amat mendalam bukannya semata- 
mata merupakan kata-kata yang menaikkan 
semangat sahaja. 


Langkah yang ketiga beliau menerangkan 
kerosakan 'aqidah mereka dari beberapa aspek. 
Pertama: Mereka menyembah berhala-berhala 

bukannya menyembah Allah, sedangkan berhala 
adalah patung yang dibuat dari kayu. Penyembahan 
berhala adalah satu ibadat yang karut apatah lagi jika 
mereka menyembah berhala itu dengan tujuan untuk 
mengelakkan diri dari menyembah Allah. Kedua: 
Mereka menyembah berhala-berhala itu tanpa 
bersandar kepada sesuatu bukti dan dalil, malah 
mereka mengada-adakan sesuatu yang dusta dan 
batil tanpa sebarang alasan. Mereka merekakan 
penyembahan itu dari diri mereka sendiri tanpa 
sesuatu dasar asas. Ketiga: Berhala-berhala itu tidak 
memberi sebarang manfa'at kepada mereka dan tidak 
memberi apa-apa rezeki kepada mereka: 

' Sesungguhnya kamu menyembah berhala-berhala selain 
dari Allah dan kamu mengada-adakan sesuatu yang dusta. 
Sesungguhnya sembahan-sembahan yang kamu sembah 
selain dari Allah itu tidak berkuasa memberi rezeki kepada 
kamu." (17) 


Keempat beliau menyeru mereka bertawajjuh 
kepada Allah supaya mereka memohon rezeki yang 
diperlukan mereka dari Allah sendiri: 

"Oleh itu carilah rezeki di sisi Allah, "(i 7) 


Persoalan rezeki merupakan satu persoalan yang 
merungsingkan hati manusia terutama mereka yang 
belum dipenuhi iman, tetapi seruan mencari rezeki di 
sisi Allah Yang Maha Esa itu merupakan satu hakikat 
bukannya semata-mata untuk membangkitkan 
keinginan yang terpendam di dalam jiwa manusia. 

Pada akhirnya beliau menyeru mereka bertawajjuh 
kepada Allah selaku Pengurnia rezeki dan ni'mat 
supaya mereka beribadat dan bersyukur kepada-Nya: 



"Dan sembahkan Dia serta bersyukurlah kepada-Nya. "(17) 


Akhir sekali beliau menerangkan kepada mereka 
bahawa mereka tidak dapat melarikan diri dari 
balasan Allah. Oleh itu lebih baik mereka kembali 
kepada Allah dengan membuat ibadat dan bersyukur 
kepada-Nya: 

"Kelak kepada-Nya kamu sekalian dikembalikan."(17) 


Andainya mereka masih terus mendustakan engkau 
selepas diberi penjelasan-penjelasan ini, maka itu 
adalah perkara kecil sahaja, la tidak mendatangkan 
apa-apa kemudharatan kepada . Allah, la tidak 
merugikan Rasul-Nya barang sedikit pun. Sebelum ini 
pun terdapat ramai manusia yang mendustakan Rasul, 
sedangkan tugas Rasul hanya menyampaikan perintah 
Allah sahaja: 

"Dan jika kamu mendustakan (Rasul), maka sesungguhnya 
umat-umat-sebelum kamu juga pernah mendustakan (rasul- 
rasul mereka), sedangkan tugas Rasul itu hanya 
menyampaikan (perintah)."(18) 


Demikianlah Nabi Nuh a.s. berda'wah kepada 
mereka selangkah demi selangkah. Beliau memasuki 
hati mereka dari pintu-pintunya yang sebenar. Beliau 
memalu tali-tali rasa hati mereka dengan teliti dan 
mendalam. Langkah-langkah ini merupakan satu 
contoh cara berda'wah yang elok diperhatikan oleh 
setiap penda'wah supaya mereka mengikut contoh 
teladan Nuh a.s. dalam cara berda'wah dan berbicara 
dengan jiwa dan hati manusia. 


****** 


(Pentafsiran ayat-ayat 19 - 23) 

Sebelum Al-Qur'an mengakhiri kisah Nuh a.s. ia 
berhenti sebentar berbicara dengan semua 
pengingkar da'wah yang menyeru kepada Aliah iaitu 
mereka yang tidak percaya kepada konsep pulang 
kepada Allah dan tidak percaya kepada kebangkitan 
selepas mati dan kepada hari Akhirat sebagai tempat 
kembali: 

"Tidakkah mereka melihat bagaimana Allah memulakan 
pendptaan makhluk-Nya (dari 'Adam) kemudian Dia 
mengulanginya semula (di Akhirat), sesungguhnya 
pendptaan sedemikian amat mudah kepada Allah(19). 
Katakanlah: Jelajahllah kamu di bumi ini dan lihatlah 
bagaimana Allah telah memulakan pendptaan makhluk-Nya 
(dari 'Adam), kemudian Allah mengadakan dptaan itu sekali 
lagi (di Akhirat), sesungguhnya Allah Maha Kuasa di atas 
segala sesuatu(20). Dia menyeksakan siapa yang 
dikehendaki-Nya dan memberi rahmat kepada siapa yang 
dikehendaki-Nya, dan kepada-Nya kamu sekalian 
dikembalikan(21). Dan kamu tidak sekali-kali dapat 
melemahkan Allah di bumi dan di langit, dan kamu tidak 
sekali-kali memperolehi sebarang penaung dan penolong 
selain dari Allah(22). Dan orang-orang yang kafir terhadap 
ayat-ayat Allah dan pertemuan dengan-Nya, mereka adalah 
orang-orang yang putus harapan dari mendapat rahmat-Ku 
dan mereka akan memperolehi 'azab yang amat pedih."(23) 

Penggunaan Ilmu Logik Dalam Perdebatan Merupakan 
Methodologi Asing Dalam Pemikiran Islam 

Ayat ini ditujukan kepada setiap orang yang tidak 
percaya kepada Aliah dan pertemuan dengan-Nya. 
Ayat ini menggunakan alam buana, langit dan bumi 
sebagai dalil dan buktinya mengikut cara AI-Qur'an 
yang selalu menggunakan alam buana seluruhnya 
sebagai pameran untuk membentangkan bukti-bukti 
dan dalil-dalil keimanan, juga sebagai lembaran yang 
terbuka untuk ditatap oleh semua hati yang ingin 
mencari bukti-bukti kekuasaan Allah dan dalil-dalil 
kewujudan, keesaan, kebenaran janji dan amaran- 
Nya. Pemandangan-pemandangan dan gejala-gejala 
alam buana sentiasa terpampang di hadapan mata 
dan tidak pernah luput kepada sesiapa pun, tetapi 
kesegaran dan kebaharuannya hilang pada hati 
manusia kerana terlalu biasa melihatnya. Kesannya 
juga lemah pada hati mereka kerana terlalu kerap 
berulang-ulang. Oleh itu Al-Qur'anul-Karim 
mengembalikan mereka semula kepada keindahan 
pemandangan alam buana itu dan kepada bukti-bukti 
yang gemilang dengan bimbingan-bimbingannya 
yang menarik dan menghidupkan, pemandangan- 
pemandangan dan gejala-gejala itu di dalam hati 
mereka. Al-Qur'an merangsangkan minat dan 
kesedaran mereka supaya meneliti rahsia-rahsia dan 
kesan-kesan dari pemandangan-pemandangan dan 
gejala-gejala alam buana itu. Al-Qur'an menjadikan 
pemandangan-pemandangan dan gejala-gejala itu 
sebagai bukti-bukti dan dalil-dalil yang dapat 
disaksikan oleh mata dan dirasakan oleh hati. Al- 
Qur'an tidak menggunakan cara-cara perdebatan 
mental yang dingin atau menggunakan hujah-hujah 
secara ilmu logik yang tidak bernafas dan bergerak. 
Cara perdebatan dan cara menggunakan hujah-hujah 
secara ilmu logik itu adalah suatu cara asing yang 
baru masuk dari luar ke dalam pemikiran Islam. Oleh 
itu cara ini tetap asing kepadanya. Ai-Qur'an 
menggunakan perumpamaan-perumpamaan dan 
methodologi yang tersendiri. 




"Tidakkah mereka melihat bagaimana Allah memulakan 
pendptaan makhluk-Nya (dari 'Adam), kemudian Dia 
mengulanginya semula (di Akhirat), sesungguhnya 
pendptaan sedemikian amat mudah kepada Allah."(1 9) 


Mereka memang melihat bagaimana Allah 
memulakan penciptaan-Nya. Mereka melihatnya pada 
benih yang tumbuh, pada telur, pada bayi dan pada 
setiap kejadian yang dahulunya tidak ada kemudian 
ada, iaitu kejadian-kejadian yang tidak kuasa 
diciptakan manusia sama ada secara berkelompok 
atau secara perseorangan. Rahsia hayat sahaja 
merupakan suatu rahsia yang melemahkan manusia 
dan ia masih tetap melemahkan manusia untuk 
mengetahui asal mula hayat itu dan bagaimana ia 
muncul. Jangan anda hiraukan mana-mana tafsiran 
yang dicuba dan didakwa oleh mana-mana manusia, 
kerana rahsia hayat itu tidak dapat ditafsirkan 
melainkan hanya dengan tafsiran bahawa hayat itu 
adalah dari ciptaan Allah yang memulakan ciptaan- 
Nya pada setiap detik di hadapan mata dan kesedaran 
manusia. Mereka memang melihat bagaimana Allah 
memulakan penciptaan-Nya dan mereka tidak 
berupaya mengingkarkannya. 


Dan andainya mereka melihat bagaimana Allah 
berkuasa memulakan ciptaan-Nya dari 'Adam dengan 
mata kepala mereka, maka Allah yang berkuasa 
memulakan ciptaan-Nya itu berkuasa pula 
mengulangi ciptaan-Nya: 

"Sesungguhnya pendptaan sedemikian amat mudah kepada 
Allah."(19) 


Tiada suatu yang sukar dalam pendptaan Aliah 
Ta'ala, tetapi di dalam ayat ini Al-Qur'an 
menggunakan ukuran manusia iaitu mengikut 
pertimbangan manusia, iaitu mengulangi ciptaan 
lebih mudah dari memulakannya. Jika tidak, maka di 
sisi qudrat Allah Ta'ala memulakan ciptaan itu sama 
sahaja dengan mengulangi ciptaan dan mengulangi 
ciptaan sama sahaja dengan memulakan ciptaan. 
Semuanya terlaksana dengan semata-mata iradat 
Allah dan kalimat "kun" sahaja. 

Kemudian Al-Qur'an menyeru mereka supaya 
menjelajah di bumi dan meneliti ciptaan Allah dan 
bukti-bukti kekuasaan-Nya di dalam segala 
penciptaan-Nya sama ada pada makhiuk-makhuk 
yang beku atau makhluk-makhluk yang bernyawa 
supaya mereka dapat memahami bahawa Aliah yang 
berkuasa memulakan ciptaan makhluk-Nya berkuasa 
pula mengulangi ciptaan itu tanpa sebarang 
kepayahan: 

"Katakanlah: Jelajahilah kamu di bumi ini dan lihatlah 
bagaimana Allah telah memulakan penciptaan makhluk-Nya 
(dan 'Adam), kemudian Allah, mengadakan dptaan itu 
sekali lagi (di Akhirat), sesungguhnya Allah Maha Kuasa di 
atas segala sesuatu. "(20) 


Penjelajahan di bumi boleh membuka mata dan hati 
kerana melihat berbagai-bagai pemandangan baru 
yang belum biasa di pandang mata dan belum dijemu 
hati. Ayat ini secara mendalam menarik perhatian 
manusia kepada satu hakikat yang amat halus. 


menunjukkan asai mula wujudnya makhluk-makhluk 
yang hidup dan bagaimana Allah telah memulakan 
ciptaan-Nya seperti kesan-kesan yang ditemui dalam 
penggalian-penggalian (ekskavasi) yang dikesan oleh 
ahli-ahli sains hari ini dengan tujuan untuk 
mengetahui rahsia hayat. Bagaimana asal mulanya 
dan bagaimana ia tersebar dan meningkat maju? 
Walaupun mereka belum lagi mengetahui rahsia 
hayat itu dan apakah hakikatnya? Dan dari mana 
hayat itu datang ke bumi? Dan bagaimana wujudnya 
makhluk hidup yang pertama di bumi ini? 

Ayat ini merupakan satu arahan dari Allah supaya 
manusia menyelidik rahsia penciptaan hayat yang 
pertama (hidup dunia) itu dan menggunakannya 
setelah mengetahuinya sebagai dalil dan bukti di atas 
kekuasaan Allah menciptakan manusia sekali lagi 
(selepas matinya) di Akhirat. 


Melancong Dan Menjelajah Menghidupkan 
Minat Yang Beku 

Seseorang yang tinggal menetap di suatu tempat 
yang dibiasakannya itu tidak tertarik lagi kepada 
mana-mana pemandangan dan kejadian-kejadian 
yang menarik di tempat itu, tetapi apabila dia 
bermusafir, berpindah dan melancong ke tempat- 
tempat lain, maka hatinya akan tertarik kepada setiap 
pemandangan dan gejala alam di negeri yang baru 
itu, iaitu pemandangan dan gejala alam yang sama 
atau lebih indah lagi darinya yang selama ini dilihat di 
negerinya sendiri tanpa menarik perhatiannya. Tetapi 
apabila dia kembali ke tanahairnya dia mungkin 
mendapat perasaan dan semangat baru untuk 
menyelidik, meneliti dan mengkagumi pemandangan- 
pemandangan dan gejala-gejala alam tanahairnya 
sendiri yang tidak diberi perhatian sebelum ia 
menjelajah meninggalkan tanahairnya. Pemandangan- 
pemandangan dan gejala-gejala alam yang menarik di 
tanahairnya itu akan kembali memberi bisikan- 
bisikannya yang menarik kepadanya yang selama ini 
diabaikannya atau selama ini pemandangan- 
pemandangan itu tidak memberi apa-apa bisikan 
kepadanya. 


Maha Suci Allah yang telah menurunkan Al-Qur'an 
yang amat arif dengan rahsia-rahsia hati dan jiwa 
manusia. 


* 


"Katakanlah: Jelajahilah kamu di bumi ini dan lihatlah 
bagaimana Allah telah memulakan penciptaan makhluk-Nya 
(dari 'Adam). "(20) 


Penyelidikan Mengikut Jejak Hayat 

Dalam ayat ini Al-Qur'an menggunakan kata-kata 
kerja yang telah lepas (madhi) iaitu "Bagaimana Allah 
telah memulakan penciptaan makhluk-Nya" setelah la 
memerintah supaya manusia menjelajah di bumi 
untuk melihat bagaimana Allah memulakan ciptaan- 
Nya. Pengungkapan ini menyampaikan suatu saranan 
yang tertentu kepada hati manusia, iaitu di bumi ini 
memang terdapat berbagai-bagai bukti yang 


Di samping itu saranan itu ada lagi satu saranan 
lain, iaitu orang-orang yang ditujukan ayat ini bagi 
pertama kalinya kepada mereka adalah tidak 
mempunyai kelayakan untuk membuat kajian ilmiyah 
seperti ini kerana kajian ini baru sahaja dilakukan 
manusia. Mereka tentulah tidak mampu pada masa 
itu untuk memahami hakikat yang hendak 
disampaikan ’ itu - andainya hakikat itulah yang 
hendak disampaikan - oleh itu tentulah ayat ini 
menuntut dari mereka satu usaha yang lain yang 
mampu dibuat oleh mereka, iaitu satu usaha yang 
membolehkan mereka dapat memahami penciptaan 
semula manusia pada hari Akhirat. Jadi yang dituntut 
dari mereka ialah supaya mereka memikirkan 
bagaimanakah hayat itu bermula pada tumbuh- 
tumbuhan, haiwan dan manusia pada setiap tempat. 
Tujuan penjelajahan di bumi sebagaimana kami telah 
terangkan tadi adalah untuk menyedarkan 
pancaindera dan perasaan manusia melalui aktiviti 
melihat pemandangan-pemandangan yang baru dan 
mengajaknya supaya meneliti dan merenungi kesan- 
kesan qudrat Allah yang menciptakan hayat itu, iaitu, 
kesan-kesan yang sentiasa muncul setiap sa'at malam 
dan siang. 

Di sana ada satu iagi kemungkinan yang lebih besar 
yang memang sesuai dengan tabiat Al-Qur'an iaitu AI- 
Qur'an menyampaikan arahan-arahannya yang sesuai 
dengan semua perkembangan hidup manusia di 
seluruh generasinya, sesuai dengan semua tahap, 
suasana alat-alat dan sarana hidup mereka masing- 
masing supaya setiap orang dapat memahami arahan- 
arahan A!-Qur'an itu mengikut keadaan hidup dan 
kemampuan masing-masing. Jadi arahan-arahan Al- 
Qur'an itu tetap lunak dan layak untuk memimpin 
hidup manusia dan perkembangannya buat selama- 
lamanya. Dengan pentafsiran ini tidak lagi terdapat 
apa-apa percanggahan di antara dua saranan itu dan 
ini adalah lebih dekat dan lebih baik. 

"Sesungguhnya Allah Maha Kuasa di atas segala 
sesuatu."(20) 

Yakni Allah memulakan ciptaan hayat dan 
mengulanginya dengan qudrat kuasa-Nya yang 
mutlak yang tidak terikat dengan pemahaman- 
pemahaman manusia yang lemah, juga tidak terikat 
dengan apa yang dikira oleh manusia sebagai 
undang-undang untuk mengukur apa yang mungkin 
dan apa yang tidak mungkin mengikut pengalaman- 
pengalaman mereka yang terbatas. 

Di antara gejala qudrat Allah di atas segala sesuatu 
ialah Dia mengazabkan siapa yang dikehendaki-Nya 
dan memberi rahmat kepada siapa yang dikehendaki- 
Nya, dan seluruh manusia akan pulang kepada-Nya 
sahaja. Tiada siapa yang boleh melemahkan-Nya dan 
tiada siapa yang boleh membantah kehendak-Nya: 

"Dia menyeksakan siapa yang dikehendaki-Nya dan memberi 
rahmat kepada siapa yang dikehendaki-Nya, dan kepada-Nya 
kamu sekalian dikembalikan(21). Dan kamu tidak sekali-kali 
dapat melemahkan Allah di bumi dan di langit, dan kamu 
tidak sekali-kali memperolehi sebarang penaung dan 
penolong selain dari Allah. "(22) 


Maksud Azab Dan Rahmat TertaMuk 
Kepada Kehendak Allah 

Azab dan rahmat itu adalah tertakluk kepada 
kehendak iradat Allah, iaitu Allah telah menyatakan 
jalan hidayat dan jalan kesesatan dengan jelas, dan 
Dia telah mengumiakan kesediaan yang cukup bagi 
manusia yang membolehkan seseorang itu memilih di 
antara dua jalan itu dengan memberi kemudahan 
yang sama dan setelah itu dialah yang 
bertanggungjawab terhadap jalan yang dipilihnya, 
tetapi usaha seseorang memilih jalan menuju Allah 
dan menyintai hidayat-Nya akan berakhir dengan 
memperolehi pertolongan dari Allah sebagaimana 
yang ditetapkan-Nya, begitu juga keengganan 
seseorang menerima bukti-bukti hidayat dan 
bertindak menghalanginya akan berakhir dengan 
kesesatan dan tersisih dari Allah. Di sinilah letaknya 
rahmat dan 'azab Allah. 


"Dan kepada-Nya kamu sekalian dikembalikan."(21) 


Ayat ini merupakan satu penjelasan yang keras 
mengenai perkembalian manusia kepada Allah yang 
sesuai pula dengan penjelasan ayat yang berikut: 
i*, ^ ^ ^ .£_ 


"Dan kamu tidak sekali-kali dapat melemahkan Allah di bumi 
dan di langit, dan kamu tidak sekali-kali memperolehi 
sebarang penaung dan penolong selain dari Allah. "(22) 

Kamu tidak mempunyai sebarang kekuatan di alam 
ini untuk mengelakkan diri kamu dari kembali kepada 
Allah sama ada kekuatan dari diri kamu sendiri atau 
kekuatan dari sembahan-sembahan yang disembah 
oleh kamu seperti kekuatan malaikat dan jin yang 
kamu kira mempunyai kuasa di langit itu. 

"Dan kamu tidak sekali-kali memperolehi sebarang penaung 
dan penolong selain dari Allah.“(22) 


Di manakah taraf penaung dan penolong selain dari 
Allah? Di manakah qudrat kuasa penaung dan 
penolong dari manusia atau malaikat atau jin? 
Sedangkan mereka semuanya makhluk hamba dari 
ciptaan Allah yang tidak mempunyai sebarang kuasa 
untuk memberi manfa'at dan menjauhkan 
kemudharatan dari mereka sendiri apatah lagi untuk 
memberi manfa'at dan menjauhkan kemudharatan 
dari orang lain? 


lAi 

"Dan orang-orang yang kafir terhadap ayat-ayat Allah dan 
pertemuan dengan-Nya mereka adalah orang-orang yang 
putus harapan dari mendapat rahmat-Ku dan mereka akan 
memperolehi 'azab yang amat pedih. "(23) 


Seseorang itu tidak berputus asa dari rahmat Allah 
kecuali hatinya tidak percaya kepada Allah dan kecuali 
hubungannya putus dengan Allah. Begitu juga 
seseorang itu tidak akan kafir terhadap Allah 
melainkan apabila dia berputus asa dari 

menghubungkan hatinya dengan Allah dan melainkan 
apabila kebasahan hatinya menjadi kering hingga 
tidak lagi mendapat jalan menuju rahmat Allah. 
Akibatnya ialah "Mereka akan memperolehi 'azab 
yang amat pedih." 


(Pentafsiran ayat-ayat 24 - 27) 

Selepas ayat selingan yang dibawa di tengah-tengah 
kisah ini, iaitu ayat selingan yang ditujukan kepada 
setiap orang yang ingkarkan da'wah keimanan dan 
secara tidak langsung ditujukan juga kepada kaum 
Ibrahim a.s.... selepas ayat selingan ini AI-CJuKan 
kembali pula menceritakan jawapan dan sambutan 
kaum Ibrahim terhadap da'wahnya. Jawapan itu 
merupakan satu jawapan yang ganjil dan aneh, la 
memperlihatkan sikap kekafiran dan kezaliman 
mereka yang angkuh kerana mempunyai kekuatan 
dan kuasa. 

Jawapan Kaum Ibrahim Kepada Da'wahnya 

"Maka tiada lain jawapan kaumnya (Ibrahim) melainkan 
mereka berkata: Bunuhlah dia atau bakarlah dia, lalu Allah 
menyelamatkannya dari (jilatan) api. Sesungguhnya 

peristiwa itu merupakan bukti-bukti (kekuasaan Allah) 
kepada golongan orang-orang yang beriman. "(24) 

Bunuhkan dia atau bakarlah dia - itulah sahaja 
jawapan dan sambutan mereka terhadap da'wah Nabi 
Ibrahim a.s. iaitu satu da'wah yang jelas, mudah dan 
tersusun rapi untuk berbicara dengan hati dan akal 
mereka sebagaimana Kami telah jelaskan nilainya 
yang baik dalam rangka usaha mengemukakan 
da'wah-da'wah kepada manusia. 

Oleh kerana kezaliman telah menunjukkan 

wajahnya yang ganas, sedangkan Ibrahim a.s. tidak 
berupaya mempertahankan dirinya dari keganasan 
itu, dan oleh kerana beliau berdiri seorang diri, tidak 
bersenjata dan tidak berupaya, maka di sinilah qudrat 
Allah tampil campur tangan secara terbuka 
melaksanakan satu mu'jizat yang mencarikkan adat 
kebiasaan manusia: 

“Lalu Allah menyelamatkannya dari (jilatan) api. "(24) 

Keselamatan beliau dari jilatan api dengan cara 
mu'jizat, itu adalah menjadi bukti kebenaran kepada 
mereka yang mempunyai hati yang bersedia untuk 
beriman, tetapi kaum Ibrahim tetap tidak beriman 
kepada da'wahnya walaupun ditunjukkan bukti 
mu'jizat itu kepada mereka. Ini menunjukkan bahawa 
kejadian-kejadian mu'jizat itu tidak dapat memberi 
hidayat kepada hati manusia, malah yang memberi 
hidayat itu ialah wujudnya kesediaan hati untuk 
menerima hidayat dan iman itu: 



"Sesungguhnya peristiwa itu merupakan bukti-bukti 
(kekuasaan Allah) kepada golongan orang-orang yang 
beriman."(24) 

Bukti yang pertama ialah keselamatan Ibrahim a.s. 
dari jilatan api. Bukti yang kedua ialah kelemahan 
pemerintah yang zalim untuk membinasakan seorang 
manusia yang dikehendaki selamat oleh Allah. Bukti 
yang ketiga ialah peristiwa mu'jizat itu tidak dapat 
memberi hidayat kepada hati yang kafir. Itulah 
pengajaran-pengajaran kepada sesiapa yang ingin 
mempelajari sejarah da'wah-da'wah, perubahan- 
perubahan hati manusia dan faktor-faktor hidayat dan 
kesesatan. 


Al-Qur'an meneruskan penceritaannya selepas 
Ibrahim a.s. terselamat dari api. Beliau berputus asa 
dari mendapat sambutan kaumnya yang tidak sedikit 
pun lembut setelah melihat mu'jizat yang terang itu, 
lalu beliau mendedahkan hakikat mereka kepada diri 
mereka sendiri sebelum bertindak memencilkan diri 
dari mereka: 





“Dan dia (Ibrahim) berkata (kepada kaumnya): Tujuan kamu 
menyembah berhala-berhala selain dari Allah itu semata- 
mata kerana memelihara hubungan mesra di antara kamu di 
dalam kehidupan dunia sahaja, kemudian pada hari Qiamat 
kelak kamu akan ingkarkan satu sama lain dan mengutuk 
satu sama lain dan tempat kembali kamu ialah Neraka dan 
kamu tidak sekali-kali akan memperolehi penolong- 
penoiong."(25) 


Tujuan Mereka Menyembah Berhala 


Ibrahim berkata kepada mereka: Kamu menyembah 
berhala-berhala selain dari Allah itu bukanlah 
berdasarkan kepercayaan dan keyakinan kepada 
kebenaran penyembahan itu, malah kamu 
menyembahkannya semata-mata kerana mengambil 
hati di antara kamu dan mencari kata sepakat di 
antara kamu melalui penyembahan itu. Seorang 
kawan tidak mahu meninggalkan sembahan 
kawannya dengan tujuan untuk mengekalkan 
hubungan mesra walaupun dengan mengorbankan 
kebenaran dan 'aqidah yang suci. Keadaan yang 
seperti ini berlaku di dalam kelompok manusia yang 
tidak berpegang teguh kepada 'aqidah yang benar. 
Seorang kawan berusaha mengambil hati kawannya 
dengan mengorbankan 'aqidah yang benar, 
sedangkan 'aqidah yang benar itu memerlukan 
pegangan yang amat serius yang tidak menerima 
sikap tolak ansur, sikap berlembut dan sikap 
mengambil hati. 


Kemudian Al-Qur'an mendedahkan keadaan 
mereka di Akhirat. Di sana mereka akan dapati 
bahawa hubungan mesra yang dibimbangi mereka 
akan terjejas dengan sebab pertelingkahan kerana 
'aqidah itu atau hubungan mesra yang dipelihara 
mereka dengan menyembah berhala-berhala itu akan 
berubah pada hari Qiamat kelak kepada bermusuhan, 
pertelagahan, di mana kawan mengutuk kawannya 
yang telah menyesatkannya: 

"Kemudian pada hari Qiamat kelak kamu akan ingkarkan 
satu sama lain dengan mengutuk satu sama lain. "(25) 

Pada hari Qiamat kelak pengikut-pengikut akan 
membantah orang-orang yang diikuti mereka dan 
sahabat tidak mengakui sahabatnya. Setiap kumpulan 
menuduh kumpulan yang lain sebagai 
bertanggungjawab menyesatkan mereka. Setiap yang 
sesat mengutuk kawan yang telah menyesatkannya. 
Tetapi kekafiran dan kutuk mengutuk itu tidak 
memberi apa-apa faedah dan tidak dapat 
menghalangkan 'azab Aliah dari seseorang. 



"Dan tempat kembali kamu ialah Neraka dan kamu tidak 
sekali-kali akan memperolehi penolong-penolong. "(25) 


Nabi Ibrahim a.s. yang hendak dibakar mereka 
dengan api itu telah diselamatkan Allah, tetapi 
mereka yang akan dibakar dengan api Neraka pada 
hari Qiamat itu tidak akan mendapat sebarang 
pertolongan. 

Ibrahim Berhijrah Bersama LutKe Seberang Jordan 

Da'wah Nabi Ibrahim a.s. dan mu'jizat yang 
dikurniakan Allah kepada-Nya itu telah berakhir 
dengan berimannya seorang lelaki iaitu Lut anak 
saudara beliau sebagaimana disebut oleh setengah- 
setengah riwayat. Lut telah berpindah bersama beliau 
dari Ur al-Kaldaniyin di lraq menuju seberang Jordan. 
Di sanalah mereka berdua bermastautin: 



"Kemudian Lut beriman kepadanya (Ibrahim) dan berkata: 
Sesungguhnya aku hendak berhijrah kepada Tuhanku. 
Sesungguhnya Dia Maha Perkasa dan Maha Bijaksana." (26) 


Marilah kita berhenti sejenak di hadapan perkataan 
Lut "Sesungguhnya aku hendak berhijrah kepada 
Tuhanku" supaya dapat kita melihat apakah tujuan 
beliau berhijrah. Beliau bukan berhijrah untuk 
menyelamatkan dirinya dan bukan pula untuk menuju 
ke sebuah negeri yang tertentu atau untuk mencari 
rezeki atau berniaga, malah beliau berhijrah kepada 
Aliah, iaitu berhijrah untuk mendampingkan diri 
kepada Ailah dan berlindung di bawah naungan-Nya. 
Beliau telah pun berhijrah kepada Allah dengan hati 
dan aqidahnya sebelum berhijrah kepada-Nya, 
dengan tubuh badan. Beliau berhijrah kepada Ailah 
untuk menumpukan ibadat kepada-Nya dan memberi 
seluruh hati dan jiwa raganya kepada Ailah di negeri 
tempat beliau berpindah, iaitu sebuah negeri yang 
jauh dari negeri kafir dan sesat. Beliau berpindah ke 
sana setelah tidak ada harapan lagi bahawa 


penduduk negeri itu akan pulang kepada hidayat dan 
iman. 

Allah telah mengurniakan gantirugi tanahair, kaum 
dan keluarga kepada Ibrahim dengan satu zuriat 
keturunan yang membawa risalah Aliah hingga hari 
Qiannat. Seluruh nabi dan seluruh da'wah selepas 
beliau adalah lahir di dalam kalangan zuriatnya. Itulah 
satu pampasan yang amat besar di dunia dan Akhirat. 

"Dan Kami telah mengurniakan kepadanya lshaq dan Ya'kub 
dan Kami tetapkan kenabian dan kitab-kitab suci di dalam 
kalangan zuriatnya dan Kami kurniakan balasan kepadanya 
di dunia, dan sesungguhnya dia di Akhirat kelak dari 
golongan para Solehin."(27) 

Itulah limpah kurnia Allah yang amat besar yang 
mencerminkan keredhaan-Nya terhadap seorang 
Rasul yang telah memberi seluruh keikhlasannya 
kepada Allah, seorang yang telah diputuskan oleh 
pemerintah yang zalim untuk membakarnya hidup- 
hidup, tetapi dengan limpah rahmat Allah seluruh api 
di sekelilingnya menjadi dingin dan selamat. Itulah 
balasan Aliah yang setimpal kepada beliau. 

****** 

(Pentafsiran ayat-ayat 28 - 35) 

Fenomena Pertama Homoseksual Di 
Kalangan Kaum Lut 

Kemudian tiba pula kisah Lut selepas kisah Ibrahim, 
iaitu setelah beliau berhijrah kepada Allah bersama 
Ibrahim. Kedua-duanya turun di Wadi al-Urdun 
kemudian Lut tinggal sendirian bersama satu qabilah 
yang tinggal di pinggir Laut Mati atau Tasik Lut 
mengikut nama kebelakangan. Qabiiah itu tinggal di 
bandar Sadum (Sodome) dan akhirnya Lut terserap di 
dalam qabilah itu melalui hubungan persemendaan 
dan kehidupan. 

Kemudian berlaku satu keganjilan nafsu seks di 
dalam kalangan kaum Lut itu. Al-Qur'an menyebut 
bahawa keganjilan itu pertama kali berlaku di dalam 
sejarah umat manusia, iaitu penyelewengan nafsu 
berahi kepada jenis lelaki bukannya kepada jenis 
perempuan yang sememangnya dijadikan Allah untuk 
lelaki supaya terbentuk dari dua jenis itu unit 
pasangan-pasangan yang tabi'i yang melahirkan 
zuriat untuk menyambung kehidupan menurut 
undang-undang yang berlaku di kalangan semua 
makhluk yang bernyawa, di mana Allah ciptakan 
jantan dan betina, lelaki dan perempuan. Keganjilan 
nafsu seks dan penyelewengan kepada jenis yang 
sama tidak pernah berlaku sebelum kaum Lut: 

' Dan (kenangilah kisah) Lut ketika dia berkata kepada 
kaumnya: Sesungguhnya kamu melakukan kejahatan (liwat) 
yang keji yang tidak pernah dilakukan oleh seseorang pun 
dari umat manusia sebelum kamu(28). Adakah patut kamu 
melakukan persetubuhan dengan lelaki dan menyamun di 
tengah jalan dan melakukan perbuatan yang mungkar di 
tempat-tempat perhimpunan kamu? Dan tiada lain jawab 
kaumnya melainkan mereka berkata: Bawakanlah 'azab 
Allah kepada kami jika engkau dari orang-orang yang 
benar(29). Lalu dia (Lut) berdo'a: Wahai Tuhanku! 
Kumiakanlah pertolongan kepadaku untuk mengatasi kaum 
yang melakukan kerosakan." (30) 

Dari percakapan Lut kepada kaumnya jelaslah 
bahawa kerosakan akhlak itu telah merebak luas di 
dalam kalangan kaumnya dengan segala ragamnya. 
Mereka melakukan kejahatan seks yang ganjil yang 
belum pernah dilakukan oleh manusia yang lain. 

Mereka mengadakan hubungan nafsu dengan 
sesama lelaki. Ini adalah satu perbuatan yang ganjil 
dan kotor yang menunjukkan fitrah mereka telah 
rosak dan menyeleweng sedalam-dalamnya. Fitrah 
seorang lelaki kadang-kadang rosak apabila nafsunya 
melampaui batas kesederhanaan dan kesucian 
dengan perempuan. Tetapi walaupun perbuatan itu 
merupakan perbuatan jenayah yang keji, namun ia 
masih berada dalam lingkungan fitrah dan logiknya, 
tetapi keganjilan nafsu berahi terhadap sesama lelaki 
merupakan satu perbuatan yang terkeluar dari fitrah 
semua makhluk yang bernyawa. Ia merupakan 
kerosakan di dalam struktur jiwa dan anggota. Allah 
telah menciptakan kelazatan hubungan kelamin di 
antara suami isteri itu sesuai dengan garis tujuan 
hidup yang agung iaitu untuk meneruskan 
kesinambungan hidup manusia dengan anak pinak 
yang lahir dari hubungan kelamin itu. Allah telah 
memperlengkapkan suami dan isteri itu dengan 
kesediaan-kesediaan yang tertentu untuk 

membolehkan mereka meni'mati kelazatan jiwa dan 
anggota dengan hubungan kelamin itu. Tetapi 
hubungan seks sesama lelaki yang ganjil itu tidak 
mempunyai apa-apa matlamat. Allah tidak 
memperlengkapkan fitrah manusia untuk 

mendapatkan keni'matan dari hubungan itu kerana 


hubungan itu tidak mempunyai apa-apa matlamat. 
Andainya ada orang yang meni'mati kelazatan dari 
hubungan seks yang ganjil itu bererti dia telah 
terkeluar dari garisan tujuan fitrah dan melakukan 
satu keganjilan yang tidak ada hubungan dengan 
garis tujuan hidup. 

Mereka juga melakukan rompakan-rompakan di 
tengah jalan dan menakutkan orang-orang yang lalu 
lalang. Mereka mencabulkan kehormatan lelaki 
dengan melakukan hubungan seks secara paksa. 
Mereka melakukan kemung-karan-kemungkaran itu 
di tempat-tempat perhimpunan mereka secara terus 
terang dan secara pakatan dalam bentuk beramai- 
ramai tanpa menaruh silu malu terhadap satu sama 
lain. Itulah darjat kejahatan yang amat keterlaluan. 
Itulah kerosakan fitrah dan itulah ■ sikap bangga 
dengan kejahatan yang meningkat hingga ke darjat 
yang tidak dapat dibetulkan lagi. 

Kisah Lut itu hanya diceritakan secara ringkas sahaja 
di sini dan jelas bahawa Lut telah menyeru dan 
melarang mereka dengan cara yang baik, tetapi 
mereka terus berdegil melakukan kejahatan-kejahatan 
mereka lalu beliau menakutkan mereka dengan 'azab 
Allah dan mendedahkan kepada mereka jenayah- 
jenayah mereka yang besar. 



"Dan tiada lain jawab kaumnya melainkan mereka berkata: 
Bawakanlah 'azab Allah kepada kami jika engkau dari orang- 
orang yang benar. "(29) 


Itulah sikap yang angkuh terhadap amaran Allah. 
Itulah cabaran yang disertakan dengan pendustaan 
dan itulah penyelewengan dan kesesatan yang tidak 
dapat diharap pulang ke pangkal jalan. Tiada apa-apa 
lagi alasan bagi Lut untuk memaafkan mereka. Oleh 
itu tiada jalan lain bagi beliau melainkan berdo'a 
kepada Allah memohon pertolongan yang akhir: 

0 6jJ« 

"Lalu dia (Lut) berdo'a: Wahai Tuhanku! Kumiakanlah 
pertolongan kepadaku untuk mengatasi kaum yang 
melakukan kerosakan."(30) 

Di sini tirai dilabuhkan menutup pemandangan do'a 
Lut kemudian dibukakan kembali menunjukkan do'a 
itu telah dikabulkan Allah. Di tengah jalan, para 
malaikat yang ditugas untuk membinasakan negeri itu 
telah menemui Ibrahim untuk menyampaikan 
kepadanya berita gembira bahawa beliau akan 
mendapat seorang putera yang soleh dari isterinya 
yang selama ini mandul: 


Kedatangan Rombongan Malaikat Untuk 
Membinasakan Kaum Lut 



JUZU' KE-20 


BO SURAH AL-'ANKABUT CS 


381 


\j^Qs\SL>t o jift J-aI 

($) 

L^s ^AE\ IfeJO'JiS 

e> l^==> j Aj V^a\ ^ [j A^>-a)j 

"Dan apabila (malaikat-malaikat) utusan Kami datang 
kepada Ibrahim membawa berita gembira mereka berkata: 
Sesungguhnya kami akan membinasakan penduduk negeri 
ini kerana penduduknya adalah orang-orang yang zalim(31). 
Dia (Ibrahim) berkata: Sesungguhnya di dalam negeri itu ada 
Lut. Jawab mereka: Kami lebih mengetahui tentang orang- 
orang yang tinggal di dalamnya. Kamu akan 
menyelamatkannya dan keluarganya kecuali isterinya kerana 
dia adalah termasuk dalam golongan penduduk yang 
tertinggal (dibinasakan). "(32) 

Pemandangan ini iaitu pemandangan para malaikat 
bersama Ibrahim adalah diceritakan dengan ringkas di 
sini kerana pemandangan ini bukanlah menjadi 
maksud cerita, sebab sebelum ini telah pun 
diterangkan di dalam kisah Ibrahim bahawa Aliah 
telah mengurniakan lshaq dan Ya'kub kepada beliau, 
malah tujuan pokok di sini ialah sekadar 
menyampaikan berita kelahiran lshaq sahaja. Oleh 
sebab itulah kisah kelahiran itu tidak diterangkan di 
sini dengan panjang kerana tujuan ayat ini ialah 
menyempurnakan kisah Lut. Ai-Qur'an hanya 
menyebut cerita laluan para malaikat menemui 
Ibrahim untuk menyampaikan berita gembira itu 
kemudian mereka memberitahu beliau bahawa tugas 
utama mereka ialah “Sesungguhnya Kami akan 
membinasakan penduduk negeri ini kerana 
penduduknya adalah orang-orang yang zalim." 

Di sini tergeraklah perasaan kasihan belas di dalam 
hati Ibrahim, lalu beliau pun menyebut kepada 
malaikat-malaikat itu bahawa Lut tinggal di negeri ini 
dan dia adalah seorang yang soleh bukannya zalim. 

Para utusan itu telah memberi jawapan yang 
mententeramkan beliau dan menerangkan kepada 
beliau bahawa mereka amat 'arif dengan tugas-tugas 
mereka: 



"Kami lebih mengetahui tentang orang-orang yang tinggal 
di dalamnya. Kami akan menyelamatkannya dan keluarganya 
kecuali isterinya kerana dia adalah termasuk dalam golongan 
penduduk yang tertinggal (dibinasakan)."(32) 


Isteri beliau memihak kepada kaumnya. Dia tidak 
menyalahkan jenayah-jenayah dan penyelewengan 
mereka. Ini adalah satu sikap yang aneh. 

Kemudian Al-Qur'an berpindah kepada 
pemandangan yang ketiga iaitu pemandangan Lut 
dikunjungi para malaikat dalam bentuk rupa belia- 
belia yang tampan dan manis, sedangkan beliau tahu 
kelakuan kaumnya yang buruk dan sedar tentang 
akibat-akibat pencabulan yang jahat yang menunggu 
tetamu-tetamunya itu, iaitu pencabulan yang tidak 
mampu dipertahankannya. Oleh sebab itu beliau 
merasa cemas dan tidak senang dengan kunjungan 
para malaikat dalam masa yang amat gawat itu. 

O*- U- Q\ UJj 

"Dan apabila utusan-utusan Kami datang menemui Lut dia 
berdukacita dan merasa cemas kerana (kehadiran) 
mereka." (33) 


Di sini tidak disebut cerita kaum Lut menyerang 
tetamu-tetamu '|fitiay dan bagaimana beliau 
bersoaljawab dengan mereka ketika mereka sedang 
dalam kelaparan nafsu seks yang ganjil dan sakit itu. 
Al-Qur'an terus menceritakan bahagian akhir dari 
cerita itu iaitu para utusan malaikat-malaikat itu telah 
mendedahkan hakikat mereka yang sebenar kepada 
Lut dan menerangkan tugas kedatangan mereka yang 
sebenar ketika beliau sedang berada di dalam 
keadaan yang cemas dan dukacita ini: 


\ji\ jj ) \Jj 


"Lalu mereka berkata: Janganlah anda takut dan janganlah 
anda dukacita. Sesungguhnya kami akan menyelamatkan 
anda dan keluarga anda kecuali isteri anda kerana dia adalah 
termasuk di dalam golongan penduduk yang tertinggal 
(dibinasakan)."(33). Sesungguhnya Kami akan menurunkan 
'azab dari langit ke atas penduduk negeri ini dengan sebab 
mereka telah melakukan perbuatan yang fasiq."(34) 


Ayat ini menggambarkan pemandangan kebinasaan 
yang menimpa negeri itu dan penduduknya kecuali 
Lut dan keluarganya yang beriman sahaja. 
Pembinasaan itu dilakukan dengan hujan-hujan dan 
batu-batu yang bercampur tanah. Besar kemungkinan 
peristiwa ini ialah peristiwa ledakan gunung berapi 
yang telah membalik dan menelan negeri itu dan 
menurunkan hujan yang biasa turun semasa ledakan 
gunung-gunung berapi ini. 

Kesan-kesan kemusnahan itu masih kekal menjadi 
bukti-bukti kekuasaan Allah bagi mereka yang 
memikir dan merenunginya di sepanjang abad: 


"Dan sesungguhnya Kami telah tinggalkan (kesan-kesan 
runtuhan) dari negeri itu sebagai satu bukti yang nyata 
kepada orang-orang yang berakal."(35) 


Inilah untung nasib kesudahan yang tabi'i bagi 
generasi manusia yang keji dan rosak akhlak. Mereka 
tidak lagi dianggap layak untuk melahirkan keturunan 
dan untuk hidup. Mereka hanya layak disapu bersih 
dan dihancurleburkan. 




"Lalu mereka dibinasakan gempa bumi dan jadilah mereka 
mayat-mayat yang bergelimpangan di dalam rumah-rumah 
mereka."(37) 


Sebelum ini telah pun diterangkan peristiwa gempa 
bumi yang menggoncang negeri, ini setelah 
berlakunya bahana yang dahsyat yang menyebabkan 
mereka mati bergelimpangan di rumah-rumah 
kediaman. Itulah balasan terhadap perbuatan mereka 
yang suka menakut dan menyerang orang-orang lain 
dengan tempik sorak itu. 

****** 


****** 

(Pentafsiran ayat-ayat 36-37) 

Kemudian Al-Qur'an menyebut kisah Syu'ayb dan 
Madyan: 


(Pentafsiran ayat 38) 

Dandanan Syaitan 

Al-Qur'an juga menyebut kisah kebinasaan kaum 
'Ad dan Thamud: 


Harapan Mendapatkan Ganjaran Di Akhirat 
Membetulkan Kehidupan Seseorang 



"Dan (Kami telah utuskan) kepada (penduduk) Madyan 
saudara mereka Syu'ayb lalu dia berkata: Wahai kaumku! 
Sembahlah Allah dan harapkanlah (pahala) hari Akhirat dan 
janganlah kamu bertindak sewenang-wenang melakukan 
kerosakan di bumi06). Kemudian mereka mendustakannya, 
lalu mereka dibinasakan gempa bumi dan jadilah mereka 
mayat-mayat yang bergelimpangan di dalam rumah-rumah 
mereka."(37) 

Ayat ini membayangkan kesatuan da'wah Allah dan 
menjelaskan intisari 'aqidah iaitu “Sembahlah Allah 
dan harapkanlah (pahala) hari Akhirat." Ibadat 
kepada Allah Yang Maha Esa merupakan asas 'aqidah 
dan harapan kepada balasan di hari Akhirat sudah 
cukup untuk mengubahkan mereka dari keuntungan 
yang diharapkan, dari pendapatan yang haram 
dengan mengurangkan sukatan dan timbangan, 
menyamun orang-orang yang lalu membawa 
perdagangan mereka, merampas harta benda orang 
lain, melakukan kerosakan dalam negeri dan 
bertindak zalim dan melampau terhadap makhluk. 

Dengan ringkas Al-Qur'an menyebut cerita mereka 
yang berakhir kepada mendustakan rasul lalu mereka 
di'azabkan dengan kebinasaan dan kemusnahan 
mengikut Sunnatullah yang menghukum pendusta- 
pendusta Rasul. 



"Dan (Kami juga telah membinasakan) kaum 'Ad dan 
Thamud dan sesungguhnya telah ternyata kepada kamu 
(kesan-kesan kebinasaan) dari rumah-rumah kediaman 
mereka, dan syaitan telah mendandankan perbuatan- 
perbuatan mereka (yang jahat) lalu dia menghalangi mereka 
dari jalan Allah, sedangkan mereka orang-orang yang 
mempunyai pandangan yang bijak. "(38) 

Kaum 'Ad tinggal di al-Ahqaf di selatan 
Semenanjung Tanah Arab berhampiran dengan 
Hadhramaut. Kaum Thamud pula tinggal di al-Hijr di 
utara Semenanjung Tanah Arab berhampiran dengan 
Wadi!-Qura. Kaum 'Ad telah dibinasakan dengan 
angin ribut yang amat kencang dan dahsyat, 
sedangkan Thamud pula dibinasakan dengan bahana 
yang dahysat. Kesan-kesan runtuhan tempat-tempat 
kediaman mereka terkenal di sisi orang-orang Arab 
yang melaluinya di dalam dua perjalanan 
perdagangan mereka di musim dingin dan musim 
panas. Mereka melihat kesan-kesan kemusnahan itu 
setelah dua kaum itu hidup mulia dan kuat. 

Sekelumit keterangan ringkas di bawah ini 
menjelaskan rahsia kesesatan mereka dan ia juga 
merupakan rahsia kesesatan orang-orang yang lain 
dari mereka. 



"Syaitan telah mendandankan perbuatan-perbuatan mereka 
(yang jahat) lalu dia menghalangi mereka dari jalan Allah 
sedangkan mereka orang-orang yang mempunyai 
pandangan yang bijak."(38) 


JUZU' KE-20 


SO SURAH AL-'ANKABUT G& 


383 


Mereka mempunyai akal yang bijak, mereka melihat 
bukti-bukti hidayat di hadapan mereka, tetapi syaitan 
mengeliru mereka. Dia membuat mereka memandang 
elok segala perbuatan-perbuatan mereka yang keji. 
Syaitan menggoda mereka dari lubang yang terbuka 
ini, iaitu lubang merasa angkuh dan sombong dengan 
kedudukan mereka dan merasa kagum dan terpesona 
dengan perbuatan-perbuatan yang dilakukan mereka. 
Mereka tertipu dengan kekuatan, kekayaan dan 
kesenangan hidup mereka " Lalu dia (syaitan) 
menghalangi mereka dari jalan Allah" yakni jalan 
hidayat yang membawa kepada keimanan kepada 
Allah dan dia menghilangkan peluang mereka 
sedangkan mereka "Orang-orang yang mempunyai 
pandangan yang bijak" yakni mempunyai akal fikiran 
yang baik. 


****** 

(Pentafsiran ayat 39) 

Al-CJudan seterusnya menyebut kisah Qarun, Fir'aun 
dan Haman: 


Tiga Tokoh Yang Melambangkan Ketua Negara Yang 
Kejam, Perdana Menteri Yang Zalim Dan Jutawan 
Yang Rakus 



"Dan (Kami juga telah membinasakan) Qarun, Fir'aun dan 
Haman, dan sesungguhnya Musa telah datang membawa 
kepada mereka keterangan-keterangan yang nyata, lalu 
mereka bertindak angkuh di bumi dan mereka tidak sekali- 
kali luput (dari kebinasaan). "(39) 

Qarun adalah dari kaum Musa. Dia telah melakukan 
penindasan dan kezaliman terhadap mereka dengan 
kekayaan dan ilmunya. Dia tidak menghiraukan 
nasihat-nasihat supaya dia membuat kebaikan, 
bersikap sederhana, tidak melakukan kezaliman dan 
kerosakan. Sementara Fir'aun pula adalah seorang 
raja yang zalim, yang melakukan berbagai-bagai 
jenayah yang amat keji dan berat. Dia 
memperbudakkan rakyat jelata dan 
memecahbelahkan mereka kepada berbagai-bagai 
puak. Dia bertindak zalim membunuh bayi-bayi lelaki 
kaum Isreal dan hanya bayi-bayi perempuan sahaja 
yang dibenarkan hidup.' Haman pula ialah perdana 
menterinya yang mentadbir kerajaannya dan 
mengaturkan tindakan-tindakan jahatnya dan 
membantunya dalam segala tindak-tanduknya yang 
zalim. 



"Sesungguhnya Musa telah datang membawa keterangan- 
keterangan yang nyata kepada mereka, lalu mereka 
bertindak angkuh di bumi. "(3 9) 

tetapi kekayaan, kekuatan dan kepintaran tidak 
dapat melindungi dan menyelamatkan mereka dari 
'azab Allah, malah 'azab Allah tetap menimpa 
mereka. 

"Mereka tidak sekali-kali luput (dari kebinasaan). "09) 
****** 


(Pentafsiran ayat 40) 

Penentang-penentang da'wah yang memiliki 
kekuatan, kekayaan dan segala punca keteguhan dan 
kemenangan ini telah dibinasakan Allah seluruhnya 
setelah mereka menindas dan mengganasi manusia: 




"Setiap mereka telah Kami binasakan dengan sebab dosa 
masing-masing. Di antara mereka ada yang Kami timpakan 
hujan batu ke atas mereka, dan di antara mereka pula ada 
yang dibinasakan bahana yang dahsyat, dan di antara 
mereka lagi ada yang Kami benamkan ke dalam bumi dan di 
antara mereka ada yang Kami tenggelamkan (dalam lautan). 
Dan Allah tidak sekali-kali menganiayai mereka tetapi 
merekalah yang menganiayai diri sendiri. "(40) 


Allah telah membinasakan kaum 'Ad dengan angin 
ribut yang amat dahsyat yang menghujani anak-anak 
batu yang menimpa dan membunuh mereka. Kaum 
Thamud pula telah dibinasakan dengan bahana yang 
amat kuat. Qarun mati ditelan bumi, sedangkan 
Fir'aun dan Haman mati lemas di dalam lautan. 
Seluruh mereka binasa dengan sebab-sebab 
kezaliman mereka: 





"Allah tidak sekali-kali menganiayakan mereka, tetapi 
merekalah yang menganiayakan diri sendiri. "(40) 


***** 


* 


(Pentafsiran ayat-ayat 41 - 43) 



Kini sesudah mengemukakan kisah-kisah 
kebinasaan orang-orang kafir yang zaiim dan fasig di 

sepanjang abad dan sesudah menjelaskan tentang 
ujian dan dugaan, Al-Qur'an membuat satu 
perbandingan untuk menggambarkan hakikat kuasa- 
kuasa dan kekuatan-kekuatan yang bertarung di 
bidang da'wah ini dan untuk menjelaskan bahawa 
yang wujud di sana hanya satu kuasa dan satu 
kekuatan sahaja iaitu kuasa dan kekuatan Aliah dan 
seluruh kuasa dan kekuatan yang lain adalah lemah 
dan kerdil belaka. Oleh itu sesiapa yang berpegang 
dan berlindung dengan kuasa dan kekuatan ini, maka 
dia adalah sama seperti labah-labah yang lemah yang 
berlindung di sebalik rumah yang diperbuat dari 
benang-benang yang lemah. Tegasnya, labah-labah 
dan rumah yang menjadi tempat perlindungannya 
adalah sama lemah belaka: 


fi dJS 4Ji\ ^J>js 



“Bandingan mereka yang mengambil pelindung-pelindung 
selain dari Allah adalah seperti labah-labah yang membuat 
rumah dan sesungguhnya rumah yang paling lemah ialah 
rumah labah-labah jika mereka mengetahui(41). 
Sesungguhnya Allah mengetahui apa sahaja yang disembah 
mereka selain dari Allah dan Dia Maha Perkasa dan Maha 
Bijaksana(42). Dan Kami buatkan perumpamaan itu untuk 
(renungan) manusia dan tiada yang dapat memahaminya 
kecuali orang-orang yang mengetahui. "(43) 

Hakikat Kuasa-kuasa Yang Lain Dari Kuasa Allah 

Inilah satu penggambaran yang menarik dan tepat 
dengan hakikat kuasa-kuasa dan kekuatan-kekuatan 
yang wujud di alam ini, iaitu suatu hakikat yang 
kadang-kadang dilupai manusia dan menyebabkan 
penilaian dan tanggapan mereka tidak betul dan 
rosak terhadap semua nilai dan perhubungan. Segala 
pertimbangan mereka meleset menyebabkan mereka 
tidak tahu ke mana mereka hendak tuju, apa yang 
mereka harus pegang dan apa yang mereka harus 
sembah. 

Di waktu inilah mereka tertipu dengan kekuatan 
dan kuasa pemerintahan. Mereka menganggapkan 
kuasa ini sebagai satu-satunya kuasa dan kekuatan 
yang ada dan bertindak di bumi ini, lalu mereka 
tumpukan kepadanya segala ketakutan dan keinginan 


mereka iaitu mereka begitu takut dan gentar 
kepadanya. Mereka berusaha untuk men-dapatkan 
keredhaannya demi menyelamatkan diri mereka dari 
penindasannya dan demi memperolehi 
perlindungannya. 

Mereka juga tertipu dengan kekuatan harta 
kekayaan dan menganggapkannya sebagai satu 
kekuatan dan kuasa yang menentukan kedudukan- 
kedudukan manusia dan nasib kehidupan, lalu 
mereka berusaha untuk mendapatkan kekayaan 
dengan penuh minat dan cemas supaya mereka 
mendapat kekuatan untuk menguasai manusia 
sebagaimana yang disangkakan mereka. 

Mereka juga tertipu dengan kekuatan ilmu 
pengetahuan. Mereka menganggapkan kekuatan ini 
sebagai pokok pangkal kekuatan dan kekayaan dan 
sebagai punca segala kekuatan dan kuasa yang dapat 
memberi kebebasan bertindak kepada setiap mereka 
yang memilikinya, lalu mereka berlutut kepada 
kekuatan ini dengan segala rendah diri seolah-olah 
mereka orang-orang yang menyembah Allah di 
mihrab-mihrab. 

Mereka tertipu dengan kekuatan-kekuatan dan 
kuasa-kuasa yang lahir ini sama ada yang berada di 
tangan individu-individu atau di tangan kelompok- 
kelompok atau di tangan negara-negara. Mereka 
berlumba-lumba mencari dan mengerumuni 
kekuatan-kekuatan dan kuasa-kuasa ini seolah-olah 
kelkatu-kelkatu yang mengelilingi lampu dan 
berlumba-lumba menjatuhkan dirinya ke dalam api. 

Mereka lupa kepada kekuatan dan kuasa Allah 
Yang Tunggal yang menciptakah seluruh kekuatan 
dan kuasa-kuasa kecil yang lain. Dialah yang memiliki 
kekuatan-kekuatan dan kuasa-kuasa ini. Dialah yang 
mengurnia, mengarah dan menggunakan kekuatan- 
kekuatan dan kuasa-kuasa ini mengikut kehendak 
iradat-Nya. 

Mereka lupa bahawa perbuatan mencari 
perlindungan pada kekuatan-kekuatan dan kuasa- 
kuasa itu sama ada yang berada di tangan individu- 
individu atau di tangan kelompok-kelompok atau di 
tangan negara-negara adalah sama dengan 
perbuatan mencari perlindungan pada rumah-rumah 
labah-labah, iaitu satu serangga yang lemah yang 
tidak mempunyai sebarang perlindungan dengan 
sebab kejadiannya yang lemah dan rumahnya yang 
lemah. 

Di sana tidak ada sebarang perlindungan selain dari 
perlindungan Allah Yang Maha Kuat dan Maha 
Teguh. 

Inilah hakikat agung yang mahu ditanamkan oleh 
Al-Qur'an di dalam hati golongan manusia yang 
beriman dan dengan menyedari hakikat inilah mereka 
menjadi lebih kuat dari segala kekuatan dan kuasa 
yang menentang mereka, malah dengan hakikat 
inilah mereka telah berjaya menumbangkan 
pemerintah-pemerintah yang zalim dan 
menghancurkan kubu-kubu pertahanan mereka. 

Hakikat yang agung ini telah tertanam dalam setiap 
jiwa dan hati mereka dan telah menjadi darah daging 
mereka. Ia bukan lagi sebuah kata-kata yang 
diucapkan oleh lidah, dan bukan lagi satu persoalan 
yang perlu dipertikaikan, malah ia merupakan satu 
hakikat yang dapat difaham secara sepontan yang 
tertanam di dalam jiwa mereka. Tiada hakikat yang 
lain darinya yang terlintas di dalam perasaan dan 
khayal mereka. 

Kuasa dan kekuatan Allah itulah kuasa dan 
kekuatan yang sebenar. Naungan dan perlindungan 
Ailah itulah naungan dan perlindungan yang sebenar. 
Segala kuasa dan kekuatan yang lain adalah kerdil 
dan lemah belaka biarpun bagaimana tinggi dan 
kuatnya, dan biarkan bagaimana dahsyat dia 
bersewenang-wenang dan bermaharajaleia, dan 
biarpun bagaimana banyak dia memiliki alat-alat 
penyeksaan, penindasan dan penganiayaan. 

Kuasa-kuasa dan kekuatan-kekuatan itu sama 
dengan labah-Iabah yang tidak memiliki suatu apa 
selain dari benang-benang labah-iabah: 




"Sesungguhnya rumah yang paling lemah ialah rumah labah- 
iabah jika mereka mengetahui. "(41) 


Para penda'wah yang menghadapi ujian, 
penindasan dan godaan amatlah wajar berdiri di 
hadapan hakikat yang agung ini dan jangan 
Iupakannya walaupun sesa'at ketika me.reka berdepan 
dengan berbagai-bagai kuasa dan kekuatan yang 
cuba menghentam dan menghancurkan mereka atau 
cuba memujuk dan membeli mereka. Semua kuasa 
dan kekuatan itu hanya benang-benang labah-iabah 
belaka dalam perhitungan Allah, juga dalam 
perhitungan 'aqidah yang sihat, yang mengenal 
hakikat kuasa-kuasa dan kekuatan-kekuatan dan 
membuat penilaian dan pertimbangan yang tepat. 

O Aiil 61 


"Sesungguhnya Allah mengetahui apa sahaja yang disembah 
mereka selain dari Allah dan Dia Maha Perkasa dan Maha 
Bijaksana."(42) 


Mereka memohon pertolongan kepada penaung- 
penaung yang disembah mereka selain dari Allah, 
sedangkan Allah mengetahui hakikat penaung- 
penaung itu iaitu hakikat yang telah digambarkan di 
dalam perbandingan yang telah lepas iaitu 
perbandingan seekor labah-iabah yang berlindung 
dengan benang labah-iabah. 



'Dan Dia Maha Perkasa dan Maha Bijaksana."(42) 


Allah Yang Maha Esa sahaja Yang Perkasa, Maha 
Berkuasa, Maha Gagah, Maha Bijaksana dan 
Pentadbir Agung yang mengurus alam buana ini. 



"Dan Kami buatkan perumpamaan itu untuk (renungan) 
manusia, dan tiada yang dapat memahaminya kecuali orang- 
orang yang mengetahui. "(43) 


Tetapi sekumpulan kaum Musyrikin yang tertutup 
mata hati dan akal mereka telah menggunakan 
perbandingan ini sebagai bahan sendaan dan ejekan. 
Mereka berkata bahawa Tuhan Muhammad bercakap 
tentang lalat dan labah-iabah. Perbandingan yang 
menarik itu tidak menyedar dan menggerakkan 
perasaan mereka kerana mereka tidak faham dan 
mengerti "Tiada yang dapat memahaminya kecuali 
orang-orang yang mengetahui. " 

****** 

(Pentafsiran ayat 44) 

Kemudian Al-Qur'an menghubungkan hakikat yang 
agung yang dikemukakan itu dengan lunas kebenaran 
yang agung yang wujud dalam penciptaan seluruh 
alam buana ini mengikut cara Al-Qur'an yang selalu 
menghubungkan setiap hakikat itu dengan lunas 
kebenaran yang agung itu: 



"Dia (Allah) telah mendptakan langit dan bumi dengan lunas 
kebenaran. Sesungguhnya pada ciptaan itu menjadi bukti 
kepada orang-orang yang beriman. "(44) 


Demikianlah ayat ini datang selepas diterangkan 
kisah-kisah para Anbia' dan selepas dikemukakan 
perbandingan yang menggambarkan hakikat kuasa- 
kuasa dan kekuatan-kekuatan di alam al-wujud ini. 
Ayat ini menyelaras dan menghubungkan kisah-kisah 
dan perbandingan itu dengan satu hubungan yang 
jelas, iaitu hubungan berbagai-bagai hakikat dengan 
lunas kebenaran yang wujud dalam penciptaan langit 
dan bumi, iaitu lunas kebenaran yang menjadi tapak 
tegaknya langit dan bumi, lunas kebenaran yang 
wujud di dalam peraturan alam yang amat halus yang 
tidak pernah mungkir dan meleset, tidak pernah 
bercanggah dan berlanggar satu sama lain kerana 
peraturan ini merupakan lunas kebenaran yang 
selaras dan lurus tidak bengkok. 

"Sesungguhnya pada ciptaan itu menjadi bukti kepada 
orang-orang yang beriman. "(44) 

laitu orang-orang yang membuka mata hati mereka 
memerhatikan tanda-tanda kekuasaan Allah yang 
tersebar di merata pelosok alam dan dapat dilihat 
dalam segala susunan dan peraturannya yang 
terbentang di mana sahaja mata menghala. Hanya 
orang-orang yang beriman sahaja yang dapat 
memahaminya kerana merekalah orang-orang yang 
mempunyai mata hati dan perasaan yang terbuka 
untuk menerima dan mengerti. 

****** 

(Pentafsiran ayat 45) 

Pada akhir pusingan ini Allah menghubungkan kitab 
Al-Qur'an yang diturunkan kepada Muhammad s.a.w. 
dan menghubungkan solat dan Zikrullah dengan 
lunas kebenaran yang wujud pada ciptaan langit dan 
bumi dan dengan rangkaian da'wah kepada Allah 
yang bermula sejak Nabi Nuh a.s.: 



"Bacalah apa yang diwahyukan kepadamu dari kitab Al- 
Qurian ini dan dirikanlah solat kerana sesungguhnya solat 
mencegah dari perbuatan yang keji dan mungkar. Dan 
sesungguhnya Zikrullah itu adalah lebih besar (dari amalan- 
amalan yang lain). Dan Allah Mengetahui segala apa yang 
dilakukan mereka. "(45) 

Bacalah ayat-ayat kitab suci Al-Qur'an yang 
diturunkan kepada engkau, kerana al-Qur'an ini 
merupakan sarana engkau untuk menyampaikan 
da'wah dan merupakan bukti Rabbaniyah yang 
menemani da'wah, juga merupakan kebenaran yang 
mempunyai pertalian dengan lunas kebenaran yang 
wujud pada ciptaan langit dan bumi. 



"Dirikanlah solat kerana solat boleh mencegahkan kejahatan 
dan kemungkaran."(45) 


Solat ialah perhubungan dengan Allah dan 
seseorang itu tentulah merasa malu dan segan untuk 
menemui Allah dengan membawa dosa-dosa yang 
besar dan kejahatan-kejahatan. Solat ialah 
pembersihan dan penumpuan diri yang tulus kepada 
Allah, dan ini sudah tentu tidak sesuai dengan 
kekotoran kejahatan dan kemungkaran. Sabda 
Rasulullah s.a.w.: 

"Sesiapa yang mengerjakan solat yang tidak dapat 
mencegahkannya dari kejahatan dan kemungkaran, nescaya 


dia tidak akan bertambah apa-apa melainkan semakin jauh 
dari Allah."’ 

Orang ini sebenarnya tidak mendirikan solat, malah 
hanya menunaikannya sahaja bukan mendirikannya. 
Di antara mendirikan solat dengan menunaikan solat 
terdapat satu perbezaan yang besar. Apabila solat itu 
didirikan bererti seseorang itu mengingati Allah 
(Zikrullah) "Dan sesungguhnya Zikrullah itu adalah 
lebih besar" dari segala-galanya, yakni ia lebih besar 
dari segala keinginan dan kecenderungan yang lain 
dan lebih besar dari segala ibadat dan khusyu' yang 
lain. 

“Dan Allah mengetahui segala apa yang dilakukan 
mereka. "(45) 

Oleh itu tiada suatu pun yang terlindung dari Allah 
dan tiada suatu pun yang dapat mengelirukan-Nya. 
Seluruh kamu akan kembali kepada-Nya dan Dialah 
yang akan membalas segala perbuatan yang 
dilakukan kamu. 


(Tamat Juzu' Yang Kedua Puluh) 


1 Diriwayatkan oleh Ibn Jarir katanya: Kami telah diceritakan oleh 
Ali, kami telah diceritakan oleh Ismail ibn Muslim dari al- Hasan 
katanya: Rasulullah s.a.w. telah bersabda lalu dia menyebut 
hadrth ini. 

Dengan nama Allah 

Yang Maha Penyayang dan Maha Pengasih 


(Kumpulan ayat-ayat 46 - 69) 

"Dan janganlah kamu berdebat dengan Ahlil-Krtab 
melainkan dengan cara yang paling baik kecuali orang-orang 
yang zalim dari mereka, dan katakanlah: Kami telah beriman 
kepada kitab-kitab yang diturunkan kepada kami dan yang 
diturunkan kepada kamu. Tuhan kami dan Tuhan kamu 
adalah satu dan kami berserah kepada-Nya(46). Dan 
demikianlah Kami turunkan kitab AI-CIuKan kepadamu. 
Orang-orang yang Kami kurniakan kitab (Taurat dan Injil) 
ada yang beriman kepada Al-Qur'an, dan di antara mereka 
(penduduk Makkah) ada juga yang beriman kepadanya, dan 
tiada orang yang mengingkarkan ayat-ayat Kami melainkan 
hanya orang-orang yang kafir sahaja(47). Dan engkau tidak 
pernah membaca sebarang kitab sebelumnya (Al-Qudan) 
dan tidak juga pernah menulis (sebarang kitab) dengan 
tangan kananmu. Andainya (engkau pemah membaca dan 
menulis) tentulah orang-orang yang ingkar itu menaruh 
keraguan(48). Bahkan Al-Qur'an itu merupakan ayat-ayat 
yang jelas di dalam dada orang-orang yang dikurniakan ilmu, 
dan tiada orang yang mengingkarkan ayat-ayat Kami 
melainkan orang-orang yang zalim(49). Dan mereka ( 'orang- 
orang kafir) berkata: Mengapakah tidak diturunkan 
kepadanya (Muhammad) mujizat-mujizat dari Tuhannya? 
Katakanlah: Bahawa sesungguhnya urusan mu'jizat-mujizat 
itu hanya berada di sisi Allah sahaja dan sesungguhnya aku 
hanya seorang (Rasul) yang memberi peringatan yang 
jelas(50). Apakah tidak cukup kepada mereka Kami turunkan 
kepadamu Al-Qudan yang dibacakan kepada mereka. 
Sesungguhnya di dalam kitab AI-QuKan itu terdapat rahmat 
dan peringatan kepada golongan orang-orang yang 
beriman(51). Katakanlah: Cukuplah Allah menjadi saksi di 
antaraku dengan kamu. Dia mengetahui segala isi langit dan 
bumi, dan orang-orang yang beriman kepada kebatilan dan 
tidak percaya kepada Allah merekalah orang-orang yang 
rugi"(52). 

" Mereka menggesa-Mu supaya mempercepatkan 'azab. 
Andainya tidak kerana waktu yang telah ditetapkan tentulah 
'azab itu akan menimpa mereka dan sesungguhnya 'azab itu 
akan datang kepada mereka secara mendadak tanpa 
disedari mereka(53). Mereka menggesa-Mu supaya 
mempercepatkan 'azab itu dan sesungguhnya Neraka 
Jahannam itu tetap mengepung orang-orang kafir(54). Pada 
hari mereka diselubungi 'azab dari atas mereka dan dari 
bawah kaki mereka dan Allah berfirman: Rasakanlah balasan 
terhadap perbuatan-perbuatan yang telah kamu 
lakukannya."(55). 

terpulang kepada Allah, tetapi kebanyakan mereka tidak 
berakal" (63). 

"Wahai hamba-hamba-Ku yang beriman! Sesungguhnya 
bumi-Ku amat luas. Oleh kerana itu sembahlah Aku(56). 
Tiap-tiap yang bernyawa itu akan merasa kematian, 
kemudian kepada Kami kamu sekalian dikembalikan(57). 
Dan orang-orang yang beriman dan mengerjakan amalan 
yang soleh Kami akan tempatkan mereka di tempat-tempat 
yang tinggi di dalam Syurga yang mengalir di bawahnya 
sungai-sungai, di mana mereka hidup kekal abadi. Itulah 
sebaik-baik balasan kepada orang-orang yang beramal(58). 
Yang bersabar dan bertawakkal kepada Tuhan mereka(59). 
Dan berapa banyak binatang yang tidak dapat menanggung 
rezekinya. Aliahlah yang memberi rezeki kepadanya dan 
kepada kamu. Dan Dia Maha Mendengar dan Maha 
Mengetahui(60). Dan jika engkau tanyakan mereka: 
Siapakah yang telah menciptakan langit dan bumi dan 
menundukkan matahari dan bulan nescaya mereka 
menjawab: Allah. Oleh itu bagaimana mereka boleh 
dipesongkan (sedemikian rupa)?(61). Aliahlah yang 
melapangkan rezeki kepada siapa yang dikehendaki-Nya dari 
para hamba-Nya dan Dialah juga yang menyempitkan rezeki 
itu kepadanya. Sesungguhnya Allah Maha Mengetahui 
segala sesuatu(62). Dan jika engkau bertanya mereka 
siapakah yang menurunkan air hujan dari langit lalu 
menghidupkan bumi dengannya sesudah ia mati, nescaya 
mereka menjawab: Allah. Katakanlah segala kepujian itu 



"Dan kehidupan dunia ini tidak lain melainkan hanya hiburan 
dan permainan sahaja dan sesungguhnya negeri Akhirat 
itulah kehidupan yang sebenar jika mereka mengetahui(64). 
Dan apabila mereka menaiki kapal mereka berdo'a kepada 
Allah dengan menumpukan keta'atan kepada-Nya, tetapi 
apabila Allah menyelamatkan mereka sampai ke darat tiba- 
tiba mereka kembali mempersekutukan-Nya(65). Biarlah 
mereka ingkarkan ni'mat-ni'mat yang dikumiakan kepada 
mereka dan biarlah mereka hidup berfoya-foya di dalam 
keni'matan, kerana kelak mereka akan mengetahui 
(akibatnya)(66). Tidakkah mereka melihat bahawa Kami telah 
menjadikan (negeri mereka) tanah suci yang aman, 
sedangkan manusia di sekeliling mereka dirompak dan 
dibunuh. Mengapakah mereka masih percaya kepada yang 
batil dan mengingkarkan ni'mat Allah?(67). Siapakah yang 
lebih zalim dari orang yang mengada-adakan pembohongan 
terhadap Allah atau mendustakan kebenaran ketika datang 
kepadanya? Bukankah di dalam Neraka Jahannam itu ada 
tempat kediaman bagi orang-orang yang kafir?(68). Dan 
orang-orang yang berjihad untuk mendapat keredhaan 
Kami, Kami tetap menunjukkan kepada mereka jalan-jalan 
Kami, dan sesungguhnya Allah tetap bersama para 
Muhsinin."(69). 

(Latar belakang dan pokok pembicaraan] 

Inilah pusingan akhir Surah al-'Ankabut, dan 
sebelum ini dua pusingan darinya telah pun berlalu di 

dalam juzu' yang kedua puluh. Paksi atau pokok 
pembicaraan surah ini - sebagaimana Kami telah 
terangkan - ialah penerangan mengenai ujian dan 
dugaan yang diterima oleh orang-orang yang berikrar 
dengan kalimat iman untuk menguji hati mereka dan 
untuk membezakan di antara orang-orang yang benar 
beriman dengan orang-orang yang munafiq melalui 
ukuran sejauh mana mereka sabar menghadapi ujian 
dan dugaan itu. Di samping itu ia memperkecilkan 
segala kuasa dan kekuatan yang ada di dunia yang 
menentang iman dan orang-orang yang beriman, 
iaitu kuasa-kuasa yang menindas para Mu'minin dan 
menghalangkan mereka dari jalan Allah. Seterusnya ia 
memberi penegasan bahawa Allah tetap membalas 
orang-orang yang berdosa dan menolong para 
Mu'minin yang sabar menghadapi ujian dan dugaan. 
Itulah Sunnatuliah yang berlaku di dalam da'wah para 
rasul dari sejak Nuh a.s. Itulah undang-undang yang 
tidak pernah berubah. Itulah undang-undang yang 
berhubung rapat dengan lunas kebenaran yang 
agung yang sebati dengan tabiat alam ini, dan itulah 
undang-undang yang tergambar dengan jelas di 
dalam da'wah Allah yang sama yang tidak pernah 
berubah sifatnya. 

Pusingan yang kedua surah ini telah berakhir pada 
akhir juzu' yang telah lepas, dengan menyeru 
Rasulullah s.a.w. dan orang-orang yang beriman 
supaya membaca ayat-ayat kitab suci Al-Qur'an yang 
diwahyukan kepadanya dan mendirikan solat untuk 
mengingatkan Allah serta bermuraqabah dengan 
Allah Yang Maha Mengetahui segala apa yang 
dilakukan mereka. 

Di dalam pusingan yang -akhir. Aliah 
memperkatakan tentang kitab suci Al-CJur'an dan 
hubungannya dengan kitab-kitab suci sebelumnya. 
Allah menyuruh orang-orang yang beriman supaya 
jangan berdebat dengan Ahiil-Kitab melainkan 
dengan cara yang paling baik kecuali orang-orang 
yang zalim dari mereka, iaitu orang-orang yang 
mengubahkan kitab suci mereka dan menyimpang 
kepada kepercayaan syirik, sedangkan syirik 
merupakan satu kezaliman yang amat besar, juga 
supaya mereka mengumumkan bahawa mereka 
beriman kepada semua da'wah para rasul dan kepada 
semua kitab suci (yang dibawa mereka) kerana semua 
da'wah dan kitab suci itu adalah benar diturunkan 
dari sisi Allah dan mengesahkan kitab suci yang ada 
pada mereka. 

Kemudian Allah menerangkan tentang adanya 
setengah-setengah Ahlil-Kitab yang beriman kepada 
kitab suci Al-Qur'an yang akhir ini, sedangkan kaum 
Musyrikin pula tidak beriman kepada Al-Qur'an yang 
diturunkan kepada nabi mereka itu. Mereka tidak 
menghargakan ni'mat agung yang besar ini. Mereka 
tidak berpada dengan ni'mat kitab suci yang 
diturunkan kepada nabi yang dibangkitkan di dalam 
kalangan mereka, iaitu nabi yang berbicara dengan 
mereka dengan Qalamullah, nabi yang tidak pernah 
membaca sebarang kitab dan tidak pernah menulis 


sebarang kitab dengan tangannya hingga boleh 
menimbulkan keraguan bahawa Al-Qur'an itu dari 
ciptaan dan karangannya. . 

Allah mengingatkan kaum Musyrikin yang 
menuntut supaya disegerakan 'azab Allah menimpa 
mereka dan mengancam mereka bahawa 'azab itu 
akan menimpa mereka secara tiba-tiba. Allah 
menggambarkan bahawa 'azab itu sudah hampir dari 
mereka dan Neraka Jahannam tetap mengepung 
mereka, juga menggambarkan keadaan mereka pada 
hari 'azab yang menyelubungi mereka dari atas kepala 
dan bawah kaki mereka. 

Kemudian Allah menoleh kepada orang-orang yang 
beriman yang sedang menghadapi ujian dan 
penindasan di Makkah lalu memberangsangkan 
mereka supaya berhijrah dengan agama mereka 
kepada Allah dan menumpukan ibadat kepada-Nya 
sahaja. Allah menoleh kepada mereka dengan uslub 
yang amat menarik, yang menyentuh setiap perasaan 
yang terlintas di dalam hati mereka dan setiap 
halangan yang mengganggu mereka. Dia 
menggambarkan hati mereka boleh diubah oleh jari- 
jari kekuasaan Allah Yang Maha Penyayang. 
Semuanya dilukis dengan coretan-coretan yang 
membuktikan bahawa yang menurunkan Al-Qur'an 
ini ialah Allah yang menciptakan hati manusia, kerana 
tiada siapa yang mengetahui liku-liku dan pintu-pintu 
hati yang sulit dan menyentuhnya dengan sentuhan- 
sentuhan itu melainkan pencipta hati itu sendiri Yang 
Maha Seni dan Maha Pakar. 

Dari sini Al-CJur'an berpindah pula kepada 
kenyataan yang melahirkan kehairanan terhadap 
keadaan kaum Musyrikin yang begitu celaru di dalam 
kefahaman-kefahaman dan tanggapan-tanggapan 
mereka terhadap Allah. Mereka mengaku bahawa 
Ailah S.W.T. menciptakan langit dan bumi, 
menundukkan matahari dan bulan, menurunkan air 
hujan dari langit, menghidupkan bumi yang mati dan 
apabila mereka menaiki kapal mereka berdo'a kepada 
Allah dengan menumpukan keta'atan kepada-Nya, 
tetapi selepas itu mereka kembali mempersekutukan 
Allah, mengingkarkan kitab suci-Nya, menyakiti Rasul- 
Nya dan menindas orang-orang yang beriman 
kepadanya. Kemudian Al-Qur'an mengingatkan 
orang-orang Musyrikin supaya mengenangkan ni'mat 
Allah yang telah menjadikan negeri mereka tanah suci 
yang aman. Di sini mereka hidup di dalam keamanan, 
sedangkan manusia di sekeliling mereka hidup di 
dalam ketakutan dan kecemasan. Mereka 
mengadakan pembohongan-pembohongan terhadap 
Aliah dan mempersekutukan-Nya dengan tuhan- 
tuhan palsu. Justeru itu Aliah berjanji akan 
membalaskan perbuatan mereka dengan Neraka 
Jahannam di mana terletaknya tempat kediaman 
orang-orang kafir. 

Surah ini diakhiri dengan satu janji yang tegas dari 
Allah bahawa dia akan memberi hidayat kepada 
orang-orang yang berjihad untuk mencari keredhaan- 

Nya iaitu orang-orang yang menumpukan keta'atan 
kepada Allah dan menuju kepada-Nya dengan 
menempuh berbagai-bagai halangan, dugaan, 
kesukaran, perjalanan yang jauh dan menghadapi 
penentang-penentang yang ramai. 

[Pentafsiran ayat-ayat 46 - 52) 

Memilih Cara Perdebatan Yang Paling Baik Dalam 
Menghadapi Kaum Ahlil-Kitab 





^ 1^3 

"Dan janganlah kamu berdebat dengan Ahlil-Kitab 
melainkan dengan cara yang paling baik kecuali orang-orang 
yang zalim dari mereka, dan katakanlah: Kami telah beriman 
kepada kitab-kitab yang diturunkan kepada kami dan yang 
diturunkan kepada kamu. Tuhan kami dan Tuhan kamu 
adalah satu dan kami berserah kepada-Nya."(46) 


'aqidah yang kukuh terhadap Allah Yang Maha 
Pencipta dan Penentu balasan yang adil. 

Oleh kerana itu Al-Qur'an menjelaskan kepada 
orang-orang Islam supaya jangan berdebat dengan 
Ahlil-Kitab melainkan dengan cara yang paling baik. 
Tujuannya ialah untuk menerangkan hikmat 
kedatangan risalah yang baru (yang dibawa oleh Nabi 
Muhammad s.a.w.) dan hubungannya dengan risalah- 
risalah yang dibawa oleh para rasul sebelumnya, juga 
untuk meyakinkan mereka supaya berpegang dengan 
risalah akhir (yang dibawa Nabi Muhammad s.a.w.) 
sebagai bentuk da'wah terakhir selaras dengan 
da'wah-da'wah sebelumnya dan menyempurnakan 
da'wah-da'wah sebelumnya menurut hikmat 
kebijaksanaan dan ilmu Allah Yang Maha Mengetahui 
dengan keperluan-keperluan manusia. "Kecuali 
orang-orang yang zalim dari mereka ", iaitu mereka 
yang menyeleweng dari 'aqidah tauhid yang menjadi 
asas 'aqidah suci yang kekal dan mempersekutukan 
Allah serta meninggalkan sistem hidup yang diaturkan 
Allah. Orang-orang yang seperti ini tidak perlu 
diadakan perdebatan dan hubungan yang baik 
dengan mereka, kerana golongan inilah yang 
diperangi Islam setelah ia berjaya menegakkan sebuah 
kerajaan di Madinah. 


Da'wah Allah yang dibawa oleh Nuh a.s. dan para 
rasul selepasnya sehingga sampai kepada Khatamun- 
Nabiyin Muhammad s.a.w. adalah satu da'wah yang 
sama, yang datang dari Allah Yang Tunggal, satu 
da'wah yang mempunyai matiamat yang sama iaitu 
mengembalikan umat manusia yang sesat kepada 
Tuhannya, membimbing mereka ke jalan Allah dan 
mendidik mereka dengan methodologi pendidikan 
Allah. Orang-orang yang beriman kepada semua 
risalah yang dibawa oleh para rasul itu adalah dikira 
saudara kepada semua orang-orang yang beriman 
kepada semua risalah itu. Seluruh mereka merupakan 
satu umat yang menyembah Allah Yang Tunggal. 
Seluruh manusia dari semua generasinya dibahagikan 
kepada dua golongan: Golongan yang beriman iaitu 
golongan Hizbullah dan golongan yang menentang 
Allah iaitu golongan Hizbusy-Syaitan tanpa 
memandang kepada zaman mana dan 'tempat mana. 
Setiap generasi dari generasi-generasi yang beriman 
hanya merupakan satu mata cincin di dalam satu 
rangkaian rantai yang panjang yang bersambung di 
sepanjang abad. 

Inilah hakikat agung yang amat mulia dan luhur 
yang menjadi tapak tegaknya Islam, dan inilah hakikat 
yang hendak ditegaskan oleh ayat ini. Inilah hakikat 
yang meningkatkan hubungan-hubungan di antara 
sesama manusia lebih tinggi dari semata-mata 
hubungan darah atau keturunan atau hubungan 
kenegerian atau hubungan pertukaran atau 
perdagangan, la meningkatkan seluruh hubungan ini 
dan menyambungkannya dengan Allah dalam bentuk 
satu (aqidah, di mana hilangnya segala perbezaan 
bangsa dan warna, kaum dan negeri, zaman dan 
tempat, dan yang tinggal kekal hanyalah hubungan 


Setengah-setengah Ahlil-Kitab membuat tuduhan 
yang dusta terhadap Rasulullah s.a.w. Mereka berkata 
beliau membuat hubungan yang baik dengan Ahlil- 
Kitab semasa beliau ditindas oleh kaum Musyrikin di 
Makkah, tetapi apabila beliau mempunyai kekuatan di 
Madinah beliau terus memerangi mereka. Ini adalah 
bertentangan dengan apa yang dikatakan oleh beliau 
tentang mereka semasa beliau berada di Makkah. 
Tuduhan ini adalah satu pembohongan yang sangat 
terang yang dibuktikan oleh ayat Makkiyah ini sendiri. 
Sebenarnya arahan perdebatan dengan kaum Ahlil- 
Kitab dengan cara yang paling baik itu hanya 
diuntukkan kepada orang-orang yang tidak zalim dari 
mereka dan tidak menyeleweng dari agama Allah dan 
dari 'aqidah tauhid yang bersih yang dibawa oleh 
semua risalah yang terdahulu. 

„ i ,, ^ 4 ^ f , 

"Dan katakanlah: Kami telah beriman kepada kitab-kitab 
yang diturunkan kepada kami dan yang diturunkan kepada 
kamu. Tuhan kami dan Tuhan kamu adalah satu dan Kami 
berserah kepada-Nya. "(46) 

Jadi di sini tidak perlu kepada bertelingkah, 
bergaduh, berdebat dan berbahas kerana mereka 
semuanya percaya kepada Allah Yang Maha Esa dan 
orang-orang Islam juga percaya kepada kitab-kitab 
suci yang diturunkan kepada mereka dan kepada 
umat-umat sebelum mereka, juga kerana intisari 
kitab-kitab suci adalah satu sahaja dan rangkaian 
agama Allah adalah bersambung-sambungan satu 
sama lain. 

"Dan demikianlah Kami turunkan kitab Ai-Qur'an kepadamu. 
Orang-orang yang Kami kurniakan kitab (Taurat dan Injil) 
ada yang beriman kepada Al-Qur'an, dan di antara mereka 
(penduduk Makkah) ada juga yang beriman kepadanya, dan 
tiada orang yang mengingkarkan ayat-ayat Kami melainkan 
hanya orang-orang yang kafir sahaja. "(47) 

"Dan demikianlah" yakni dengan cara yang satu 
dan bersambung-sambung dan dengan peraturan 
yang sama yang tidak berubah-ubah dan dengan cara 
penyampaian wahyu yang disampaikan Allah kepada 
para rasul-Nya yang telah lalu "Kami turunkan kitab 
Al-Qur'an kepada-mu". Dan di sana ada dua barisan 
golongan manusia (yang mempunyai sikap yang 
berlainan) terhadap AI-Qur'an: Satu barisan golongan 
yang beriman kepadanya. Mereka terdiri dari 
sebahagian Ahiil-Kitab dan sebahagian orang-orang 
Quraisy, dan satu barisan golongan lagi mengingkar 
dan tidak beriman kepadanya walaupun kaum Ahiil- 
Kitab beriman dan menyaksikan kebenarannya 
sebagai sebuah kitab suci yang mengesahkan kitab- 
kitab suci sebelumnya yang diturunkan kepada 
mereka. "Dan tiada orang yang mengingkarkan 
ayat-ayat Kami melainkan hanya orang-orang 
yang kafir sahaja" yakni ayat-ayat Allah itu amat 
terang dan lurus hingga tiada siapa yang sanggup 
mengingkarkannya melainkan orang-orang yang 
sengaja menutupkan jiwa mereka darinya sehingga 
mereka tidak nampak dan melihatnya lagi. Asal 
makna kufur ialah menutup dan melindung dan 
makna ini dipakai di dalam ungkapan ini. 


Nabi Muhammad S. A. W. Tidak Pernah Membaca 
Dan Menulis 




"Dan engkau tidak pernah membaca sebarang kitab 
sebelumnya (Ai-QuKan) dan tidak juga pernah menulis 
(sebarang kitab) dengan tangan kananmu. Andainya 
(engkau pernah membaca dan menulis) tentulah, orang- 
orang yang ingkar itu menaruh keraguan." (48) 


Demikianlah Al-Qur'anul-Karim menyebut perkara 
yang mungkin menimbulkan keraguan mereka hingga 
kepada perkara-perkara kecil yang bersahaja. 
Rasulullah s.a.w. telah hiiypi di kalangan mereka 
dalam masa yang begitu panjang sebagai seorang 
yang tidak tahu membaca dan menulis kemudian 
tiba-tiba beliau membawa kepada mereka kitab suci 
Al-Qur'an yang amat menarik dan melemahkan 
orang-orang yang pandai membaca dan menulis. 
Mungkin mereka menaruh keraguan andainya beliau 


dahulu pandai membaca dan menulis, tetapi apakah 
yang hendak diragui mereka kerana mereka tahu 
sejarah masa silamnya yang hidup di kalangan 
mereka? 


Kita katakan Al-Qur'an menyebut setiap perkara 
yang mungkin menimbulkan keraguan mereka hingga 
perkara-perkara kecil yang bersahaja dan sekalipun 
jika kita andaikan Rasulullah s.a.w. itu pandai 
membaca dan menulis, maka mereka juga tidak 
seharusnya menaruh keraguan kerana hakikat Al- 
Qur'an itu sendiri membuktikan bahawa ia bukan dari 
ciptaan manusia. Al-Qur'an adalah terlalu besar bagi 
tenaga manusia, bagi ilmu pengetahuan manusia dan 
bagi taraf pemikiran manusia. Lunas kebenaran yang 
terkandung di dalamnya mempunyai sifat yang 
mutlak sama dengan lunas kebenaran yang wujud di 
dalam penciptaan alam buana ini. Setiap ayat Al- 
Qur'an yang kita berdiri di hadapannya menyarankan 
ke dalam hati kita bahawa di sebalik ayat itu ada 
sesuatu kekuatan, dan bahawa di dalam ungkapan- 
ungkapannya terdapat pengaruh dan kesan yang kuat 
yang tidak mungkin terbit dari pemikiran manusia. 



"Bahkan Ai-Qur'an itu merupakan ayat-ayat yang jelas di 
dalam dada orang-orang yang dikurniakan ilmu, dan tiada 
orang yang mengingkarkan ayat-ayat Kami melainkan 
orang-orang yang zalim. "(49) 

Al-Qur'an merupakan bukti-bukti yang amat jelas di 
dalam hati orang-orang yang dikurniakan Allah ilmu 
pengetahuan. Bukti-bukti itu terang dan nyata, tiada 
apa-apa kesamaran dan kekeliruan. Mereka dapati 
bukti-bnfeji jjtjj sangat jelas di dalam hati mereka dan 
mereka amat yakin kepada kebenarannya dan tidak 
memerlukan kepada bukti-bukti yang lain lagi. Ilmu 
pengetahuan yang sebenar yang ada di dalam dada 
mereka itulah yang menemui bukti kebenaran Al- 
Qur'an. Ilmu inilah yang menunjuk, jalan kepada hati 
mereka dan menyambungkannya dengan benang 
yang menyampaikan kepada kebenaran Al-Qur'an. 
"Dan tiada orang yang mengingkarkan ayat-ayat Kami 
melainkan orang-orang yang zalim" iaitu orang-orang 
yang tidak berlaku adil di dalam menilaikan hakikat- 
hakikat dan urusan-urusan. Mereka melewati garisan 
kebenaran dan jalan yang lurus. 


Di Antara Mu'jizat Kebendaan Dan Mu'jizat 
Ayat-ayat Al-Qur'an 


.y® 


"Dan mereka (orang-orang kafir) berkata: Mengapakah tidak 
diturunkan kepadanya (Muhammad) mujizat-mujizat dari 
Tuhannya? Katakanlah: Bahawa sesungguhnya urusan 
mu'jizat-mujizat itu hanya berada di sisi Allah sahaja dan 

sesungguhnya aku hanya seorang (Rasul) yang memberi 
peringatan yang jelas. "(50) 

Mereka maksudkan dengan mu'jizat-mu'jizat itu 
ialah mu'jizat-mu'jizat kebendaan yang menemani 
risalah-risalah yang telah silam di zaman-zaman 
manusia berada di peringkat keanakan. Mu'jizat- 
mu'jizat kebendaan ini hanya menjadi hujah kepada 
generasi manusia yang melihatnya sahaja, sedangkan 
mu'jizat risalah yang akhir ini (yang dibawa oleh 
Muhammad s.a.w.) adalah mu'jizat yang menjadi 
hujah kepada siapa sahaja yang sampai da'wahnya 
kepadanya sehingga bumi dan segala penghuninya 
diwarisi Allah (Qiamat). Oleh sebab itulah mu'jizat- 
mu'jizat risalah ini datang dalam bentuk ayat-ayat 
yang dibacakan dari Al-Qur'anul-Karim yang 
melemahkan manusia, iaitu ayat-ayat, tidak akan 
habis keajaiban-keajaibannya dan akan terus 
membuka perbendaharaan-perbendaharaannya 
kepada semua generasi. Itulah ayat-ayat yang amat 
jelas di dalam hati orang-orang yang dikurniakan ilmu 
pengetahuan yang benar. Merekalah orang-orang 
yang dapat merasakan ayat-ayat Ai-Qur'an itu sebagai 
mu'jizat-mu'jizat yang melemahkan manusia setiap 
kali mereka merenungi dan menelitinya, dan 
merekalah orang yang dapat merasakan di manakah 
sumber mu'jizat ini yang telah memberi pengaruh dan 
kekuatan yang mena'jubkan itu. 

"Katakanlah: Bahawa sesungguhnya urusan mu'jizat-mu'jizat 
itu hanya berada di sisi Allah sahaja" (50) 

yakni Dialah sahaja yang berkuasa melahirkannya 
apabila perlu mengikut perencanaan dan 
pentadbiran-Nya dan aku tidak berkuasa 
mencadangkan apa-apa kepada Allah, kerana ini 
bukannya urusanku dan budi bicaraku. "Aku hanya 
seorang Rasul yang memberi peringatan yang jelas" 
yakni tugas aku hanya sekadar memberi amaran, 
peringatan, penjelasan dan penerangan sahaja dan 
setakat ini aku telah menyempurnakan tugas, dan 
selepas ini terpulanglah kepada Allah segala urusan 
dan pentadbiran. 

Kenyataan ini merupakan pembersihan 'aqidah dari 
segala tanggapan yang salah dan persepsi yang keliru 
dan merupakan penjelasan terhadap batas-batas 
tugas seorang Rasul selaku seorang manusia yang 
dipilih Allah menjadi Rasul. Oleh itu sifat-sifat Rasul 
tidak lagi terkeliru dengan sifat-sifat Allah Yang Maha 
Esa dan Maha Gagah, dan kekeliruan-kekeliruan tidak 
lagi menyelubungi para rasul apabila peristiwa- 
peristiwa mu'jizat kebendaan berlaku di dalam risalah 
mereka hingga menyebabkan mu'jizat-mu'jizat Ini 
bercampuraduk dengan kepercayaan-kepercayaan 
yang karut dan khurafat-khurafat yang menimbulkan 
berbagai-bagai penyelewengan. 

Mereka yang berkeras menuntut mu'jizat-mu'jizat 
kebendaan itu lupa menghargai limpah kurnia Allah 
yang amat besar yang telah menurunkan Al-Qur'an 
kepada mereka: 





"Apakah tidak cukup kepada mereka Kami turunkan 
kepadamu Al-Qurian yang dibacakan kepada mereka. 
Sesungguhnya di dalam kitab Al-Qur'an itu terdapat rahmat 
dan peringatan kepada golongan orang-orang yang 
beriman. "(51) 

Itulah perbuatan mengingkari ni'mat dan ri'ayah 
Allah yang tidak tersyukur dan ternilai. Tidakkah 
cukup bagi mereka hidup berhubung dengan Allah 
dengan perantaraan Al-Qur'an? Yang diturunkan 
kepada mereka, yang menceritakan kepada mereka 
rahsia-rahsia di dalam hati mereka dan mendedahkan 
kepada mereka hal-hal di sekeliling mereka serta 
membuat mereka sedar bahawa mereka sentiasa di 
dalam pengawasan Allah dan bahawa Allah sentiasa 
mengambil berat terhadap mereka hingga berbicara 
dengan mereka mengenai urusan-urusan mereka dan 
menceritakan berbagai-bagai kisah kepada mereka 
serta mengajar mereka, sedangkan mereka cuma satu 
makhluk insan yang kecil, kerdil dan tidak kelihatan di 
dalam kerajaan Allah yang amat besar dan sedangkan 
mereka, bumi mereka, dan matahari mereka yang 
menjadi tempat peredaran bumi mereka hanya 
merupakan debu-debu halus yang sesat di angkasa 
raya yang amat luas dan terapung-apung dengan 
kuasa Allah. Kemudian selepas itu Allah memuliakan 
mereka dengan menurunkan qalam-Nya yang suci 
yang dibicarakan kepada mereka, tetapi malangnya 
mereka tidak juga merasa cukup. 



"Sesungguhnya di dalam kitab Al-Qur'an itu terdapat rahmat 
dan peringatan kepada golongan orang-orang yang 
beriman. "(51) 


Hanya orang-orang yang beriman sahaja yang dapat 
merasakan sentuhan rahmat itu di dalam hati mereka. 
Merekalah sahaja yang mengenangkan limpah kurnia 
Aliah yang amat besar ke atas umat manusia dengan 
menurunkan AI-Qur'an kepada mereka. Merekalah 
sahaja yang merasakan kemurahan Allah apabila Dia 
menjemput mereka mengadap-Nya dan menghadiri 
jamuan-Nya, sedangkan Dia Tuhan Yang Maha Tinggi 
dan Maha Agung. Merekalah sahaja yang dapat 
mengambil manfa'at dari Al-Qur'an kerana Al-Qur'an 
hidup di dalam hati mereka dan membuka rahsia- 
rahsia perbendaharaannya kepada mereka serta 
menerangkan jiwa mereka dengan ilmu pengetahuan 
dan nur hidayat. 

Adapun orang-orang yang tidak mencapai 
perasaan-perasaan ini, dan menuntut bukti-bukti 
untuk membolehkan mereka percaya kepada Al- 
Qur'an, maka mereka adalah manusia-manusia buta 
yang mempunyai hati yang tidak pernah terbuka 
kepada nur hidayat. Mereka adalah manusia-manusia 

yang tidak berguna berkomunikasi dengan mereka 
dan oleh itu tinggalkan sahaja perkara mereka kepada 
keputusan Allah. 


Kekufuran Mengakibatkan Kerugian Yang Mutlak 



"Katakanlah: Cukuplah Allah menjadi saksi di antaraku 
dengan kamu. Dia mengetahui segala isi langit dan bumi, 
dan orang-orang yang beriman kepada kebatilan dan tidak 
percaya kepada Allah merekalah orang-orang yang rugi. "(52) 

Penyaksian Allah yang mengetahui segala isi langit 
dan bumi merupakan penyaksian yang maha besar. 
Allah mengetahui bahawa mereka berdiri di atas 
kebatilan: 



"Dan orang-orang yang beriman kepada kebatilan dan tidak 
percaya kepada Allah merekalah orang-orang yang rugi. "(52) 


Merekalah orang-orang yang sebenar-benar rugi, 
orang-orang yang rugi segala-galanya, orang-orang 
yang rugi dunia dan Akhirat dan orang-orang yang 
rugi diri sendiri, rugi hidayat, rugi hidup yang lurus, 
rugi ketenteraman iman, rugi kebenaran dan rugi nur 
petunjuk. 


Sesungguhnya keimanan kepada Aliah itu 
merupakan keuntungan, dan pahala yang didapati 
dari keimanan itu merupakan limpah kurnia Allah. 
Keimanan itu ialah ketenteraman dan keyakinan di 
dalam hati dan kejujuran dalam perjalanan hidup, 
juga ketabahan dan keteguhan dalam menghadapi 
peristiwa-peristiwa, di samping kepercayaan kepada 
pertolongan dan perlindungan Allah, juga 
kepercayaan menerima akibat yang baik. Semuanya 
merupakan keuntungan-keuntungan yang tidak dapat 
'dicapai oleh orang-orang kafir. 


"Merekalah orang-orang yang rugi." (52) 


(Pentafsiran ayat-ayat 53-55) 

Hikmat Di Sebalik Penangguhan Azab 

Kemudian Al-Qur'an terus memperkatakan tentang 
orang-orang Musyrikin yang menggesa supaya 
dipercepatkan 'azab ke atas mereka, sedangkan 
Neraka Jahannam amat hampir kepada mereka: 












"Mereka menggesa-Mu supaya mempercepatkan 'azab. 

Andainya tidak kerana waktu yang telah ditetapkan tentulah 
'azab itu akan menimpa mereka dan sesungguhnya 'azab itu 
akan datang kepada mereka secara mendadak tanpa 
disedari mereka(53). Mereka menggesa-Mu supaya 

mempercepatkan 'azab itu dan sesungguhnya Neraka 

Jahannam itu tetap mengepung orang-orang kafir(54). Pada 
hari mereka diselubungi 'azab dari atas mereka dan dari 
bawah kaki mereka dan Allah berfirman: Rasakanlah balasan 
terhadap perbuatan-perbuatan yang telah kamu 

iakukannya."(55) 


Kaum Musyrikin telah mendengar amaran 
Rasulullah, tetapi mereka tidak dapat memahami 
hikmat mengapa 'azab itu ditangguhkan kepada 
mereka sehingga ke suatu masa. Oleh sebab itu 
mereka menggesa Rasulullah s.a.w supaya 
dipercepatkan 'azab itu sebagai suatu cabaran. 
Penangguhan Allah itu seringkali dibuat dengan 
tujuan istidraj supaya mereka bertambah jahat dan 
rosak atau dengan tujuan menguji orang-orang yang 
beriman supaya iman mereka bertambah kuat dan 
kesabaran mereka bertambah teguh, juga supaya 
orang-orang yang tidak mampu sabar itu 
meninggalkan barisan mereka, atau dengan tujuan 
untuk memelihara orang-orang yang diketahui Allah 
mempunyai kesediaan yang baik dari pengaruh 
golongan yang sesat itu sehingga mereka dapat 
membezakan di antara hidayat dengan kesesatan 
agar mereka dapat kembali semula ke jalan hidayat/ 
atau dengan tujuan melahirkan zuriat keturunan yang 
baik dari benih mereka, iaitu zuriat keturunan yang 
menyembah Allah dan menyebelahi Hizbullah 
walaupun ibu bapa mereka sesat, atau lain-lain tujuan 
mengikut tadbir Allah yang tersembunyi. 


Tetapi kaum Musyrikin tidak memahami sedikit pun 
hikmat dan tadbir Allah. Mereka menuntut supaya 
dipercepatkan kedatangan 'azab dengan tujuan 
mencabar. "Andainya tidak kerana waktu yang telah 
ditetapkan tentulah 'azab Itu akan menimpa mereka, " 
dalam ayat ini Allah berjanji akan membawa 'azab 
yang digesakan mereka supaya dipercepatkannya itu 
apabila tiba waktunya yang telah ditetapkan, tetapi 
mereka sama sekali tidak menduga lalu mereka tiba- 
tiba ditimpa 'azab itu. "Sesungguhnya 'azab itu 

akan datang kepada mereka secara mendadak 
tanpa disedari mereka." 

Sesungguhnya mereka telah ditimpa 'azab 
kekalahan selepas itu di dalam Peperangan Badar dan 
tepatlah apa yang telah dijanjikan Allah. Di sana 
mereka dapat melihat dengan mata kepala mereka 
bagaimana tepatnya janji Allah. Allah tidak 
menyeksakan mereka dengan kebinasaan yang 
menyeluruh sebagaimana yang dilakukan ke atas 
umat-umat yang mendustakan rasul-rasul sebelum 
mereka. Begitu juga Allah tidak memperkenankan 
permintaan mereka yang menuntut mu'jizat 
kebendaan supaya janji Allah yang akan menimpakan 
'azab itu tidak berlaku ke atas mereka apabila mereka 
terus mendustakan rasul selepas menyaksi mu'jizat itu 
kerana Allah mahu memberi peluang kepada 
sebilangan besar dari mereka supaya dapat beriman 
selepas itu dan menjadi wira-wira Islam yang terpilih, 
juga kerana Allah mahu melahirkan dari benih mereka 
zuriat keturunan yang memikul panji-panji Islam 
generasi demi generasi mengikut tadbir Allah yang 
tiada siapa pun mengetahuinya melainkan Dia. 

Selepas menjanjikan 'azab dunia yang akan 
menimpa mereka secara tiba-tiba dan tanpa disedari 
mereka itu, Al-Qur'an mengulangi kecaman-Nya 
terhadap cabaran mereka supaya dipercepatkan 'azab 
•yang dijanjikan itu ke atas mereka sedangkan 'azab 
Neraka Jahannam telah siap sedia menunggu mereka: 



"Mereka menggesa-Mu supaya mempercepatkan ' azab itu 
dan sesungguhnya Neraka Jahannam itu tetap mengepung 
orang-orang kafir. "(54) 


Sesuai dengan ilustrasi Al-Qur'an yang 
menggambarkan peristiwa-peristiwa masa depan 
yang tersembunyi itu seolah-olah sedang berlaku di 
hadapan mata, maka di sini ia menggambarkan 
Neraka Jahannam kepada mereka sedang mengepung 
orang-orang kafir. Kepada mereka kepungan Neraka 
Jahannam merupakan peristiwa masa depan yang 
tersembunyi, tetapi kepada ilmu Allah ia merupakan 
suatu peristiwa yang jelas terpampang di hadapan 
mata. Penggambaran Al-Qur'an tentang hakikat 
Neraka yang tersembunyi itu menimbulkan perasaan 
takut di dalam hati mereka dan menjadikan 
perbuatan mereka yang meminta supaya 
dipercepatkan 'azab itu bertambah keji lagi. Ke 
manakah orang-orang yang dikepung Neraka 
Jahannam itu hendak bergopoh gapah. Mereka akan 
ditelan Neraka, sedangkan mereka lalai dan tertipu. 

Al-Qur'an menggambarkan keadaan mereka 
terkepung di dalam api Neraka Jahannam sedangkan 
mereka masih menuntut supaya dipercepatkan 'azab 
itu menimpa mereka. 

cS- jdj (ji pi 



"Pada hari mereka diselubungi 'azab dari atas mereka dan 
dari bawah kaki mereka dan Allah berfirman: Rasakanlah 
balasan terhadap perbuatan-perbuatan yang telah kamu 
lakukannya."(55) 

Itulah suatu pemandangan yang ngeri yang diiringi 
pula dengan kecaman yang amat menghina dan amat 
pahit "Rasakanlah balasan terhadap perbuatan- 
perbuatan yang telah kamu lakukannya". Itulah akibat 
permintaan supaya dipercepatkan 'azab dan akibat 
mempersenda-sendakan amaran rasul. 

****** 

(Pentafsiran ayat-ayat 56 - 60) 

Carilah Bumi Yang Aman Untuk Menyembah Allah 

Allah meninggalkan orang-orang kafir pendusta dan 
sewenang-wenang itu di dalam satu pemandangan 
'azab Neraka yang menyelubungi mereka dari atas 
kepala dan dari bawah kaki mereka untuk menoleh 
kepada orang-orang yang beriman yang sedang 
ditindas oleh pendusta-pendusta supaya 
meninggalkan agama mereka. Mereka 
menghalangkan orang-orang yang beriman dari 
menyembah Tuhan mereka. Allah berpaling kepada 
mereka untuk menyeru mereka supaya keluar 
berhijrah menyelamatkan agama dan 'aqidah mereka. 
Allah menyeru mereka dengan seruan yang penuh 
kasih dan mesra dan dengan uslub yang menyentuh 
segala tali rasa di dalam hati: 



"Wahai hamba-hamba-Ku yang beriman! Sesungguhnya 
bumi-Ku amat luas. Oleh kerana itu sembahlah Aku(56). 
Tiap-tiap yang bernyawa itu akan merasa kematian, 
kemudian kepada Kami kamu sekalian dikembalikan (57). 
Dan orang-orang yang beriman dan mengerjakan amalan 
yang soleh Kami akan tempatkan mereka di tempat-tempat 

yang tinggi di dalam Syurga yang mengalir di bawahnya 
sungai-sungai, di mana mereka hidup kekal abadi. Itulah 
sebaik-baik balasan kepada orang-orang yang beramal(58). 
Yang bersabar dan bertawakkal kepada Tuhan mereka(59). 
Dan berapa banyak binatang yang tidak dapat menanggung 
rezekinya. Aliahlah yang memberi rezeki kepadanya dan 
kepada kamu. Dan Dia Maha Mendengar dan Maha 
Mengetahui(60). 

Allah yang menciptakan hati manusia dan 
mengetahui segala lubuknya yang tersembunyi, 
segala perasaan yang terlintas dan segala rahsianya 
yang terpendam itu menyeru hati ini dengan penuh 
mesra "Wahai hamba-hamba-Ku yang beriman." 
Allah menyeru mereka supaya berhijrah 
menyelamatkan agama mereka. Allah menyeru 
mereka dengan begitu mesra supaya mereka 
menyedari hakikat diri mereka dari detik pertama lagi 
iaitu mereka adalah hamba-hamba kesayangan-Nya 
kerana Allah hubungkan mereka kepada-Nya dalam 
kata-kata "Wahai hamba-hamba-Ku. " 

inilah sentuhan mesra yang pertama (di dalam 
seruan itu) dan sentuhan mesra yang kedua pula ialah 
"Sesungguhnya bumi-Ku amat luas." 

Kamu adalah hamba-hamba kesayangan-Ku, dan 
bumi-Ku ini adalah cukup luas untuk kamu, mengapa 
kamu masih sayang tinggal di negeri yang sempit ini, 
di mana kamu ditindas supaya meninggalkan agama 
kamu hingga kamu tidak dapat menyembah Allah 
Tuhan kamu? Wahai hamba-hamba-Ku! Tinggalkan 
sahaja negeri yang sempit ini dan berhijrahlah kepada 
bumi-Ku yang amat luas supaya kamu selamat 
dengan agama kamu dan bebas di dalam amal ibadat 
kamu "Sembahlah Aku." 

Perasaan sedih dan pilu untuk meninggalkan 
tanahair merupakan perasaan pertama yang tergerak 
di dalam hati orang-orang yang beriman yang diseru 
supaya berhijrah meninggalkan tanahair mereka. Oleh 
sebab itulah Allah menyentuh hati mereka dengan 
kata-kata yang penuh kasih mesra "Wahai hamba- 
hamba-Ku" dan "Sesungguhnya bumi-Ku amat luas. " 
Selama bumi ini semuanya bumi kepunyaan .Allah 
maka sebaik-baik tempat di bumi ini ialah negeri yang 
memberi keselesaan kepada mereka untuk 
menyembah Allah Yang Tunggal. 

Kebimbangan Dan Ketakutan Berhijrah 

Kemudian Al-Qur'an mengesan perasaan-perasaan 
yang terdetik di daiam hati mereka. Di sana terdapat 
perasaan bimbang dan takut kepada bahaya-bahaya 
berhijrah, iaitu bahaya maut dalam langkah-langkah 
percubaan keluar dari Makkah, kerana kaum 
Musyrikin menahan orang-orang yang beriman di 
Makkah dan tidak membenarkan mereka keluar 
berpindah darinya, kerana mereka menyedari bahaya 
mereka setelah keluarnya angkatan Muhajirin yang 
pertama sebelum ini. Begitu juga mereka bimbang 
dan takut kepada bahaya di tengah jalan jika mereka 
berjaya keluar dari Makkah. Di sini datanglah pula 
sentuhan yang kedua: 




"Tiap-tiap yang bernyawa itu akan merasa kematian, 
kemudian kepada Kami kamu sekalian dikembalikan."(57) 


Maut itu pasti datang pada setiap tempat. Oleh itu 
mereka tidak perlu memperhitungkan persoalan 
maut kerana mereka tidak mengetahui segala sebab 
yang membawa maut itu. Seluruh mereka akan 
kembali kepada Allah belaka. Mereka berhijrah 
kepada Allah di bumi-Nya yang luas, dan pada akhir 
perjalanan hidup mereka akan pulang kepada Allah 
juga. Mereka adalah hamba-hamba kesayangan Allah 
yang dilindunginya di dunia dan di Akhirat. Berdasar 
kenyataan-kenyataan ini, siapakah lagi yang akan 
merasa takut dan gelisah di dalam hatinya? 

Di samping itu Al-Qur'an tidak meninggalkan 
orang-orang Mu'minin itu dengan hanya memberi 
kesanggupan melindung mereka sahaja, malah Al- 
Qur'an menerangkan balasan-balasan yang 
disediakan untuk mereka di sana. Mereka akan 
meninggalkan tanahair mereka dan akan digantikan 
dengan negeri yang luas dan selesa untuk mereka. 
Mereka akan meninggalkan rumahtangga mereka 
dan akan digantikan dengan rumah-rumah di dalam 
Syurga yang lebih agung lagi: 



"Dan orang-orang yang beriman dan mengerjakan amalan 
yang soleh Kami akan tempatkan mereka di tempat-tempat 
yang tinggi di dalam Syurga yang mengalir di bawahnya 
sungai-sungai. Di mana mereka hidup kekal abadi di 
dalamnya. "(58) 

Sampai di sini A!-Qur'an menyeru mereka supaya 
beramal, bersabar dan bertawakkal kepada Allah: 



"Itulah sebaik-baik balasan kepada orang-orang yang 
beramal. "(58) 



"Yang bersabar dan bertawakkal kepada Tuhan 
mereka."(59) 

Ini merupakan satu sentuhan untuk meneguh dan 
memberanikan hati orang-orang yang beriman daiam 
menghadapi keadaan-keadaan cemas dan takut yang 
amat perlu kepada pemberangsangan seperti ini. 

Kemudian timbul pula di dalam hati perasaan 
bimbang terhadap hasil pendapatan rezeki mereka 
setelah mereka meninggalkan tanahair, harta benda, 
bidang-bidang pekerjaan, kegiatan-kegiatan biasa dan 
punca-punca rezeki hidup mereka. Oleh sebab itu Ai- 
Qur'an tidak meninggalkan perasaan ini begitu sahaja 

tanpa memberi sentuhan yang memantapkan hati 
mereka: 





"Dan berapa banyak binatang yang tidak dapat 
menanggung rezekinya. Aliahlah yang memben rezeki 
kepadanya dan kepada kamu. Dan Dia Maha Mendengar 
dan Maha Mengetahui."(60) 

Sentuhan ini menyedarkan hati mereka supaya 
melihat apa yang sebenar berlaku di dalam hidup 
mereka. Berapa banyak binatang yang tidak pernah 
berusaha menghasilkan rezeki-rezekinya dan tidak 
pernah berusaha mengumpul dan menanggungnya, 
malah tidak pula mempedulikannya, dan tidak tahu 
bagaimana hendak mencari rezeki untuk dirinya dan 
bagaimana hendak menjaga rezeki itu, namun 
demikian, Allah tetap memberi rezeki kepada 
binatang-binatang itu dan tidak membiarkannya mati 
lapar. Demikianlah juga Allah memberi rezeki kepada 
manusia walaupun mereka merasa bahawa merekalah 
yang mencipta dan mengadakan rezeki mereka. Allah 
mengurniakan kepada manusia alat-alat dan punca- 
punca rezeki, dan pengurniaan ini sendiri merupakan 
pemberian rezeki dari Allah. Mereka tidak mendapat 
rezeki melainkan dengan taufiq Allah. Oleh itu tidak 
ada sebab untuk mereka merasa bimbang dan cemas 
terhadap rezeki mereka apabila mereka berhijrah. 
Mereka adalah hamba-hamba kesayangan Allah yang 
berhijrah ke bumi Allah dan Allah akan memberi 
rezeki kepada mereka di mana sahaja mereka berada 
sebagaimana Dia memberi rezeki kepada binatang- 
binatang yang tidak pernah menanggung rezekinya. 

Sentuhan-sentuhan yang halus dan mendalam ini 
diakhiri dengan menghubungkan mereka kepada 
Allah dan menyedarkan mereka terhadap ri'ayah dan 
'inayah Aliah kepada diri mereka. Allah mendengar 
rayuan-rayuan mereka dan mengetahui segala 
keadaan mereka dan Dia tidak akan meninggalkan 
mereka sendirian "Dia Maha Mendengar dan Maha 
Mengetahui." 


(Pentafsiran ayat-ayat 61 - 68) 

Setelah berakhirnya pusingan yang berbicara 
dengan orang-orang yang beriman AI-Qur'an kembali 
menerangkan keadaan percanggahan yang wujud di 
dalam pendirian dan kepercayaan-kepercayaan kaum 
Musyrikin. Mereka mengakui bahawa Aliahlah yang 
menciptakan langit dan bumi, menundukkan 
matahari dan bulan, menurunkan hujan dari langit, 
menyuburkan bumi selepas kekeringannya iaitu 
gejala-gejala yang melibatkan keluasan dan 
kesempitan rezeki kepada mereka. Mereka juga 
menumpukan do'a mereka kepada Allah Yang 
Tunggal ketika dilanda ketakutan, tetapi selepas itu 
mereka mempersekutukan Allah, menyakiti orang- 
orang yang menyembah Allah Yang Tunggal dan 
menindas mereka supaya meninggalkan 'aqidah 
mereka yang kukuh itu iaitu 'aqidah bersih yang tidak 
ada sebarang percanggahan dan kegoyahan. Mereka 
lupakan ni'mat Allah yang telah mengurniakan 
kepada mereka ni'mat keamanan di Baitii-Haram dan 
mereka menakutkan para hamba Allah yang beriman 
di sana: 

Di sini berakhirlah pusingan yang pendek ini setelah 
menyentuh setiap lubuk hati dan menyahut setiap 
panggilan perasaan gelisah di sa’at keluar berhijrah, la 
meninggalkan setiap tempat ketakutan dengan 
ketenteraman, setiap tempat kecemasan dengan 
ketenangan dan setiap tempat kepenatan dengan 
kerehatan. . la memujuk hati orang-orang yang 
beriman dan membelaikannya dengan rasa kasih 
mesra yang rapat dan dengan rasa aman dan 
terpelihara di dalam naungan Allah Yang Maha 
Pengasih dan Maha Pemberi ni'mat. 

Sesungguhnya tiada siapa yang dapat memahami 
segala perasaan hati manusia melainkan hanya Allah 
Pencipta sahaja, dan tiada siapa yang dapat 
mengubati hati seperti ini melainkan hanya Allah yang 
mengetahui segala rahsia di dalam hati. 

* Dan jika engkau tanyakan mereka: Siapakah yang telah 
menciptakan langit dan bumi dan menundukkan matahari 
dan bulan nescaya mereka menjawab: Allah. Oleh itu 
bagaimana mereka boleh dipesongkan (sedemikian 
rupa)?(61). Aliahlah yang melapangkan rezeki kepada siapa 
yang dikehendaki-Nya dari para hamba-Nya dan Dialah juga 
yang menyempitkan rezeki itu kepadanya. Sesungguhnya 
Allah Maha Mengetahui segala sesuatu(62). Dan jika engkau 
bertanya mereka siapakah yang menurunkan air hujan dari 
langit lalu menghidupkan bumi dengannya sesudah ia mati, 
nescaya mereka menjawab: Allah. Katakanlah: Segala 
kepujian itu terpulang kepada Allah, tetapi kebanyakan 
mereka tidak berakal(63). Dan kehidupan dunia ini tidak lain 
melainkan hanya hiburan dan permainan sahaja, dan 
sesungguhnya negeri Akhirat itulah kehidupan yang sebenar, 
jika mereka mengetahui(64). Dan apabila mereka menaiki 
kapal mereka berdo'a kepada Allah dengan menumpukan 
keta'atan kepada-Nya, tetapi apabila Allah menyelamatkan 
mereka sampai ke darat tiba-tiba mereka kembali 
mempersekutukan-Nya(65). Biarlah mereka ingkarkan 

ni’mat-ni'mat yang dikurniakan kepada mereka dan biarlah 
mereka hidup berfoya-foya di dalam keni'matan, kerana 
kelak mereka akan mengetahui (akibatnya)(66). Tidakkah 
mereka melihat bahawa Kami telah menjadikan (negeri 
mereka) tanah suci yang aman, sedangkan manusia di 
sekeliling mereka dirompak dan dibunuh. Mengapakah 
mereka masih percaya kepada yang batil dan 

mengingkarkan ni'mat Allah? (67). Siapakah yang lebih zalim 
dari orang yang mengada-adakan pembohongan terhadap 
Allah atau mendustakan kebenaran ' ketika datang 
kepadanya? Bukankah di dalam Neraka Jahannam rtu ada 
tempat kediaman bagi orang-orang yang kafir?"(68) 


Kepercayaan Orang-orang Arab 

Ayat-ayat ini menggambarkan kepercayaan orang 
Arab di zaman itu dan menyarankan bahawa 
kepercayaan itu pada asalnya berumbikan tauhid 
kemudian dilanda penyelewengan. Ini tiadalah 
menghairankan kerana mereka adalah dari zuriat 
keturunan Nabi Ismail bin Ibrahim a. s.,- dan mereka 
juga sebenarnya percaya bahawa mereka berpegang 
dengan agama Ibrahim dan berdasarkan kepercayaan 
inilah mereka berbangga dengan 'aqidah mereka. 
Mereka tidak begitu banyak memberi perhatian 
mereka kepada agama Musa atau agama Isa, 
sedangkan kedua-dua agama, ini wujud di kalangan 
mereka di Semenanjung Tanah Arab. Ini ialah kerana 
mereka berbangga bahawa mereka berada di atas 
agama Ibrahim, sedangkan mereka tidak sedar 
bahawa 'aqidah mereka telah menyeleweng dan 
bercanggah satu sama lain. 


Apabila mereka ditanya tentang siapakah yang 
menciptakan langit dan bumi, matahari dan bulan, 
dan siapakah yang menurunkan air hujan dan 
menyuburkan bumi dengan air itu? Mereka mengaku 
bahawa yang menciptakan semuanya ini ialah Allah, 


tetapi mereka tetap menyembah berhala-berhala 
mereka atau menyembah jin atau menyembah 
malaikat. Mereka jadikan makhluk-makhluk ini 
sebagai sekutu-sekutu Allah di dalam ibadat mereka 
walaupun mereka tidak jadikannya sekutu-sekutu 
Allah dalam urusan penciptaan alam. Ini adalah satu 
percanggahan yang mena'jubkan, iaitu satu 
percanggahan yang dihairankan Allah di dalam ayat- 
ayat tadi "Bagaimana mereka boleh dipesongkan 
(sedemikian rupa)?" Yakni bagaimana mereka boleh 
dipesongkan dari 'aqidah yang benar kepada 'aqidah 
yang campuradukyang aneh ini? "Tetapi kebanyakan 
mereka tidak berakal". Tentulah tidak boleh disifatkan 
seseorang itu berakal apabila dia boleh menerima 
kepercayaan yang bercampuraduk itu. 

Di antara pertanyaan tentang siapakah pencipta 
langit dan bumi, matahari dan bulan dengan 
pertanyaan tentang siapakah yang menurunkan air 
hujan dan menyuburkan bumi, AM^uHan menjelaskan 
bahawa Aliahlah yang melapang dan menyempitkan 
rezeki kepada sesiapa yang dikehendaki-Nya. Di sini 
Al-Qur'an menghubungkan undang-undang dan 
peraturan rezeki dengan penciptaan langit, bumi dan 
lain-lain kejadian yang diciptakan oleh qudrat Allah 
dan menyerahkan semuanya kepada ilmu-Nya yang 
mengetahui segala sesuatu "Sesungguhnya Allah 
Maha Mengetahui segala sesuatu." 

Pertalian Rezeki Dengan Peredaran Cakerawala 

Rezeki mempunyai pertalian yang jelas dengan 
peredaran bintang-bintang yang ada hubungan 
dengan hayat, air, tanaman dan tumbuhan. Luas 
sempit rezeki itu adalah berada di tangan Allah 
mengikut peraturan dan kejadian yang disebut di 
dalam ayat-ayat tadi. Bahan-bahan rezeki adalah 
terjadi dari air yang diturunkan dari langit, juga dari 
air-air sungai yang mengalir dan dari tanaman- 
tanaman yang tumbuh dan dari haiwan-haiwan yang 
membiak subur, dari logam-logam di dalam perut 
bumi, dari hasil-hasil buruan dan tangkapan di darat 
dan di laut dan sebagainya dari punca-punca rezeki 
yang besar. Semuanya secara langsung mengikut 
undang-undang langit dan bumi dan peraturan 
peredaran matahari dan bulan. Andainya undang- 
undang dan peraturan-peraturan yang ada ini 
berubah walau sedikit pun nescaya kesannya dapat 
dilihat pada seluruh yang hidup di permukaan bumi 
ini dan pada sumber-sumber kekayaan alam yang 
tersembunyi dalam perut bumi, malah sumber-sumber 
kekayaan alam yang tersembunyi di dalam perut bumi 
itu juga dari segi strukturnya, simpanannya dan 
perbezaannya dari satu tempat ke satu tempat adalah 
ber-langsung mengikut faktor-faktor tabiat bumi dan 
kesan-kesan yang diterimanya dari peredaran 
matahari dan bulan. 2 


2 Lihat tafsir firman Allah Ta 'ala “Ly^ » JS JlLj 
di dalam Surah al-Furqan juzu'yang kesembilan belas 

Al-CJur'an telah menggunakan alam buana yang 
besar dan pemandangan-pemandangannya yang 
agung sebagai dalil dan hujahnya. Ia merupakan 
bidang-bidang untuk manusia berfikir dan meneliti 
kebenaran yang dibawa oleh Al-Qur'an. Al-Qur'an 
membawa hati manusia berdiri di hadapan alam 
buana ini dengan sifat seorang pemikir dan pengkaji, 
seorang yang sedar terhadap keajaiban-keajaiban 
alam buana, seorang pemikir yang benar-benar 
merasa adanya tangan qudrat Allah Pencipta, seorang 
pemikir yang dapat memahami undang-undang dan 
peraturan alam buana yang agung. Al-Qur'an menarik 
perhatian mereka kepada alam buana dengan tenang 
dan dengan cara yang mudah tanpa memerlukan 
kepada ilmu pengetahuan yang sukar, malah ia hanya 
memerlukan hati yang sedar dan insaf. Setiap kali 
munculnya salah satu bukti dari bukti-bukti kekuasaan 
Allah di dalam alam buana ini ia berdiri di hadapannya 
bertasbih memuji Allah dan mengikatkan hati 
manusia dengan Allah "Katakanlah: Segala kepujian 
itu terpulang kepada Allah, tetapi kebanyakan mereka 
tidak berakal. " 

Kehidupan Dunia Hanya Suatu Permainan Dan 
Hiburan Yang Pendek 

Sesuai dengan pembicaraan mengenai kehidupan di 
bumi dan mengenai luas sempit rezeki, maka Al- 
Qur'an meletakkan neraca pertimbangan nilai-nilai 
hidup yang amat halus di hadapan hati manusia, iaitu 
kehidupan dunia dengan segala rezeki dan 
keni'matan-keni'matannya hanya suatu hiburan dan 
permainan sahaja apabila dibandingkan dengan 
kehidupan di negeri Akhirat: 

y K j bjttL' gi 

"Dan kehidupan dunia ini tidak lain melainkan hanya hiburan 
dan permainan sahaja, dan sesungguhnya negeri Akhirat 
itulah kehidupan yang sebenar, jika mereka 
mengetahui." (64) 

Kehidupan dunia ini pada keseluruhannya hanya 
hiburan dan permainan belaka apabila di dalam 
kehidupan itu tidak dipandang kepada Akhirat. Ia 
hanya hiburan dan permainan apabila kehidupan 
dunia itu dijadikan matlamat hidup tertinggi manusia 
dan apabila keni'matan di dalam kehidupan dunia itu 
dijadikan tujuan hidup mereka, sedangkan kehidupan 
Akhirat itulah kehidupan yang sebenar hidup dan 
kehidupan yang penuh hidup. 

Tujuan Al-Qur'an mengemukakan ayat ini bukanlah 
untuk menggalakkan sikap zahid terhadap keni'matan 
hidup dunia atau supaya manusia lari dari dunia atau 
membuang dunia jauh darinya, kerana ini bukannya 
roh dan tujuan islam, malah maksud ayat ini ialah 
supaya manusia memberi perhatiannya yang berat 
kepada Akhirat di dalam keni'matan hidup di dunia ini 
dan supaya mereka tidak melampaui batas-batas yang 
telah ditetapkan Allah dalam keni'matan-keni'matan 
itu. Persoalan di sini ialah persoalan nilai-nilai yang 


pasti ditimbangkan oleh seseorang mengikut 
neracanya yang betul, manakah nilai kehidupan dunia 
dan manakah nilai kehidupan Akhirat yang 
seharusnya disedari oleh setiap Mu'min, kemudian 
berdasarkan nilai-nilai inilah ia meni'mati ni'mat- 
ni'mat dunia ini dengan kebebasannya yang 
terpelihara dan dengan pandangannya yang 
sederhana dan dengan kesedaran bahawa kehidupan 
dunia ini ialah hiburan dan permainan belaka dan 
kehidupan Akhirat ialah kehidupan yang benar-benar 
penuh hidup. 

Setelah berhenti sebentar untuk menjelaskan 
hakikat nilai-nilai, A!-Qur'an terus mengemukakan 
kepercayaan kaum Musyrikin yang penuh 
percanggahan-percanggahan itu: 



"Dan apabila mereka menaiki kapal mereka berdo'a kepada 
Allah dengan menumpukan keta’atan kepada-Nya, tetapi 
apabila Allah menyelamatkan mereka sampai ke darat tiba- 
tiba mereka kembali mempersekutukan-Nya."(65) 

Ini juga suatu percanggahan dan kegoyahan (dalam 
'aqidah mereka) iaitu apabila mereka menaiki kapal 
dan berada di dalam lautan terumbang-ambing 
laksana mainan kanak-kanak yang dilontar 
gelombang ke sana ke mari, maka di waktu itu 
mereka tidak teringat kepada yang lain melainkan 
Aliah dan mereka tidak merasa kekuatan yang lain 
melainkan qudrat Allah Yang Tunggal yang menjadi 
tempat perlindungan mereka. Ketika itu mereka 
mentauhidkan Allah di dalam seluruh perasaan 
mereka dan pada lidah mereka. Mereka tunduk 
kepada fitrah mereka yang mengakui keesaan Allah 
'T etapi apabila Allah menyelamatkan mereka sampai 
ke darat tiba-tiba mereka kembali mempersetukukan 
Allah" dan lupakan kepada pengakuan fitrah mereka 
yang lurus, lupakan do'a mereka yang ikhlas kepada 
Aliah dan menyimpang ke jalan syirik setelah 
mengaku beriman dan berserah kepada Allah. 

Penyelewengan ini telah membawa mereka kepada 
kekufuran terhadap ni'mat-ni'mat dan fitrah yang suci 
yang telah dikurniakan Allah kepada mereka, juga 
terhadap penjelasan-penjelasan yang terang dari 
Aliah. Mereka hanya hidup meni'mati ni'mat-ni'mat 
hidup dunia yang terbatas hingga ke suatu masa yang 
tertentu dan selepas itu mereka akan menerima 
akibat yang buruk. 



“Biarlah mereka ingkarkan ni'mat-ni'mat yang dikurniakan 
kepada mereka dan biarlah mereka hidup berfoya-foya di 
dalam keni'matan, kerana kelak mereka akan mengetahui 
(akibatnya)."(66) 

Ini adalah satu ancaman secara halus, terhadap 
akibat buruk yang kelak akan diketahui mereka. 

Ni'matBaitullah 


Kemudian Ai-Qur'an mengingatkan mereka 
terhadap ni'mat Allah yang telah mengurniakan 
kepada mereka tanah suci yang aman, di mana 
mereka dapat hidup dengan selamat sejahtera, tetapi 
malangnya mereka tidak mengenang ni'mat Allah dan 
tidak bersyukur kepada-Nya dengan mentauhidkan 
Allah dan beribadat kepada-Nya, malah mereka 
menakut-nakutkan orang-orang yang beriman yang 
tinggal di sana: 



"Tidakkah mereka melihat bahawa Kami telah menjadikan 
(negeri mereka) tanah suci yang aman, sedangkan manusia 
di sekeliling mereka dirompak dan dibunuh. Mengapakah 
mereka masih percaya kepada yang batil dan 
mengingkarkan ni'mat Allah? "(67) 

Penduduk-penduduk tanah suci itu hidup di dalam 
keamanan. Mereka dihormati oleh semua orang 
kerana berkat Baitullah, sedangkan suku-suku Arab 
yang lain yang tinggal di sekeliling mereka hidup 
dalam pergaduhan dan bersengketa satu sama lain. 
Mereka tidak merasa aman melainkan di bawah 
naungan Baitullah yang telah diamankan Ailah, tetapi 
yang anehnya mereka telah menjadikan Baitullah itu 
sebagai tempat berhala-berhala dan tempat 
menyembah yang lain dari Allah: 

"Mengapa mereka masih percaya kepada yang bathil dan 
mengingkarkan ni'mat Aliah? "(67) 








"Siapakah yang lebih zalim dari orang yang mengada- 
adakan pembohongan terhadap Allah atau mendustakan 
kebenaran ketika datang kepadanya? Bukankah di dalam 
Neraka Jahannam itu ada tempat kediaman bagi orang- 
orang yang kafir?"(68) 


Mereka telah mengada-adakan pembohongan 
terhadap Ailah dengan menghubungkan sekutu- 
sekutu kepada Allah. Mereka telah mendustakan 
kebenaran yang datang kepada mereka: 



"Bukankah di dalam Neraka Jahannam itu ada tempat 
kediaman bagi orang-orang yang kafir?"(68) 


Ya, memang benar ada dan yakin ada. 

****** 

(Pentafsiran ayat 69) 

Surah ini diakhiri dengan cerita satu golongan yang 
lain, iaitu golongan yang berjihad di jalan Allah untuk 
sampai dan berhubung dengan Allah. Mereka telah 
mengalami berbagai-bagai kesukaran dan kesusahan 
di datam jihad mereka, tetapi mereka tidak patah 
semangat dan tidak berputus asa. Mereka sabar 
menempuh ujian dari keinginan-keinginan diri sendiri 
dan ujian penindasan manusia. Mereka menanggung 
beban-beban tugas mereka dengan gigih dan 
meneruskan perjalanan mereka di jalan perjuangan 
yang jauh, sulit dan terasing. Merekalah golongan 
yang tidak akan ditinggalkan Allah sendirian. 
Keimanan mereka tidak akan sia-sia dan jihad mereka 
tidak akan dilupakan. Allah akan memberi sepenuh 
perhatiannya kepada mereka dari maqam-Nya yang 
maha agung dan kerana itu Dia melimpahkan 
keredhaan-Nya kepada mereka. Allah memandang 
tinggi kepada jihad mereka dan kerana itu Dia 
memberi hidayat kepada mereka. Allah menghargai 
usaha-usaha mereka untuk sampai kepada-Nya dan 
kerana itu Allah memberi bimbingan kepada mereka. 
Allah memandang tinggi kepada kesabaran dan ihsan 
mereka dan kerana itu Allah membalas mereka 
dengan sebaik-baik balasan: 



"Dan orang-orang yang berjihad untuk mendapat keredhaan 
Kami, Kami tetap menunjukkan kepada mereka jalan-jalan 
Kami, dan sesungguhnya Allah tetap bersama para 
Muhsinin."(69) 


****** 


